
DANGUN PAĖMIMO DOGMOS AKTUALUMAS 


MARIJOS METAMS UŽBAIGTI“ 


ANTANAS MACEINA 


Nors Marijos kongreso iškilmės pirmoje ei- 
lėje yra skiriamos šimtametei Nekaltojo Pradė- 
jimo dogmos sukakčiai paminėti, tačiau jos krei- 
pia mūsų dėmesį ir į kitą, tik prieš ketverius 
metus paskelbtąją tikėjimo tiesą, būtent: į Dan- 
gų Paėmimą, nes “šios dogmos, kaip sako pop. 
Pijus XII, siejasi viena su kita vidiniu būtinu- 
mu"!) Dangun Paėmimo paskelbimas yra “tar- 
si vainikas ir užbaiga'' anos didžiosios privilegi- 
jos, kuria Marija buvo apsaugota nuo pradinės 
kaltės. Tik tikint, kad Dievo Motina su kūnu ir 
siela gyvena amžinojoje garbėje, “pilnesne bei 
ryškesne šviesa“ nušvinta ir jos nenuodėmingos 
būties prasidėjimas. Kitaip tariant, Nekaltoji iš- 
skleidžia visą savo grožį tik Paimtosios pavida- 
lu. Visi anie lūkesčiai, kuriuos žmonija buvo 
sudėjusi į Mariją, Dangun Paėmimu buvo įvyk- 
dyti augščiausiame laipsnyje. Paimtoji atsistojo 
prieš pasaulį kaip Genezės Moteris — žalčio 
priešininkė, nebuvusi jo valdžioje nei siela, nei kū- 
nu, nes kūno virtimas žemės dulkėmis yra aiški 
bausmės už nuodėmę išraiška (plg. Gen 3, 19); 
kaip Evangelijos Motina — užtarėja, esanti da- 
bar pas savo Sūnų pilnutine savo būtimi ir to- 
dėl galinti Jį nuolatos prašyti, kad Jis padau- 
gintų vyno mūsų vestuvėms; kaip Apreiškimo 
Mergelė — būties Karalienė, kovojanti su slibi- 


*) Paskaita, skirta Marijos tarptautinio kongreso Romo- 
je (š. m. spalių 24 — lapkr. 1 d.- lietuvių sekcijai. 
1) Encikl. Fulgens Corona, 1953 m. rugs. 8 d. 


nu už jai po Kalvarijos kryžiumi patikėtą žmo- 
niją, nes perkeistuoju buvimu ji dabar pajėgia 
apimti visą istorinį žemės laiką. Marijos prie- 
šybė šėtonui, jos visuotinė motinystė ir jos ko- 
vingoji galia apsireiškia dangaus garbėje visa 
savo pilnatve. Nekaltasis Pradėjimas taip santy- 
kiuoja su Dangun Paėmimu, kaip pagrindas su 
užbaiga. Todėl juodu negali būti tinkamai su- 
prasti vienas be kito. 


Štai kodėl šiandien mes ir norėtume valan- 
dėlę stabtelti prie Marijos gyvenimo užbaigos ir 
apvainikavimo. Nors į Dangun Paėmimą buvo 
tikėta “nuo anksčiausių laikų“',?) nors liturginis 
šio nuostabaus įvykio minėjimas randamas jau 
penktajame šimtmetyje, tačiau kaip dogma ši 
tiesa buvo paskelbta tiktai 1950 metų lapkričio 
1 dieną. Kodėl taip vėlai, niekas negali pasaky- 
ti, nes tai yra Šventosios Dvasios veikimo pa- 
slaptis. Kaip Kristaus atėjimas žemėn įvyko tik 
tada, kai “laikas pasidarė pilnas" (Mork. 1, 15), 
taip ir Jo atsiųsto Ramintojo vykdomas Tiesos 
mokymas (plg. Jon 14, 26) paklūsta ne žemiš- 
kiesiems dėsniams bei pageidavimams, bet dan- 
giškojo Tėvo sprendimams. Viena tik yra tikra, 
kad kai Šventoji Dvasia iškelia kurią nors ti- 
kėjimo tiesą iš Apreiškimo gelmių ir pastato ją 
prieš krikščionių akis, ji tai daro turėdama tam 


2) Pop.Pijus XII, Munificentissimus Deus, 1950 m, lap- 
kričio 1 d. j 

tikrą tikslą. Be abejo, nevisados mums lengva 
šį tikslą pažinti. Nevisados mums yra įmanoma 
suvokti, ką Šv. Dvasia nori tos ar kitos dogmos 
skelbimu pasakyti. Vis dėlto nė viena dogma 
nėra skelbiama be ryšio su gyvenamuoju laiku. 
Nė viena dogma nėra tik teorija, nes dogmos iš 
tikro nė nėra teorija; jos yra dvasinių-antgam- 
tinių įvykių išreiškimas žŽmogiškomis sąvokomis, 
todėl visados gyvenimas: iš gyvenimo kylančios 
ir į gyvenimą einančios. Jeigu tad prieš ketvertą 
metų Bažnyčia paskelbė naują dogmą, išreiškian- 
čią Marijos žemiškojo gyvenimo užbaigą, tai čia 
praturtėjo ne tik dogmatinė teologija kaip moks- 
las, bet ir visas krikščioniškasis gyvenimas. Dan- 
gun Paėmimas atskleidė mums naujų atžvilgių 
Kristaus atpirkimo vykdyme ir tai kaip tik ry- 
šium su mūsuoju amžiumi, kuris savo pergyve- 
nime Išganytojo žygį pradeda vis silpniau vertin- 
ti, o savo viešumoje vis labiau “ruošia sąmokslą 
prieš Viešpatį ir Jo Pateptąjį“ (Ps 2,2). Todėl 
nors iš karto ir atrodo, kad naujoji dogma tik 
išreiškia seną krikščionijos tikėjimą, iš tikro ta- 
čiau ji yra labai aktuali mūsų laikams ir jų san- 
tykiui su krikščionybe. Nedaug yra apie šį aktua- 
lumą kalbėta. Todėl dabartinis kongresas ir duo- 
da progos jį iškelti ir, kiek tai leidžia Žmogaus 
mintis, panagrinėti. 


1. Bulėje, kuria Dangun Paėmimas yra skel- 
biamas dogma, pop. Pijus XII sako, kad “Mergelė 
Marija žemiškosios savo kelionės metu vedė gy- 
venimą, pilną rūpesčio, vargo ir kančios“) Ru- 
pestis egzistencinėje filosofijoje teisingai yra va- 
dinamas pagrindine žmogiškojo buvimo pasau- 
lyje nuotaika. Žmogus yra atsitiktinė būtybė, 
todėl jam rūpi išsilaikyti, ir šis rūpestis reiškia- 
si ne tik teoriniu savos problemos sprendimu, 
bet ir kasdieninių reikalų pavidalais. Rūpestis 
perskverbia visą žmogaus būtybę. Jis buvo per- 
skverbęs ir Mariją. Ji buvo susirūpinusi, kad iš- 
laikytų nekaltybės pažadą net ir angelo apreiš- 
kimo akivaizdoje (plg. Luk 1,34). Ji buvo susi- 
rūpinusi, ką reiškia visi ženklai ir stebuklai, ly- 
dį Kristaus gimimą, ir “svarstė juos savo širdy- 
je" (Luk 2,19). Ji buvo susirūpinusi, neradusi 
Jėzaus tarp iš Jeruzalės keliaujančių savo gimi- 
nių. Pridėkime prie viso to dar rūpesčius, kurių 
Marija turėjo patirti svetimoje Egipto žemėje, 
nesvetingame Nazareto mieste, žydų sąmokslo 
prieš jos Sūnų metu, ir suprasime, kad ši pa- 
grindinė žemiškojo buvimo nuotaika buvo sava 
ir Marijai. Vargas ir kančia yra du to paties da- 
lyko pavadinimai. Ir juodu abu buvo Marijos 
palydovai visą jos gyvenimą. Jeigu šiandien Die- 
vo Motiną vadiname “nuliūdusiųjų paguoda", 
tai tik todėl, kad ji pati yra iškentusi žemiško- 


3) Munificentissimus Deus. 

sios egzistencijos liūdesį giliausia šio žodžio pras- 
me. Simeono pranašautas kalavijas iš tikro buvo 
pervėręs Marijos sielą (plg. Luk 2,25), padary- 
damas ją tikrąja “kankinių Karaliene". Ji ken- 
tėjo savo Sūnaus persekiojimus nuo pat Jo gi- 
mimo (plg. Mat 2,13-14) ligi pat Jo mirties Kal- 
varijos kalne ir tuo būdu tapo Jo kančios ben- 
drininke bei papildytoja.*) 

Šitie du Marijos gyvenimo pradai — rūpes- 
tis ir kančia — rodo, kad Marija žemiškajame 
savo kelyje pasirodė kaip Atpirktoji, bet dar ne 
kaip Perkeistoji. Atpirkimo malonės ji patyrė 
Nekaltuoju savo Pradėjimu, kuris “ryšium su 
Jėzaus Kristaus, žmonių giminės Atpirkėjo, nuo- 
pelnais'" apsaugojo ją “nuo bet kokio gimtosios 
nuodėmės sutepimo“',?) tuo būdu leido jai pasi- 
rodyti pasaulyje kaip malonės Pilnajai, visai 
gražiai, nešančiai savimi netolimo visuotinio iš- 
ganymo aušrą. Tačiau kadangi viršinis Marijos 
gyvenimas vyko mūsuose egzistencijos erdvėje, 
todėl buvo priverstas prisiimti ištisą eilę jo sun- 
kenybių. Tiesa, Marija buvo laisva nuo tokių 
nuodėmės paseėkų, kurios ją išreiškia tiesioginiu 
būdu, kaip dorinė klaida, aistra, kūno priešini- 
masis dvasiai, fizinis ar dvasinis nenormalumas, 
galop mirtis bausmės už nuodėmę prasme. "Ta- 
čiau ji nebuvo laisva nuo tokių žemiškojo buvi- 
mo blogybių, kurios, nors ir būdamos kilusios 
iš žmonių ar angelų puolimo; vis dėlto nėra Kris- 
taus atpirkimo išveistos iš pasaulio, bet pasilie- 
ka jame ligi visuotinio perkeitimo. Prie tokių 
blogybių priklauso rūpestis, vargas, kančia, ne- 
žinojimas, baimė. Šios pasėkos paliečia net ir 
švenčiausius žmones. Jos palietė ir Mariją. Bet 
jos užtat ir rodo, kad Marijos būtis buvo reika- 
linga perkeitimo, kaip ir visų kitų žmonių, ne- 
išskyrus nė Kristaus žmogybės. 


Kiekvienas žmogus žemėje būna pakeliui: 
in statu viae. Net rojaus žmonės buvo pakeliui, 
nes turėjo saugoti bei įdirbti rojų (plg. Gen. 2,15), 
turėjo daugintis, pripildyti žemę ir ją sau palenk- 
ti (plg. Gen 1,28). Tačiau buvimas pakeliui nėra 
įvykdytas buvimas, todėl jis turi užsibaigti ir 
būti pakeistas buvimu baigtyje: in statu termini. 
Sukūrimas pastato žmogų į buvimą pakeliui. At- 
pirkimas išvaduoja jį iš pradinės kaltės, teikia 
jam malonių pergalėti asmenines nuodėmes ir 
vykdyti Apvaizdos skirtuosius uždavinius. Nei 
vienas, nei kitas betgi neišlaisvina žmogaus iš že- 
miškosios egzistencijos netobulybių ir nepadaro 
mūsojo buvimo tokiu, kad žmogus regėtų Vieš- 
paties veidą ir todėl neprivalėtų “žiburio švie- 
sos" (Apr 22,5). Kad šitaip įvyktų, kad žmogus 
4) Plg. pop. Pijus XII, De Corpore Christi mystico (pa- 


baiga).. | 
5- Pop. Pijus IX, Ineffabilis Deus, 1854 m. gruodžio 8 d. 


būtų perkeltas į baigties būseną, kurioje “žibu- 
rys yra Avinėlis" (Apr 21,23), reikia dar trečio- 
jo akto, kurį mes paprastai vadiname perkeiti- 
mu — transtiguratio. Tai toks dieviškasis veiks- 
mas, kuriuo yra sudievinamas pasaulis ir žmo- 
gus, galutinai jame įvykdant Viešpaties paveiks- 
14 ir tuo būdu paverčiant jį Dievo regimybe: “Jo 
vardas bus jų kaktose" (Apr 22,4). Pirmieji du 
aktai — sukūrimas ir atpirkimas — Marijos bū- 
tyje buvo įvykdyti vieną ir tą pačią akimirką: 
Marija buvo sukurta nekalta, vadinasi, atpirkta, 
nes apsaugota nuo nuodėmės. Tačiau trečiasis ak- 
tas — perkeitimas — turėjo ateiti žymiai vėliau. 
Visi mes jo laukiame dūsaudami (plg. Rom 
8,23) laikų pabaigoje, kada mūsų kūnai bus pri- 
kelti, vėl sujungti su siela ir perkelti į amžinąją 
garbę. Visiems mums šis pastarasis aktas bus 
bendras. Tuo tarpu Marijai jis jau yra įvykęs 
žemiškojo gyvenimo pabaigoje. Jis buvo jai in- 
dividualus. Marija yra pati pirmoji iš visų žmo- 
giškųjų asmenų perkeista, kaip ir pirmoji buvo 
atpirkta. 

Ši dieviškąjį veiksmą, kuriuo Marijos būtis 
buvo perkelta į baigties būseną, mes ir vadina- 
me Dangun Paėmimu. Tai buvo jos gyvenimo ir 
jos pašaukimo atbaigimas. Bizantiškoji liturgija 
vadina Mariją “Kūrėjo plano įvykdymu", tačiau 
šis planas buvo įvykdytas kaip tik Marijos per- 
keitimu. Kol Marija gyveno žemėje, tol nekalta 
jos būtis negalėjo prisiimti dangiškojo spindėji- 
mo. Kadeso rožė, pati būdama be spyglių, buvo 
skirta augti erškėčiuotoje aplinkoje. Tačiau kai 
Viešpaties skirtą valandą Marija baigė žemiš- 
kąjį savo kelią, kai ji paliko mūsosios egzisten- 
cijos erdvę, dingo visos kliūtys, kurios anksčiau 
neleido malonės Pilnajai apsireikšti visu savo 
grožiu. Viešpats pašaukė pas save Motiną su jos 
siela ir kūnu, nelaukdamas pasaulio istorijos ga- 
lo, nes Marija į šią nuodėmės istoriją ir nebuvo 
įjungta. Tarp mirties ir prikėlimo visiems mums 
yra įsiterpęs laikas. Šį laiką perėjo ir pats Išga- 
nytojas, tris dienas pasilikdamas Juozapo iš Ari- 
matejos kape (plg. Luk 23,52-55), nes, prisiėmęs 
mūsų nuodėmes, Kristus prisiėmė ir iš jų išplau- 
kiančią mirtį, kurios skaudžiausia pasėka yra as- 
menybės suskaldymas, atsiskiriant sielai nuo 
kūno. Kristus nugalėjo šį suskaldymą prisikel- 
damas. Tačiau Jis taip pat laukė. Tuo tarpu Ma- 
rijos gyvenime šitokio laukimo nebuvo. Būda- 
ma be nuodėmės sukurta, ji tuo pačiu buvo lais- 
va nuo savos asmenybės suskaldymo mirtimi. 
Pastarąją žemiškojo buvimo akimirką Marija bu- 
vo paimta į dangiškąją garbę su siela ir kūnu. 

Ką sako mums šis nuostabus įvykis? — Ma- 
rijos atžvilgiu jis rodo, kad jos buvimas yra at- 
sidūręs baigties būsenoje jos asmenybės pilny- 
bėje, vadinasi, kad Kūrėjo planas joje yra įvyk- 


dytas ligi galo. Tačiau ką jis sako mūsų religi- 
jai apskritai? Kokius taškus joje jis nušviečia? 
Krikščionybės dogmos stovi juk ne kiekviena 
skyrium, bet jos sudaro vienetą; jos yra vieno 
organizmo dalys. Kokios tad šviesos viena iš šių 
dalių — Dangun Paėmimas — meta į visumą? 

2. Yra visiškai tikra, kad Kristus atpirko 
zmoniją, pergalėjo mirtį, išskaistino žmogiškumą 
savo prisikėlimu ir vėl sujungė mus su Dievu 
savo “kryžiaus krauju" (Kol 1,20). Pasaulis po 
Kristaus esmingai yra kitoks savo santykiuose 
su Viešpačiu, negu pasaulis prieš Kristų. Jeigu 
Dievas anksčiau gyveno neprieinamoje savo di- 
dybėje ir Jo “niekas niekados nematė" (1 Jon 
4,12); jeigu Jis kalbėjo į žmones vidudienio vė- 
jeliu (plg. Gen 3,8), aukos liepsna (plg. Gen 
15,17) ar nesudegančiu krūmu (plg. Exod 3,4); 
jeigu Jis skelbė savo įsakymus Sinajaus kalno 
dūmuose ir liepsnose (plg. Exod 20,18), tai da- 
bar Jis “apsigyveno tarp mūsų“ (Jon 1,15), pa- 
sidarydamas “panašus į žmones ir viršine išvaiz- 
da rastas kaip žmogus" (Pilyp 2,7); prabildamas 
į mus “per Sūnų" (Žyd 1,2) mūsąja kalba ir mū- 
suoju būdu; prisiimdamas ant savęs mūsų var- 
gus, kančias, suspaudimus, nuodėmes ir galop pa- 
čią Mūsų mirtį. Ir šis Dievo pasilenkimas prie 
žmogaus buvo ne išviršinis atėjimas pas jį ko- 
kiu nors regimu, tačiau praeinančiu pavidalu, 
kaip angelo Rapolo pas Tobijo sūnų (plg. Tob 
5,4); ne, tai buvo susijungimas su žmogiškąja 
prigimtimi, ją įimant į dieviškąjį gyvenimą ir 
tuo būdu suteikiant jai begalinės vertės. Kris- 
tuje Dievas nusileido prie žmogaus, ir žmogus 
pakilo prie Dievo. Tuo būdu buvo įsteigta nauja 
religija, pagrįsta neišardoma Dievo ir Žmogaus 
sandora Kristaus asmenyje. 

Bet štai, Kristus “buvo pakeltas augštyn", 
ir debesys uždengė Jį nuo žmonių akių (ApD 1, 
9). Žmonija pasiliko, žiūrėdama į dangų ir lauk- 
dama Jo antrojo atėjimo, kuris išganomąjį Jo 
žygį išplės ir užbaigs. Tačiau ligi tol? Ar Jo įvyk- 
dytas atpirkimas pasiliks tik ontologinėse žmo- 
giškumo gelmėse, neprasiverždamas jokiu egzis- 
tenciniu ženklu? Ar jis neapsireikš visa savo ga- 
lia jokiame istoriniame asmenyje? Ar jis pasi- 
liks paslėptas ligi istorijos pabaigos ir bus mūsų 
žemės kelionėje daugiau pažadas, negu įvykdy- 
mas? — Į tai atsakymą kaip tik ir duoda Dan- 
gun Paėmimo dogma. Jeigu Marija yra su siela 
ir kūnu dangiškojoje garbėje, tai Kristaus atpir- 
kimas yra ne tik esminis žmonijos išvadavimas, 
bet jai ir egzistencinis čio išvadavimo vykdymas 
mūsų istorijoje. Jis yra ne tik pažadas, bet ir 
įvykusi tikrovė Mirjam iš Nazareto asmenyje. 
Jis yra duotas ne tik žmonijai bendrai, bet ir 
vienai iš mūsų giminės dukterų individualiai. 
Dangun Paimtoji stovi priešais mus kaip Kris- 

taus išganymo nusileidimas visa savo pilnatve į 
žemiškąją tikrovę. Bizantinės liturgijos stovin- 
čiųjų himnas (akathistos) vadina Mariją “prisi- 
kėlimo išspinduliavimu“. Ir labai teisingai. Pri- 
sikeldamas Kristus perkeitė žmogiškąją prigimtį, 
tačiau šis perkeitimas aną sekmadienio rytą ne- 
palietė nė vieno žmogiškojo asmens istorinėje jo 
tikrovėje. Pirmą sykį jis suspindėjo dangun Pa- 
imtojoje. Marijos perkeitime Kristaus prisikėli- 
mas įgijo sklindančiosios prasmės, pradėdamas 
nušviesti atskirus žmones. Dangun Paėmimas ta- 
po mums savotiška garantija, kad Kristaus atpir- 
kimas nėra kažkoks tik moralinis permaldavi- 
mas, kaip jį supranta protestantizmas, bet tikrai 
keičiamasis ontologinis aktas, liečiąs tiek visą 
žmoniją drauge, tiek kiekvieną asmenį skyrium. 
Marijos asmenybėje štai jis jau yra įvykęs visa 
savo pilnatve, todėl stovis prieš mus kaip faktas. 

Šitoje vietoje kaip tik ir paaiški Dangun 
Paėmimo dogmos aktualumas mūsų laikais. Iš- 
keldama prieš pasaulio akis Paimtąją, Šventoji 
Dvasia davė atsakymą į dabartinį atpirkimo žy- 
gio sumoralinimą ir supsichologinimą, apimantį 
vis didesnius žmonijos sluogsnius. Šiandien mie- 
lai pripažįstama, kad Bažnyčia daro didžiulės 
įtakos tautų gyvenimui, kad ji dorina žmones, 
švelnina jų papročius, vykdo socialinį teisingu- 
mą, kultūrinius žygius mokslo bei meno srityse. 
Šiandien fabrikantai organizuoja savo darbinin- 
kams pamaldas, nes šie paskui yra uolesni savo 
darbe. Šiandien dvarininkai siunčia savo tarnus 
į bažnyčią sekmadieniais, nes paskui tarnai ne- 
vagia ir negadina jų turto. Šiandien psichijatrai 
pataria savo pacientams eiti išpažinties, nes pas- 
kui šie darosi ramesni ir esti lengviau gydomi. 
Nesunku tačiau pastebėti, kad toksai Kristaus 
paskelbto mokslo, įsteigtų sakramentų ir įkur- 
tos Bažnyčios supratimas yra grynai pasaulinis. 
Jis paliečia tik Žmogaus egzistencijos kasdieny- 
bę — socialinę, kultūrinę, moralinę, psichologi- 
nę, — bet jis neprasiskverbia ligi pačios egzis- 
tencijos gelmių. Šv. Povilo žodžiai “jei kas yra 
Kristuje, tas yra naujas sutvėrimas" (2 Kor 5,17) 
šiandien daugelio yra nebesuprantami. Krikš- 
čionybės skelbimas, kad Kristus savo mirtimi bei 
prisikėlimu užbaigė senąjį pasaulį ir kad dabar 
“visa pasidarė nauja“ (2 Kor 5,17), yra laiko- 
mas perdėjimu arba, geriausiu atveju, supran- 
tamas kaip socialinis ir psichologinis žmogaus 
atnaujinimas. 

Prieš visą tad šį psichologizmą bei mora- 
lizmą kaip tik ir stoja šviesi dangun Paimtoji. 
Dangun Paėmimo dogma yra pirštas, kuriuo 
Šventoji Dvasia dabarties žmogui rodyte rodo, 
kas yra Kristaus atpirkimas pats savyje: ne pa- 
viršiaus padailinimas, bet gelmių perkeitimas; 
ne priemonė dar pastoviau žemėje įsitaisyti, bet 

šios žemės pavidalų pergalėjimas; ne žlugimas 
mirties akimirką, bet prisikėlimas ir gyvenimas 
garbėje; ne žodinis pažadas, bet egzistencinis 
įvykdymas. Gal kaip tik todėl ši dogma ir bu- 
vo taip labai sujaudinusi visas krikščioniškąsias 
konfesijas, kurios šiaip popiežiaus skelbimų ne- 
paiso, tačiau pro bulę “Munificentissimus Deus“ 
negalėjo ramiai praeiti. Tiek protestantai (Vo- 
kietijoje ir Anglijoje), tiek ortodoksai išleido 
savo pareiškimų, kuriuose pirmieji neigė šios 
dogmos pagrindą Šventajame Rašte, o antrieji — 
popiežiaus teisę dogmas skelbti. Visus tačiau ši 
tiesa sukrėtė, nes ji parodė, kad dabartinis pa- 
saulio santykis su išganomąja Kristaus auka yra 
netekęs savo esmės ir kad ši esmė spindi kaip 
tik į dangų Paimtojoje, apsireikšdama tiek kū- 
no, tiek sielos perkeitimu, ir kad todėl mūsų 
gyvenimas istorijoje yra tik pasiruošimas šiam 
visuotiniam perkeitimui Ontologinio bruožo iš- 
kėlimas Kristaus atpirkime kaip tik ir buvo tai, 
kas sujaudino pasaulį dangun Paėmimo dogmos 
paskelbimu. Tai yra pirmoji aktuali vertybė, 
glūdinti šioje tikėjimo tiesoje. Kas atidžiau ste- 
bi dabarties pasaulio religinę nuotaiką, turi pri- 
pažinti, kad Dangun Paėmimo dogmos paskel- 
bimas atėjo pačiu geriausiu metu. Žmonijai vis 
labiau jieškant religinės paguodos savo kasdie- 
nybėje, prieš ją iškyla Toji, kuri savo Tarnybo- 
je jieškojo ne psichologinio nusiraminimo, bet 
būties atnaujinimo ir pati pirmoji šio atnauji- 
nimo patyrė savo prigimties pilnatvėje. 

3. Dangun Paėmimu Marijos būtis buvo už- 
baigta. Pirmykštis Viešpaties sumanymas sukur- 
ti Moterį “visą gražią" ir pastatyti ją kaip Pa- 
dėjėją šalia Kristaus - Naujojo Adomo dabar 
buvo įvykdytas ligi galo. Logos Sužadėtinė ir 
Išganytojo Motina grįžo iš savo buvimo pakeliui 
į amžinąsias buveines, kad būtų ir toliau bendri- 
ninkė atpirktosios žmonijos vedime į visuotinį 
išvadavimą ir į galutinę žalčio pergalę istorijoje. 
Dar daugiau: Marijos paėmimas į dangų išskleidė 
jos Tarnybą ligi augščiausio laipsnio, nes išva- 
davo ją iš visų žemiškųjų sunkenybių bei kliū- 
čių, kurios neleido jai mūsų tikrovėje reikštis. 
Atsidūrusi baigties būsenoje, Marija dabar iš 
tikro stovi šalia savo Sūnaus kaip Didžioji Pa- 
dėjėja Jo atpirkimo plėtime “nuo jūros ligi jū- 
ros" (Ps 71,8). 

Vis dėlto dabartinis Marijos bendrininkavi- 

mas vyksta jau kitokiu pavidalu, negu žemėje. 
Ligi angelo apsilankymo Nazarete Marija buvo 
Nekaltoji Mergelė, pilna malonės, savotiškas ro- 
jaus atnaujinimas žmonių giminėje. Tačiau ši 
rojaus gėlė augo žemėje visiškai nežinoma. Naza- 
reto namelio erdvė buvo grynai privatinė, ne- 
pastebima ir nevertinama. Bet angelo švys*elė- 
jimas ir jo pasveikinimas pavertė šią erdvę di- 

džio įvykio vieta. Tardama savo "tebūnie", Ma- 
rija tapo Dievo Sūnaus Motina, vadinasi, Motina 
Tojo, kuris yra “pastatytas nupuolimui ir prisi- 
kėlimui daugelio“, kuriam “bus prieštaraujama" 
(Luk 2,34) ir kuris savimi tarsi kalaviju per- 
skirs žmoniją į dvi dalis (plg. Mat 10,34-37). 
Kristus buvo skirtas būti visatos Karaliumi, ku- 
rio “karaliavimui nebus galo? (Luk 1,33), vadi- 
nasi, stovėti pasaulio viešumoje, jam vadovauti, 
ji pašvęsti ir teisti. Tuo būdu ir Marija kaip šio 
Karaliaus Motina pralaužė tylaus savo buvimo 
ribas ir išėjo į kelią, į kurį buvo nukreiptos vi- 
sos žmonijos akys. Nežinomos moteriškės šūk- 
telėjimas Kristui “palaiminta įsčia, kuri Tave 
nešiojo, ir krūtys, kurias žindai“ (Luk 11,27) 
buvo pasaulio balsas, skiriamas Jo Motinai: gar- 
bės balsas, kuriuo žmonija išreiškė savo nuosta- 
bą Tąja, kuri pagimdė pasaulio Gelbėtoją. Ma- 
rija kaip Motina ėjo paskui savo Sūnų visą Jo 
žemiškąjį kelią — nuo prakartėlės Betliejuje 
ligi palaidojime Arimatejos Juozapo kape. Vėliau 
šv. Jonas pasiėmė ją “pas save" (Jon 19,27). Mo- 
tiniškasis jos vaidmuo savam Sūnui buvo atlik- 
tas: Jėzus grįžo pas savo Tėvą, ir Marijai kaip 
Jo Motinai nebeliko, kas žemėje veikti. Tačiau 
paėmimu į dangų prasidėjo trečiasis Marijos bu- 
vimo tarpsnis — nebe kaip kuklios Mergelės, 
nebe kaip sūnų globojančios Motinos, bet kaip 
didžiosios Bendrininkės, kurios veikla apima vi- 
są žmoniją ir visą jos istoriją. Paimta į dangų 
Marija stovi priešais žmoniją Saulėtosios Moters 
pavidalu. 

Šv. Jonas savo regėjimuose yra matęs ženk- 
lą: “Saule apsiausta moteriškė, mėnulis po jos 
kojomis ir ant jos galvos dvylikos žvaigždžių 
vainikas" (Apr 12,1). Kas yra šis ženklas? Kas 
yra ta Saulėtoji Moteris? Nėra abejonės, kad 
pirmoje eilėje ji reiškia Bažnyčią. Šios Moters 
vaikai, “kurie laiko Dievo įsakymus ir turi Jė- 
zaus Kristaus liudijimą“ (Apr 12,17), yra atpirk- 
tieji žmonės. Jos pabėgimas į dykumas, “kur ji 
turėjo Dievo prirengtą vietą“ (12,6) ir buvo 
“saugi nuo žalčio" (12,14), reiškia Bažnyčios san- 
tykį su pasauliu ir jos globojimą Šventąja Dva- 
sia. Jos šauksmas gimdant ir kentėjimas gimdy- 
mo skausmų (plg. 12,2) yra nurodymas į Evan- 
gelijos plitimo sunkenybes žemėje. Visi šie sim- 
boliniai vaizdai gražiai tinka Bažnyčiai. Ir vis 
„dėlto ana Saulėtoji Moteris Bažnyčia kaip ben- 
druomene neišsisemia. Jos pagimdytasis Berniu- 
kas, kuris “turėjo valdyti visas tautas geleži»e 
lazda" (12,5), aiškiai yra Kristus. O jeigu taip, 
tuomet Jo gimdytoja, toji Saulėtoji Moteris, yra 
Marija, nes nėra galima sakyti, kad Bažnyčia 
pagimdė Kristų: priešingai, Kristus įkūrė Baž- 
nyčią, prisiimdamas žmogiškąją prigimtį ir ją 
kryžiaus auka išvaduodamas iš jos atitrūkimo nuo 

Dievo. Todėl pop. Pijus X, aiškindamas šv. Jo- 
no matytą didelį ženklą, pastebi, kad “kiekvie- 
nas juk žino, jog ši Moteris reiškia ne ką kitą 
kaip Mariją“) 6) Vadinasi, Bažnyčia ir Marija susi- 
jungia šv. Jono regėjime į vieną Saulėtosios Mo- 
ters vaizdą. Bažnyčia įgyja asmeninių Marijos 
bruožų, o Marijos Tarnyba išplinta ligi visuoti- 
numo. 

Šis vaizdas mums sakyte sako, ked Marija 
yra Bažnyčios pirmavaizdis. Bažnyčia yra įsteig- 
ta pagal Mariją kaip šiosios išsiskleidimas į vi- 
są atpirktąją žmoniją. Marijos santykis su Lo- 
gos Bažnyčioje yra paverstas bendruomeniniu. 
Bažnyčia yra Kristaus Sužadėtinė per Mariją. 
Kristus juk turi ne dvi sužadėtines — Bažny- 
čią ir Mariją, — bet vieną, besireiškiančią dviem 
atžvilgiais: asmeniniu Marijoje ir bendruomeni- 
niu Bažnyčioje. Tačiau kadangi bendruomenė vi- 
sados yra asmens nešama, tai ir Bažnyčia yra 
Marijos laikoma bei skleidžiama. Štai kodėl šv. 
Jonas ir galėjo šiuos du atžvilgiu suvesti į vieną 
ir išreikšti juos tos pačios Saulėtosios Moters 
simboliu. Kiek Saulėtoji Moteris yra bendruo- 
menė, tiek ji reiškia Bažnyčią. Kiek ji yra as- 
muo, tiek ji reiškia Mariją, nes Bažnyčia ir Ma- 
rija savo santykyje su Dievu yra tas pats dalykas, 
tik svarstomas kitu atžvilgiu: Marija yra Baž- 
nyčia asmeniniu pavidalu, ir Bažnyčia 2 Ma- 
rija bendruomeniniu pavidalu. 


Saulėtoji tad Moteris yra Marijos objekty- 
vacija jos baigties būsenoje. Paimta į dangų Ma- 
rija stovi prieš mus kaip Bažnyčios regimybė. 
Gyvendama žemėje, ji taip pat buvo Bažnyčios 
pirmavaizdis, tačiau neregimu pavidalu. Per- 
keista ir išvaduota iš žemiškųjų sunkenybių, ji 
atsistojo pasaulio istorijoje kaip Bažnyčios įvyk- 
dymas. Paimtojoje mes regime, kas yra Bažny- 
čia savo esmėje: tai žmonija atvėrusi savo pri- 
gimtį Logos veikimu. Joje mes taip pat regime, 
kas yra Bažnyčia savo istorijoje: tai žmonija, pa- 
sitinkanti Kristų kaip sužadėtinė. apsivilkusi 
"spindinčia ir balta bei plona drobe“, kuri yra 
ne kas kita, kaip “teisingi šventųjų darbai" (Apr. 
19,8). Paimtosios į dangų akivaizdoje Bažnyčia 
įgyja gilesnės prasmės ir atskleidžia organiškes- 
nę savo sąrangą, negu tada, kai ji yra svarstoma 
tik kaip regimoji organizacija. Ir štai, šitoje vie- 
toje mums atsiskleidžia nauja aktuali Dangun 
Paėmimo dogmos vertybė. 

Organizacijos ir technikos amžiuje, kurį da- 
bar gyvename, Bažnyčia neišvengiamai prisiima 
BBI LGa bei techninių savybių, virsdama 
savotiška “išganymo įstaiga“, o jos organai sa- 
votiška “išganymo administracija", kaip ši vir- 
šinį pavidalą yra pavadinęs domininkosas Y. M. 


6) Ad diem illum laetissimum, 1904 m. vas. 2 d. 


J. Congar.') Be abejo, Bažnyčia yra organizaci- 
ja, turinti hierarchinę sąrangą ir besinaudojanti 
techninėmis priemonėmis. Vis dėlto jeigu šis or- 
ganizacinis pavidalas istorijos eigoje pasidaro la- 
bai tankus, jis tarsi skara pridengia Bažnyčios 
esmę, ir mes pradedame nebejausti, kad Bažny- 
čia visų pirma yra Viešpaties Sužadėtinė, Jo 
Tauta, Jo kūnas; kad visa organizacija ir techni- 
ka yra, Congaro žodžiais tariant, tiktai “Bažny- 
čios pastovai (armature)", kurie istorijos pabai- 
goje bus nuimti, kai Viešpaties šventykla bus 
pastatyta. “Baigties būsenoje, — sako Congaras, 
— vadinasi, danguje, nebus nei tarpininkaujan- 
čio hierarchinės kunigystės veikimo, nei tikėji- 
mo mokymo, nei galios valdyti, nei dogmų, nei 
įstatymų, nei sakramentu"'.*) Visi šie dalykai yra 
tol, kol Bažnyčia yra in via. Nereikia daug nė 
aiškinti, kad į šiuos pastovus mūsų amžius, bū- 
damas iš viso organizacijos ir racionalizacijos 
metas, yra įsižiūrėjęs gana stipriai ir kad Baž- 
nyčia kaip Viešpaties Tauta ir mistinis Jo Kūnas 
yra išsprūdusi iš jo dėmesio lauko. Tuo būdu 
Bažnyčia dabarties pergyvenime yra nustumta 
į paprastų žemiškųjų organizacijų eiles, pamirš- 
tant, kad “ji yra žymiai pranašesnė už bet kokią 
kitą žmonių bendruomenę''; pranašesnė tuo, kad 
ji “susideda ne tik iš draugijinių ir teisinių da- 
lių bei santykių“, bet turi ir savyje antgamtinį 
pradą, būtent, “Dievo Dvasią, kuri skaičiumi vie- 
na ir ta pati pripildo ir vienija visą Bažnyčią".?) 
Šitas tad pradas, “tikrai ir veikliai glūdįs tiek 
bendrame organizme, tiek ir atskiruose nariuo- 
se'',!'?) kaip tik šiandien ir yra dažnai išleidžia- 
mas iš akių. 

Todėl Dangun Paėmimo dogma, atskleisda- 
ma mums Mariją kaip Bažnyčios pirmavaizdį bei 
asmeninę jos išraišką, ir nori mus pasukti nuo 
per didelio organizacijos bei technikos vertini- 
mo į dvasingesnį ir visuotinesnį Bažnyčios per- 
gyvenimą. Argi šioje dogmoje, sako jėzuitas H. 
Hirschmannas, nematyti tos pataisos, kurią pats 
Dievas padaro pertemptam, tarnybiškai kunigiš- 
kajam, vyriškajam pradui Bažnyčioje, kuri vi- 
suose savo nariuose yra Kristaus Sužadėtinė?''!!) 
Jeigu Marija yra Bažnyčios pirmavaizdis ir jei- 
gu Bažnyčia yra Marijos santykio su Dievu išsi- 
skleidimas bendruomeniniu pavidalu, argi tai 
nėra nurodymas, kad ne iš pasaulio pasisavintos 


7) Pour une thėologie du laicat, Etudes 1948 m. sausio 
mėn, 48 p. 

8) Sacerdoce et laicat dans T'Eglise, La vie intellectuelle, 
1946 m. gruodžio mėn. 13 p. 

9) Pop. Pijus XII, De corpore Christi mystico; Popiežių 
enciklikos ir kalbos, 520 p. Stuttgart 1949, Lux. 

10) Pop. Pijus XII, ten pat. 

11) Sudėtinėje studijoje Die leibliche Himmelfahrt 
Mariens, 136 p. Frankfurt / M 1950. 


priemonės — organizacinės, juridinės, propagan- 
dinės, techninės, drausminės — padaro žmogaus 
sielą Kristaus sužadėtine, bet anasai amžinasis 
"fiat", pirmą sykį suskambėjęs Marijos lūpomis 
ir nepaliaujamai turįs skambėti žmonijos isto- 
rijoje? Argi ši dogma nenori prometėjiškai vy- 
riškojo Bažnyčios pergyvenimo, tokio ryškaus 
mūsų laikais, papildyti nuolankiu moteriškuoju 
pergyvenimuų? Juk Bažnyčia Logos akivaizdoje 
yra Moteris: Ruta, kukliai susigūžusi Viešpaties 
kojūgalyje ir laukianti, kada šis vidunaktį ją 
paklaus: “Kas esi?", o ji atsakys: “Ruta, Tavo 
tarnaitė!" (Ruth 3,9). Saulėtoji Moteris stovi 
priešais mus kaip šio atsakymo tobulas įvykdy- 
mas, kaip amžinas kvietimas šitokį atsakymą 
duoti kiekvienam Viešpaties pasibeldimui į mū- 
sų sielą. Šiandieninis mūsų atsigrįžimas į Paim- 
tąją yra sykiu ir Bažnyčios atsigrįžimas į savo 
pirmavaizdį, vadinasi, į savo esmę. Marijos am- 
žius yra kartu ir Bažnyčios amžius; amžius gi- 
lesnio Bažnyčios supratimo, didesnio pasitikėji- 
mo Dievu, susitelkimo savyje, ištvermės maldo- 
je ir budėjime. Paimtoji į dangų yra didis ženk- 
las, kuris veda Bažnyčią per pasaulio dykumas, 
nušviesdama jos kelią į Naująją Jeruzalę. Atsi- 
skleisdama kaip Saulėtoji Moteris, Marija vaiz- 
duoja mums Bažnyčią, kurios medžio pavėsin 
yra sulėkę visi žemės paukščiai (plg. Mat 13,32). 

4. Tačiau šv. Jonas savo regėjime matė ne 
tik vieną ženklą Saulėtosios Moters pavidalų, 
bet “ir kitas ženklas buvo matomas danguje: štai 
didelis rausvas slibinas, turįs septynias galvas ir 
dešimt ragų ir ant savo galvų septynis vainikus" 
(Apr 12,3). Tai amžinasis Dievo priešas, ange- 
las sukilėlis, “senasis žaltys, kursai vadinamas 
velniu ir šėtonu ir kurs suvedžioja visą pasaulį? 
(Apr 12, 9). Jis iškyla šalia Saulėtosios Moters, 
kad “jai pagimdžius, prarytų jo Kūdikį“ (12,4). 
O kai Viešpats ją išgelbsti, išvesdamas į dykumas 
(plg. 12,6), slibinas nueina “kariauti su kitais 
jos vaikais, kurie laiko Dievo įsakymus"? (12,17). 
Šis vaizdas yra nepaprastai prasmingas. Jisai sa- 
ko, kad senasis žaltys nepaliaujamai kyla prieš 
Bažnyčią, tuo pačiu kildamas ir prieš jos -pir- 
mavaizdį bei regimybę — Mariją. Kadaise Vieš- 
paties dar rojuje duotas žmonėms apreiškimas, 
kad bus užkurta nesantaika tarp žalčio ir Mo- 
ters (plg. Gen 3,15), šv. Jono regėjime įgyja 
visuotinių perspektyvų. Saulėtoji Moteris atsi- 
stoja prieš rausvą slibiną kaip jo priešininkė ir 
jo nugalėtoja Dievo ir žemės pagalba: Dievas 
duoda jai “du didelio erelio sparnus, kad skris- 
tų į tyrus", o žemė atsiveria ir “sugeria upę, ku- 
rią slibinas buvo paleidęs iš savo nasrų" (12,14- 
16). Kovon su šėtonu susitelkia visos jėgos: ant- 
gamtinės ir gamtinės, nes slibinas yra jų visų 
priešas. 

Įsižiūrėti tad į Paimtąją,  šviečiančią 
mums Saulėtosios Moters pavidalu, reiškia įsi- 
žiūrėti ir į tą kovą, kurią tenka Bažnyčiai vesti 
savo istorijoje ir kuri vis aštrėja, laikams sku- 
bant prie savo pabaigos. Saulėtoji Moteris yra 
ne tik Bažnyčios kaip Kristaus Sužadėtinės, bet 
sykiu ir Bažnyčios kaip žalčio priešininkės ženk- 
las. Ji stovi prieš mus kaip mūsų vėliavnešė 
grumtynėse su nutremtuoju slibinu. Tarp jos ir 
žalčio yra užkurta negęstanti nesantaika, kurią 
Bažnyčia turi vykdyti savo gyvenime ir kartu 
iškęsti slibino smūgius. Tai yra trečioji aktuali 
Dangun Paėmimo dogmos vertybė. Bažnyčios 
rungtynės su slibino valdomu pasaulių juk nie- 
kados nebuvo tokios visuotinės ir tokios gilios, 
kaip mūsų amžiuje. Pasibaigus antrajam pasau- 
liniam karui, kai kas, pagautas entuziazmo, kal- 
bėjo, esą, žmonijoje vykstantis didelės reikšmės 
persilaužimas; esą, žmonija supratusi didžiąją 
savo klaidą, todėl grįžtanti prie Viešpaties; esą, 
jokiam socialistui ir net bolševikui jau nebe ma- 
da kalbėti prieš religiją; esą, pasaulyje liovusis 
bent vieša kova su Dievu, o valstybių vadai šau- 
kiąsi krikščionybės dvasios. Deja, šis entuziaz- 
mas greitai išblėso, nes anos pokarinės kalbos 
buvo ne žmonijos atsivertimas, bet tiktai prisi- 
dengimas politine skraiste. Kai ši skraistė pasi- 
rodė esanti nebereikalinga, senojo slibino nea- 
pykanta išsiveržė tokia kova ir persekiojimais, 
kokių anksčiau nėra buvę. Vienijantis pasauliui, 
jungiasi ir antikristinės jėgos, puldamos pirmo- 
je eilėje Bažnyčią kaip Kristaus skleidimąsi is- 
torijoje, nes Jo paties, sėdinčio Tėvo dešinėje, 
jos pasiekti nebegali. Bažnyčia iš lėto, tačiau 
neišvengiamai žengia į apokaliptinį savo istori- 
jos tarpsnį, kada ji bus ištremta iš žmonių ben- 
druomenės, nes nesutiks priimti žvėries žymės 
ant savo kaktos (plg. Apr 13,16-17). Pasilikda- 
ma ištikima Avinėliui, ji savaime užsitrauks sli- 
bino rūstybę ir turės iškęsti jo persekiojimus. 
Saulėtoji Moteris kaip rausvo slibino priešginy- 
bė, vejama į dykumas, yra išraiška Bažnyčios 
likimo visą istorijos metą, o ypatingai mūsų die- 
nomis. 

Dangun Paėmimo dogma kaip tik kreipia 
mūsų dėmesį į šį likimą. Būdama paskelbta di- 
delių slibino puolimų metu, ji iš vienos pusės 
ruošia Mus šiuos puolimus iškęsti, iš kitos mus 

paguodžia, parodydama, kad Bažnyčia Viešpa- 
ties yra nepaliekama viena; kad ji yra apsaugo- 
jama nuo mirtingų smūgių ir todėl galop laimi 
šias lemiančias grumtynes. Sauletoji Moteris yra 
anoji “Galingoji Mergelė — Virgo potens“, į ku- 
rią šaukiamės litanijoje ir kuri nepalieka mūsų 
vienų šioje kovoje. Paimta į dangų, ji dar sėk- 
mingiau vykdo savo visuotinę motinystę, negu 
būdama žemėje, nes čia ji iš tikro yra visatos 
Karalienė — Regina mundi. 


Dangun Paėmimo dogma, kaip matome, iš- 
reiškia ne tik pačios Marijos būties atbaigimą, 
bet sykiu atskleidžia mums ir naujų atžvilgių 
apskritai Bažnyčios gyvenime. Priešais subjek- 
tyvinį-psichologinį Kristaus atpirkimo suprati- 
mą ji stato ontologinį-keičiamąjį jo pobūdį ir ro- 
do jį įvykdytą Paimtojoje į dangų. Priešais per- 
dėtą juridinį-organizacinį Bažnyčios pergyveni- 
mą ji stato sužadėtinišką-nuolankų jos suprati- 
mą, radusį augščiausios išraiškos Marijos nusi- 
lenkime Viešpaties valiai. Priešais ramų ir nuo- 
lat išsivystantį Bažnyčios sklidimą istorijoje ji 
stato mums nuolatines jos grumtynes su slibinu 
ir jas vaizduoja Saulėtosios Moters ženklu. Visi 
šie Bažnyčios bruožai glūdi pačioje jos prigim- 
tyje. Tačiau visi jie šiandien yra arba pamiršti 
arba neigiami. Todėl juos pabrėždama, Dangun 
Paėmimo dogma darosi ypatingai aktuali ir mū- 
sų laikams prasminga. Kartu tačiau ši tikėjimo 
tiesa mums rodo, kokio visuotinumo yra įgijęs 
Marijos veikimas; kaip ji nuo kuklios Nazareto 
Mergaitės per Jėzaus Motiną yra išaugusi ligi 
visatos Karalienės, apsiaustos saule ir apvaini- 
kuotos žvaigždėmis. Šiandien Paimtoji yra pasi- 
dariusi tikrąja visų mūsų priebėga ir užtaryto- 
ja, nes savo galia ji apima visą pasaulį. Nėra 
gražesnių žodžių, kurie išreikštų šį Marijos iš- 
augimą, kaip Jėzaus Siracho knygos žodžiai, tai- 
komi dieviškajai Sophijai, tačiau savo esme tin- 
kantieji ir Nazareto Mergaitės pašaukimui atpir- 
kimo istorijoje: 

“Palaistysiu, tariau, sodelį savo 

Ir savo lysvę sudrėkinsiu: 


Bet štai, griovelis mano daros unė, 
Ir mano uvė virsta mariom“ (2431). 


pP 


LEO LE AS 


(EAT IŽPL T O Li 


Saulutės šypsenos ugnis. 
Ūksmės vėsa. Kvapsnių vilnis. 
Miškų svaja, švelni, tyli... 
Erdvė svaigiai, gūdžiai gili... 


Kas tau, širdie? Ko taip blaškais 
Dievulio mėlynais takais?... 
Dienų paskubint negali... 

O tikslas taip toli, toli... 


GEGUžĖS PIRMOJI 


Tai — gegužis! 
Jo palaimos jaučiam slaptą ūžesį. 
Iš svajingų tolių atplasnojo 
tyrą perlų rytą 
ir Grožybių Motinai nušvito 
jo Pirmoji. 


Skliautai — sapnas, 
žydro žavesio glėbiu mus apimąs. 
Saulė—džiaugsmo verdantis verpetas, 
aukso himną giedąs 
Viešpatniajai, išsiskleidęs žiedas 
amžių metais. 


Kaip krikštolas 

oras dvelkia iš nakties nutolusios, 

ir bučiuoja Karalienei kojas 
lengvas pievų vėjas, 

rytmečio šviežių kvapsnių skleidėjas, 
Jai aukojąs. 


Vieversėlis 

sidabrinę rasą keri sielose; 

gėlės šypso, kvapsnimis susiję; 
mintį kaupia medžiai; 
vis Marijai. 

meldžias lankos, ežerai bežadžiai — 


AUšROS ŽVAIGžŽDĖ 


Tai buvo naktis gaivalų suirutės, 
tai buvo slogutis. 
Ir žemę, ir sielą bejėgę 
perkūnijos debesys nerimu slėgė. 
Ir sumetė žaibus... 


V 


Ą 

Ir trenkė į žemę didingas perkūnas. 
Lietus sučežėjo.. O siela apraibus 
virpėjo, kaip kūdikis žūnąs... 
Ją siaubė audra, kaip ir šniokščiančią gamtą, 
lig giliojo pamato, 
ją čaižeė tamsybėse griausmas 
skaudžių abejonių žaibuojančiais klausimais... 
Ji troško nurimti, 
nutilus griaustiniui, dangums prasiblaivius, 
tyloj atsilsėti, su rytu atgimti, 
kaip saulės pasilgęs keleivis... 
Ir liovės audra. Kaip šviesi karalienė, 
kur kilnį suvienijo 
su grožio stebuklu skaisčiuoju, 
rytuos kaip žibintas Aušrinė švytruoja... 
Nušvitęs grožiuosi, 
akių atitraukti nuo jos nejstengiu... 
O ji, spindulių vainiku pasipuošusi, 
mįslingai plevena padangėje... 


SAPNAS 


Kai suskardens likimo švitrios triūbos: 
“Rytų Siaubūnui nulenkta galva! 

Jo pėdsakus lauk šluoja Lietuva 

ir džiaugiasi, Aušros Angoj sukniubus'— 
o! kaip tada sūnų veidai švytės! 

kaip skris jie ten iš gedulo tremties! 


Taip, mes, kuriems išauš sapnuota laimė, 
pakilsime plačiais audrų sparnais, 

ir saule mums širdis krūtinėj kais, 

ir tirps dvasia aušros džiaugsme giliajam, 
ir su dangaus šviesa krūtinėje 

mes verkdami sugrįšime į Ją... 


Išvysime kilnius bažnyčių bokštus — 
tėvų maldas, dangun bekylančias — 
ir kapinių tyliąsias koplyčias, 

kur ilsi jie klevų ir liepų kuokštuos, 
ir virš miškų bei ežerų vandens 
varpu audra kaip jūra sugraudens. 


Ir eisime tylom į Dievo rūmus 

ir pulsime ant kelių mes prieš Jį — 
liepsnos širdis, ir kils malda kukli, 

ir mus apsiaus gilus šviesus graudumas. 
Te Deum griaus, pakeis jį Reguiem — 
iš sielų gilumos — aniem, aniem... 

Įvairiais keliais iš Lietuvos ateinančios ži- 
nios patvirtina, kad 1953 m. žiemą Vladimiro ka- 
lėjime, netoli Maskvos, mirė arkivyskupas Me- 
čislovas Reinys. Rašančiam šias eilutes apie de- 
šimt metų teko kartu su velioniu gyventi ir dirb- 
ti Vilkaviškio vyskupijos kūrijoje bei kunigų se- 
minarijoje ir tokiu būdu labai artimai jį pažinti. 
Norisi todėl bent kai kuriuos velionies gyveni- 
mo bei asmens bruožus, daugelio gal nepastebė- 
tus ar jau pamirštus, “Aidų"' skiltyse iškelti die- 
nos švieson. Juo labiau norisi tai padaryti, kad 
šiaip ar taip velionis buvo daugiau, negu papras- 
tas Žmogus, plačiai žinoma, nuostabiai miela ir 
šviesi asmenybė, idealus kunigas bei vyskupas, 
žymus mokslininkas bei visuomenininkas, nuo- 
širdus patriotas ir taurus Bažnyčios bei tėvynės 
sūnus. 


1. Biografinės žinios. 


Ark. M. Reinys gimė 1884 metų vasario 5 
dieną, Madagaskaro viensėdijoje, Daugailių pa- 
rapijoj, Utenos apskrityje. Gimė gausioje — be- 
ne šešių vaikų — ir pasiturinčio ūkininko šeimo- 
je. Tai buvo tikras Lietuvos žaliojo kaimo ir 
Augštaitijos žydinčių laukų sūnus. Pradžios mo- 
kyklą lankė Antalieptėje, o gimnaziją Rygoje. 
Kunigų seminariją baigė Vilniuje. Kunigu įšven- 
tintas 1907 metų liepos 16 dieną. Teologijos ma- 
gistro laipsnį įsigijo Petrapilio Dvasinėj Akade- 

X 
mijoj, o filosofijos doktoratą garsiajame Louvai- 
no universitete, Belgijoje. . 

Baigęs mokslą, velionis kurį laiką profeso- 
riavo Vilniaus kunigų seminarijoje, kur kartu 
mokytojavo mokytojų seminarijoj ir lietuvių 
gimnazijoj. 1919 metais velionį kartu su kun. 
Juozu Vailokaičių (jis išvežtas Sibiran ir jo liki- 
mas nežinomas) ir keletu kitų lietuvių, kaipo 
įkaitą, bolševikai buvo išvežę į Rusiją ir apie 
šešis mėnesius išlaikė Polocko bei Smolensko ka- 
lėjimuose. Atgavęs laisvę, velionis grįžo vėl į Vil- 
nių. Deja, greit jis ten buvo įtrauktas į lenkams 
nepageidaujamų asmenų sąrašą ir kartu su visa 
eile kitų lietuvių veikėjų ištremtas. Tokiu būdu 
jis atsirado Kaune. Čia ligi pat bolševikų okupa- 
cijos profesoriavo Vytauto Didžiojo Universitete, 
dėstydamas psichologiją. 

1925 ir 1926 metais buvo užsienio reikalų 
ministeriu. 1926 metų balandžio 5 dieną, arki- 
vyskupui J. Matulevičiui rekomendavus, velionis 
paskirtas Vilkaviškio vyskupu koadjutorium su 
paveldėjimo teise, vysk. A. Karoso mirties at- 
veju. 1940 metų liepos 18 dieną velionis gavo 
tituliarinio arkivyskupo titulą ir paskirtas Vil- 
niaus arkivyskupijos Lietuvai atitekusios dalies 
administratorium. Turimomis žiniomis, 1947 me- 
tais velionį bolševikai areštavo antrą sykį, pa- 
smerkė sunkiųjų darbų kalėjimu ir ištrėmė į 
centrinę Rusiją. Ten Vladimiro kalėjime jis ir 


mire. Velionis baigė savo gyvenimą, eidamas 70 
amžiaus, 47 kunigavimo ir 28 vyskupavimo me- 
tus. 


2. Šviesi ir miela asmenybė. 


Velionis pats savyje buvo nepaprastai kuk- 
lus, santūrus ir giliai užsigrūdinęs. Gyvendamas 
Vilniuje ir Kaune, jis tam tikra prasme kampi- 
ninkavo pas kitus. Maitinosi paprastai vienoje iš 
kukliausių valgyklų. Visą laiką buvo užverstas 
mokslo ir socialiniais reikalais. Vyskupaudamas 
Vilkaviškyje, tenkinosi paprastu, vos dviejų 
kambariukų butu, kur be rašomojo stalo visuo- 
met buvo gausu knygų, žurnalų ir laikraščių. 
Jis neturėjo jokio svečiams priimti kambario, 
jokių puošnesnių baldų, brangesnių paveikslų, 
radijo ar kurių nors kitų naujausios technikos 
įrankių. Drabužius dėvėjo daugiau negu papras- 
tus. Pirmuosius savo gyvenime kailinius, ir tai 
labai paprastus, įsitaisė tik tuomet, kai jau pa- 
sireiškė rimti inkstų negalavimai ir daktaras įsa- 
kė šilčiau rengtis. 

Jis buvo prisiekęs abstinentas. Ne tik ne- 
vartojo jokių svaigalų, bet net sunkiai pakentė 
prieš save ant stalo pastatytą tuščią taurelę. Jei 
kūrijos šeimininkė kartais, norėdama pasigerin- 
ti, paduodavo į stalą alaus ar vyno sriubą, ve- 
lionis valgė, bet tuoj po to teiravosi, kuo ji bu- 
vo uždaryta. Vargšei šeimininkei teko rausti ir 
įrodinėti, kad tai buvo visiškai nekaltas patie- 
kalas. Šiuo savo nusistatymu velionis kartais 
smarkiai varžė kitus stalo dalyvius. Tarp ko 
kito noriu paminėti ir šį įvykį. Būdamas užsie- 
nio reikalų ministeriu, velionis kartą turėjo ofi- 
cialiai priimti ir vaišinti augštą kaimyninės vals- 
tybės užsienio reikalų atstovą. Būdamas absti- 
nentas, tostą svečio garbei kėlė nekalto, kiek 
nudažyto vandenėlio taurele. Tuo savo elgesiu 
velionis sukėlė tam tikrų komentarų ir net įsi- 
žeidimo iš svečio pusės, bet savo geležinio nusi- 
statymo jis nelaužė. 

Jis nemėgo vaišių. Jokių priėmimų neren- 
gė pas save ir nemėgo dalyvauti kitų rengiamuo- 
se. Dalyvavo juose tik būtino reikalo verčiamas. 
Jis nebuvo vasarviečių ar kurortų lankytojas. 
Vienintelė jo atostogavimo ir poilsio vieta buvo 
gimtasis Madagaskaras (žinoma, ne Afrikos, bet 
Utenos). Jį pristatydavo ten paprastai kun. J. 
Vailokaičio automobilis, prikrautas knygų ir 
žurnalų. 

Velionio dienotvarkė buvo labai detalizuo- 
ta. Jis griežtai jos laikėsi. Ryte šeštą valandą 
kėlėsi. Kuniginės maldos, šv. Mišios, interesan- 
tai, administracijos reikalai, studijos jam užėmė 
kiaurą dieną. Nežinau, ar jis nuėjo bent retkar- 
čiais nakties poilsiui prieš vienuoliktą valandą 
vakare. 


Santykiuose su kitais velionis buvo gan sau- 
sas. Jis nemėgo linksmesnių posakių ar istorijų. 
Bet nebuvo ir šiurkštus. Vengė nepalankiai kal- 
bėti apie kitus. Jis turėjo kartais kuo nusiskųsti 
ir buvo jaučiama, kad pergyvena kažkokią vidaus 
kovą, bet neišsidavė. Jis nebuvo linkęs užmesti 
savo nuomonės kitiems. Dažnai jieškojo pas ki- 
tus patarimo. Jei administracijos reikaluose kar- 
tais buvo verčiamas smarkiau reaguoti, tai darė 
labai atsargiai ir tik po ilgesnio tyrimo bei gal- 
vojimo. 

Kiekvienas žmogus turi tam tikrų origina- 
lumų, kurie paprastai pastebimi, kai tenka ar- 
čiau prisižiūrėti. Velionyje tačiau visi šie origi- 
nalumai, jei jų tikrai būta, taip buvo sukultū- 
rinti ir taip gražiai pridengti asketizmo skrais- 
te, kad jų nebuvo galima ir pastebėti. Turėda- 
mas su juo reikalų, visuomet jautei, kad turi 
reikalo su didelės dvasinės kultūros žmogumi. 
Tai darė jį gerbtiną ir mielą tiek konfratrams, 
tiek jo tiesioginėje žinioje dirbusiems, tiek in- 
teresantams, ar platesnei visuomenei. 


3. Idealus kunigas ir vyskupas. 


Velionis buvo drausmingas pats sau, bet dar 
labiau savo pareigoms, Bažnyčiai ir Dievui. Vie- 
nuolį drausmės, asketizmo ir idealizmo dažnai 
išmoko vienuolijos regula ir vyresniųjų stipri 
kontrolė. Ark. M. Reinys nebuvo vienuolis, bet 
pasaulietis kunigas. Drausmės, asketizmo ir idea- 
lizmo jis išmoko pats per save. Jis pasirinko al- 
toriaus tarnybą, vien idealizmo vedamas. Prie- 
męs kuniginių pareigų naštą ant savo pečių, jis 
buvo klusnus Bažnyčios ir Dievo tarnas. Kano- 
nų nuostatai, Šv. Sosto nurodymai, Dievo įsa- 
kymai, provincijos vyskupų nutarimai — jam 
buvo šventi dalykai. Visus šiuosius nuostatus jis 
griežtai vykdė pats, prašė, maldavo ir reikalavo, 
kad ir kiti juos vykdytų. 

Už Dievo ir Bažnyčios teises jis kovojo vi- 
somis galimomis ir leistinomis priemonėmis. 
Principiniuose katalikų pasaulėžiūros ar draus- 
mės klausimuose jis nepripažino jokių kompro- 
misų. Aštrių krašto vidaus konfliktų metu jis 
įsigijo daug ir neužtarnautų priešų. Tam tikri 
sluogsniai stengėsi jį izoliuoti. Vienam Vilkaviš- 
kio apskrities viršininkui buvo duotas aiškus įsa- 
kymas velionies nevizituoti ir iš viso nieko ben- 
dro su juo neturėti. Už iš sakyklos skelbiamas 
tiesas jam, kaip ir daugeliui kunigų, buvo iškel- 
ta net byla pasauliniam teisme. Nuostabiu su- 
puolimu, apylinkės teisėjas, kurs turėjo bylą 
nagrinėti, buvo stačiatikis. Patiems bylos įkvė- 
pėjams buvo kažkaip nemalonu, kad stačiatikis 
teisėjas spręstų klausimą, ar katalikų vyskupas 
sakykloje prasilenkė su Evangelijos ir Bažny- 

čios dvasia. Byla todėl tylomis buvo išimta iš 
apyvartos. 

Kiek tenka patirti, velionis dėl savo bekom- 
promisinio nusistatymo liko ir bolševikų režimo 
kruvina auka. Jis, esą, atsisakęs pasirašyti bol- 
ševikų suformuotą ganytojinį atsišaukimą dėl ta- 
riamos tikybinės laisvės Lietuvoje. Kai atsišau- 
kimas buvęs išleistas su velionio suklastotu pa- 
rašu, jis specialiu laišku tą fabrikatą atšaukęs ir 
pasmerkęs. To užteko, kad būtų iškelta byla, bū- 
tų areštuotas ir pasmerktas sunkiųjų darbų ka- 
lėjimui. 

Savo pareigoms velionis buvo gerai pasiruo- 
šęs. Jis baigė rimtas mokslo įstaigas. Vėliau, vi- 
są savo gyvenimą, neatsiskyrė su knyga. Jis pla- 
čiai ir nuodugniai buvo susipažinęs su katalikų 
pasaulėžiūros, bažnytinės santvarkos bei pasto- 
racijos klausimais. Per ilgus savo kunigavimo ir 
vyskupavimo metus velionis įsigijo daug ir gra- 
žaus patyrimo. Studijuodamas Rusijoje, Belgijo- 
je, Prancūzijoje, lankydamasis Italijoje, Jungti- 
nėse Amerikos Valstybėse ir daug kur kitur, jis 
daug ką gero pastebėjo. Visa tai jis panaudojo 
savo profesiniam darbui. Uolume jį buvo sunku 
pasekti. Jis dirbo savo privatiniam kabinete, uni- 
versiteto ir kunigų seminarijos katedrose, vys- 
kupijos kūrijoje, parapijose, katalikų akcijos ir 
šiaip organizacijose. Jis buvo dažnas ir mėgia- 
mas pamokslininkas, klausyklos paslapčių nag- 
rinėtojas, organizacijų susirinkimų ir švenčių 
dalyvis, populiarus jų paskaitininkas. Mes, ku- 
rie arčiau ir ilgiau velionį sekėme, tiesiog stebė- 
jomės, iš kur jis ėmė tiek dvasinių ir fizinių jė- 
gų bei energijos ir kaip jis tokį ilgą laiką nesu- 
griuvo po sunkaus ir įtempto darbo našta. Savo 
darbuose jis nejieškojo garbės ar pelno. Savo 
bemaž paskutines santaupas jis aukojo idėjai. 
Savo banko sąskaitoje jis niekuomet neturėjo 
daugiau, kaip 2000 litų. Visose savo pastangose 
jis vieno siekė ir troško — padėti artimui, pa- 
remti krašto kultūrinius ir religinius reikalus, 
pasitarnauti Bažnyčiai ir Dievui, atlikti savo pa- 
siimtąsias pareigas. Tai buvo vyriausias jo viso 
gyvenimo idealas. Šiojo idealo daugelis nesupra- 
to, bet taip iš tikrųjų buvo. 


4. Žymus mokslininkas bei visuomenininkas. 


Iš prigimties velionis nebuvo genijus. Jis 
nepasižymėjo nei iškalba, nei stiliumi, nei ypa- 
tingais proto gabumais. Savo tačiau valingumu 
bei atsidėjimu jis daug ką pasiekė. Jis baigė rim- 
tas studijas, išmoko kalbas, daug ką parašė. Jis 
baigė Petrapilio akademiją, Louvaino universi- 
tetą, studijavo kai kuriuos specialius dalykus 
Prancūzijoje. Šalia savo gimtosios lietuvių kal- 
bos, jis lengvai kalbėjo ir vartojo lotynų, pran- 

cūzų, italų, vokiečių, lenkų ir rusų kalbas. Pas- 
kutiniais metais buvo jau gerokai pramokęs net 
anglų kalbos. 

Kalbų žinojimas leido jam naudotis įvairia 
literatūra, plačiai apsiskaityti, ne tik pažinti, bet 
ir išsamiai išstudijuoti savo pašaukimo ir šiaip 
įvairias gyvenimo problemas. Tiesa, jis, jei ga- 
lima taip išsireikšti, neišplaukė į tarptautinius 
vandenis, bet Lietuvoje figūravo, kaip labai rim- 
tas mokslininkas. Iš rusų kalbos jis išvertė ir 
išleido kapitalinį Čelpanovo veikalą “Psichologi- 
ją“. Paskutiniais savo vyskupavimo metais Vil- 
kaviškyje jis parengė ir išleido išsamią ir opią 
studiją “Rasizmo problema“. Savo gi teologi- 
niais, filosofiniais, pedagoginiais bei visuomeni- 
niais, o dažnai ir politiniais straipsniais jis gausiai 
bendradarbiavo visuose katalikiškuose lietuvių 
žurnaluose bei laikraščiuose. Jis paliko gražų at- 
minimą iš savo profesoriavimo laikų Vytauto 
Didžiojo universitete ir kunigų seminarijoje. Jis 
turėjo įsigijęs ir nuolat vis papildė gražų ir tu- 
riningą knygyną. Jis buvo kruopštus skaitomose 
knygose, žurnaluose bei laikraščiuose randamų 
svarbesnių ištraukų bei minčių rinkėjas. Šias 
ištraukas jis stropiai saugojo, nuolat papildė ir, 
išvykdamas iš Vilkaviškio, jau turėjo jų labai 
gražų rinkinį, kurį mėgo vadinti “mano silva re- 
rum"'. Jei jo knygynas ir minėtoji “silva rerum?? 
nežuvo Vilniuje, ne vienas po jo gyvensiąs įvai- 
rių gyvenimo problemų tyrinėtojas ras ten di- 
delę paramą. Tai savos rūšies rūpestingai pa- 
rengta enciklopedija. 


Velionis nebuvo užsidaręs savo kabinete. Jis 
savo studijų ir įtempto darbo vaisius stengėsi 
perduoti kitiems, visuomenei. Jis buvo didelis 
ir našus visuomenininkas. Jo įtaką jautė sodžiaus 
jaunimas, moksleivija, studentija, visos katalikų 
organizacijos, ypač Katalikų Veikimo Centras. 
Visuomeninius katalikų reikalus jis gynė visose 
prieinamose įstaigose. Visuomenės ir organiza- 
cijų reikalams jis skyrė savo laisvesnį laiką, sa- 
vo atostogas. Jo butas Vilkaviškyje paprastai bu- 
vo įvairių valdybų posėdžių vieta. Katalikų ak- 
ciją jis plėtė per organizacijas, per pamokslus, 
pastoracinius vizitus parapijose. Jos reikalams jis 
aukojo savo sveikatą ir savo santaupas. Gerus 
norus ir pasiryžimus rėmė visą laiką jo švari 
sąžinė. Jokio išnaudojimo jam niekas negalėjo 
prikišti. Jo gryna ir švari sąžinė buvo toki stip- 
rūs šarvai, kad net smailiausi liežuviai iš prie- 
šingos pusės nevaliojo jų pramušti. 


Jis paliko savo kraštą ir šį pasaulį tikrai su 
šviesaus lietuvio, idealaus kunigo bei vyskupo, 
didelio visuomeninio irklininko, nepalaužiamos 
energijos veikėjo, tauraus patrioto ir didelio idea- 
listo aureole. 


— 


5. Gyvenimo ir darbo sąlygos sunkios. 


Siekdamas mokslo, velionis neturėjo jokios 
ypatingos paramos kur nors iš šalies. Studijas 
jis baigė tik savo prietelių, o dar labiau savo ge- 
ležinio pasiryžimo ir taupumo dėka. Teko išsi- 
žadėti dažnai ir skanesnio kąsnio, ir geresnio 
drabužio, ir linksmesnės pramogos. Visa buvo 
aukojama mokslo reikalams. 


Jo veikimas Vilniuje tuoj po pirmojo pasau- 
linio karo dėl gerai žinomų priežasčių nebuvo 
vertinamas. Bolševikų okupacija, kalėjimas, pa- 
galiau ištrėmimas jo veiklą ten visai baigė. Apie 
savo ministeriavimo laikus velionis ir pats ne- 
norėjo daug kalbėti. Šios pareigos jam buvo sve- 
timos, neatitiko jo būdą ir jis jas pasiėmė tik 
kitų prikalbėtas ir prašomas. Jo vyskupavimo 
metai Vilkaviškyje buvo suvaržyti. Jis nebuvo 
vyskupas ordinaras, bet tik pagelbininkas. Savo 
energijos ir iniciatyvos laisvai jis negalėjo pa- 
reikšti. 

Katalikų universiteto idėja, kurią velionis 
nešiojosi visą savo vyskupavimo laiką, pat pra- 
džioje užkliuvo ir negalėjo būti realizuota. Jis 
buvo šios įstaigos rektorius, bet tik de nomine. 
Toks rektoriavimas jam neteikė smagumo. Jis 
nebuvo iš tų, kurie ką nors planavo ir darė dėl 
garbės. Vytauto Didžiojo universitete dėl politi- 
nių aplinkybių velionis, po dvidešimt profesoria- 
vimo metų, buvo pažemintas ir atleistas. Su ant- 
ruoju, jau kaip vyskupo, grįžimu į Vilnių pra- 
sidėjo jo tikras kryžiaus kelias. Gražųjį Vilnių 
jis mylėjo, bet jo vyskupavimo sąlygos ten buvo 
sunkiai, labai sunkiai įmanomos. Jo ten suorga- 
nizuota lietuviška kunigų seminarija nerado pri- 
tarimo. Šiaip visas veikimas buvo negailestin- 
gai kritikuojamas ir trukdomas. Jis buvo skun- 
džiamas ir kaltinamas. Baigiantis vokiečių oku- 
pacijai, jis vos nepalydėjo savo gyvybės. Kai ru- 
sų bomba pataikė į jo butą, jo artimas prietelis 
ir bendradarbis, kun. Čibiras, gyvenęs kita- 
me to pat namo augšte, žuvo. Velionis instink- 
tyviai, bombai krintant, palindo po savo rašo- 
muoju stalu, prie kurio sėdėjo, ir tik tokiu būdu 
išsigelbėjo nuo rimtesnių sužeidimų, o gal ir 
mirties. Patys Vilniaus lietuviai, atrodo, buvo 
perdaug prislėgti ir išvarginti ir negalėjo savo 


irklininką tinkamai paremti. Visą okupacijos lai- 
ką jie patys buvo ten labiau tiktai kampininkai. 

Negaliu nepaminėti nors ir šio būdingo įvy- 
kio. 1940 metų liepos mėnesį velionis, gavęs pa- 
skyrimą į Vilnių, pradėjo kraustytis į savo nau- 
josios tarnybos vietą. Jis buvo smarkiai prislėg- 
tas, nes maždaug numatė, kas jo ten laukė. Ar- 
timiausi kūrijos ir seminarijos: bendradarbiai sa- 
vo automobiliu palydėjo jį ligi pat Vilniaus. 
Nuotaiką drumstė visur sutinkami bolševikų ka- 
riuomenės būriai. 

Mus be galo domino, kaip vilniečiai priims 
savo naująjį ganytoją. Apie jo atvykimą buvo 
iš anksto pranešta. Koks buvo nusivylimas, kai 
jokio sutikimo ar priėmimo niekas ir nemanė 
organizuoti. Tiek arkivyskupas, tiek mes, jo pa- 
lydovai, sustojome viešbutyje, pasivaišinome pa- 
prasčiausioje valgykloje. Sulaukę ryto, mes grį- 
žome namon, o arkivyskupas išėjo į miestą žiū- 
rinėti, kur būtų galima apsigyventi. Velionis ne- 
išsidavė, bet toki šaltumą jo sutikime net iš lie- 
tuvių pusės jis labai skaudžiai išgyveno. 

Antroji bolševikų okupacija visus velionies 
planus ir darbus galutinai suardė. Prasidėjo tik- 
tai vegetavimas. 1947 metais jam lemta buvo iš- 
keliauti ta pačia kryptimi, kaip ir jo kolegoms 
vyskupams: Borisevičiui,  Matulioniui, Rama- 
nauskui ir tūkstančizms tauriausių Lietuvos vai- 
kų. Jis iškeliavo, tarsi koks žmogžudys ar šiaip 
nusikaltėlis, uždarytas gyvuliniam vagone ir su 
pančiais ant rankų. Po šešių skaudaus kalinimo, 
gilių pažeminimų ir kruvinų kankinimų metų, 
Vladimiro kalėjime velionis baigė gyvenimą, sa- 
vo vardą amžiams įrašydamas į Lietuvos marti- 
rologijos lapus. 

Jis išnyko iš gyvųjų tarpo. Ateis diena, kai 
grius niūriųjų kalėjimų užtvaros, tėvynė nusi- 
mes geležinius pančius, bet didžiojo irklininko — 
arkivyskupo M. Reinio — jau nebebus. Ten, Ru- 
sijoje, niekas neatjieškos jo garbingų palaikų ir 
nepastatys ant jo kapo lietuviškojo stiliaus kry- 
žiaus. Jo šviesi ir miela tačiau asmenybė, jo iš- 
varyta darbo vaga, jo šventumo aureolė, reikia 
spėti, ilgam laikui pasiliks daugelio lietuvių at- 
minimuose ir širdyse, jo vardą minės Lietuvos 
istorija. 

Reguiem aeternam dona ei, Domine! 

PABALTIJO ATEITIES KLAUSIMU 


Pabaltijo valstybių išlaisvinimu besirūpi- 
nant, dažnai pakalbama ir klausimu, kokie turė- 
tų būti jų santykiai, nepriklausomybę atgavus. 
Klausimas nėra toks paprastas, kaip iš pirmo 
žvilgsnio gali atrodyti. Kam atrodo, kad trys 
Pabaltijo valstybės ateityje galės būti tokios pat 
savarankios, kokios buvo -iki paskutiniojo karo, 
išleidžia iš akių vis stiprėjančią tendenciją jung- 
ti valstybes didesnėmis grupėmis. O kas jau da- 
bar galvoja apie Pabaltijo valstybių federaciją, 
nedažnai pamini kliūtis, kurios praeityje stovė- 
jo ant kelio ir klius ateityje. Viena ir kita 
verta bent trumpai pasvarstyti, nes vienoks ar 
kitoks sprendimas jau dabar yra reikalingas. Jis 
turėtų būti įskaitytas į mūsų akciją už Pabalti- 
jo erdvės išlaisvinimą. 


“L 

Baltijos marių trys kaimynės — Lietuva, 
Latvija ir Estija, — kaip nesunku pastebėti, yra 
jungiamos daugiau teritorijos negu istorijos. Is- 
torija nurodo tik du dalykus: viena, kad ji per 
ilgus amžius neįstengė tų trijų tautų suvesti po 
vienu valstybės stogu; antra, kad grėsmė Pabal- 
tijo tautoms, jų žemei ir gyvybei tebesikartoja 
ta pati. 

Latviai ir estai, ilgus amžius gyvenę po 
bendru Livonijos feodalinės valstybės stogu, 
tiek nesusiglaudė, kad bendrą valstybinį ryšį bū- 
tų ir toliau išlaikę. Žlugus Livonijos valstybei, 
nutrūko ir tarpusavio saitai. Priežastis labai pa- 
prasta — estų latvių gyslomis tekėjo ir tebete- 
ka skirtingas kraujas; skiriasi jie ir savo kalba, 
galvosena ir būdu. Bendra yra tik tai, kas pali- 
ko iš germanų kultūros ir reformacijos poveikio. 
Tačiau to buvo per maža dviem tautom susiar- 
tinti. Bendra jų storija praėjo pro abiejų tautų 
galvas, neįstengusi jų suvesdinti nei į vieną vals- 
tybę nei į federaciją. 


Iš kito šono, pietuose, ilgaamžė praeitis taip 
išskyrė lietuvius ir latvius, kad nei jų giminiš- 
kas kraujas nieko nepadėjo glaudesniems ry- 
šiams užmegzti. Nepavyko stipresnės jungties 
pasiekti nei XVI amžiuje, kai Livonijoje pos'- 
baigė vokiečių riterių galia, nei XX amžiaus pra- 
džioje, kai atlyžo Rusijos carų priespauda. Pir- 
muoju atveju kliudė germanų įtakos priblokšta 
tautinė latvių sąmonė, kuri tepabudo XIX am- 
žiuje; antruoju atveju latviai ir lietuviai, jau 
atitolę savo kalba, mastysena ir charakteriu, 

SIMAS SUŽIEDĖLIS 


praleido negirdomis bet kokios jungties mintį, 
kurią savo metu siūlė ir lietuviai (Vaižgantas, 
Šliupas) ir latviai (Veinbergs, Valdemars). To- 
liau sentimentalių pareiškimų, kad esame bro- 
liai, vienos aisčių tautos gentys, neįstengėme pa- 
sistūmėti. Pro mūsų galvas tuščiai praėjo dvi 
istorijos pasiūlos susijungti į bendrą valstybę. 
Ir abi jos siūlėsi grūmojant tam pačiam pavojui, 
kuris dabar pasikartojo tretįjį kartą. 

Prieš 400 metų Pabaltijo kraštams grėsmė 
buvo lygiai tokia pat, kaip antrajam Didžiajam 
karui prasidėjus, kai Sovietų Sąjunga pašoko 
kaltinti Pabaltijo valstybes, kad jos grasančios 
Rusijos saugumui. Rusijos caras Jonas Žiauru- 
sis, kurį dabar bolševikai kelia ant garbės šakių, 
XVI amžiaus viduryje pradėjo kabintis prie Li- 
vonijos ir reikalauti, kad ji su nieku nesidėtų. 
Livonijos sutartis su Lietuva buvo Maskvai pre- 
tekstu veržtis prie Baltijos marių per latvių ir 
estų žemes. Lietuvos kancleris Mykolas Radvila 
tada teisingai pastebėjo, jog Lietuva negali leis- 
ti Maskvai atsistoti prie Dauguvos žiočių ir Lie- 
tuvą apsupti. 

Lietuva tada ilgai ir sunkiai grūmėsi dėl 
Baltijos erdvės, kad ten nebūtų ant tvoros stipi- 
nų varstomi vaikai ir nėsčioms moterims pjaus- 
tomos isčios. Tos maskolių priemonės naikinti 
Pabaltijo kraštų žmones yra labai artimos dabar- 
ties bolševikų darbams. Lietuviai tiek tepasiekė, 
kad ne visa Livonija atiteko rusams. Lietuva 
užėmė Rygos miestą su dalimi Vidžemės (išlaikė 
iki 1621), Latgalę (išlaikė iki 1772) ir naujai su- 
kurtą vasalinę Kuršo kunigaikštystę (išlaikė iki 
paskutinio padalinimo, 1795). Tiek laiko istorija 
čia jungė, o visa kita skyrė. 


a 

Latgalė yra vaiskiu pavyzdžiu, ko buvo ga- 
lima pasiekti Dauguvos šalyje, jei Lietuva būtų 
buvusi kiek pajėgesnė spirtis Maskvai. Mat, Lat- 
galė, išbuvusi Lietuvos valstybės sienose apie du 
šimtus metų, pasidarė tokia artima rytinėms 
Lietuvos žemėms, jog rodėsi, lyg būtų kas ten 
nukėlęs dalį Vilniaus krašto su lietuviška jo bui- 
timi — kaimų sodybomis, papročiais, socialiniais 
santykiais, katalikų tikėjimu. Pirmojo Didžiojo 
karo pabaigoje buvo rimtai svarstoma kurti ka- 
talikišką Latgalės kontoną, lygiagretų protestan- 
tiškajai Latvijos daliai. Tie separatiniai latgalių 
siekimai pavyko nuraminti Rezeknės konferen- 


cijoje tik po aštrių ginčų: Latgalė gavo autono- 
miją, kuri išliko iki pat Ulmanio perversmo. Li- 
gi to laiko jau buvo susigyventa su bendros vals- 
tybės mintimi. 

i Gi 1917-1918 metais mažai reikėjo, kad Lat- 
galė, lietuviams pasiūlius, būtų susidėjusi su 
Lietuva plačios autonomijos teisėmis. Bet tuo 
atveju būtų tekę galvoti apie bendrą Lietuvos- 
Latvijos valstybę arba labai glaudžią federaciją. 
Deja, aną istorijos valandą nebuvo įsisąmoninta, 
kad Latgalė galėjo būti liepotu dviem broliškom 
tautom sueiti į vienos valstybės kelią. Nuo to 
kelio nusukta dėl dviejų priežasčių: viena, buvo 
užsiliūliuota Wilsono principų žavesiu; antra, bu- 
vo susirūpinta tiktai savo kiemo apsauga. 

Po ano Didžiojo karo daug kas galvojo, iš- 
skyrus pralaimėjusią Vokietiją, kad žemėn pa- 
galiau atėjo teisingumas. Vadinasi, ir maža tau- 
ta galės būti saugi savo nepriklausomoje valsty- 
bėje ir didžiųjų globoje. Lietuviai pradžioje ne- 
skubino net ir savo kariuomenės organizuoti: kas 
mus puls ir ką mes pulsime? Pasiūlymas lat- 
viams dėtis į krūvą arba sutikimas priglausti 
gudus, kurie patys prašėsi, lietuviams atrodė 
nuokrypa nuo Wilsono principų. Tačiau jie buvo 
psneigti jėgos, kurios iš tautų santykių taip leng- 
vai neišbrauksi. Lenkų jėga, nekalbant jau apie 
bolševikus, kurių pasaulinės grėsmės tada taip 
aiškiai dar nesuprasta, Pabaltijo valstybes išve- 
de iš pusiausvyros, kurią jos galėjo sudaryti sa- 
vo erdvėje. Čia dar pasirodė, kaip kitos dvi Pa- 
baltijo valstybės — Latvija ir Estija — tebesi- 
rūpino daugiau savo kiemu. 

Latviai ir estai, patenkinti, kad jie gavo vi- 
sa, ką turėjo praeityje, čiupinėjo tiktai bandy- 
mus, kaip visa tai apsaugoti ateičiai. Bandymai 
vedė į plačią Baltijos marių federaciją, į kurią 
buvo norima įtalpinti dar Suomija, Skandinavi- 
jos kraštai ir Lenkija. Paskui tas ratas buvo 
siaurinzmas, bet kol Lenkija nebuvo iš tų projek- 
tų išjungta, išsijungė Lietuva. Iš tų pasitarimų, 
buvusių 1918-1925 metais įvairiose sostinėse, iš- 
skyrus Kauną, naudos buvo tik tiek, kad Estija 
ir Latvija įsitikino, jog galima tiktai trijų Pa- 
baltijo kraštų santarvė, nors tam kliuvo Vilniaus 
klausimas. Pagaliau ir Lietuvos užsienio politi- 
ka tiktai 1934 metais suprato, kad galima siekti 
tarpvalstybinės jungties ir su Vilniaus klauzule. 

Lietuvai ėmusis iniciatyvos, 1934 metų ru- 
denį Ženevoje buvo pasirašyta trijų Pab:lt'jo 
valstybių santarvės ir bendradarbiavimo sutar- 
tis. Jos uždavinys buvo plėsti trijose tautose “s0- 
lidarios santarvės ir solidaraus draugingumo 
dvasią". Latvijos įgaliotas ministeris Lietuvai L. 
Seja ta proga teisingai pastebėjo, jog sutartis bu- 
vo pavėluota, bet didžiai reikalinga. Ją „su 
džizugsmu sutiko Pabaltijo valstybių draugai. ir 


su pagieža stengėsi jos vykdymą sukliudyti prie- 
šai. Sovietų Sąjunga už to solidaraus bendra- 
darbiavimo užsikabino, kaip kitados Jonas Ži-u- 
rusis, kai jai pasitaikė proga užgrobti Pabaltijo 
tautų žemes. Pavėluota sutartis jau nebespėjo 
suorganizuoti bendros apsaugos. 


Tokia yra praeitis. 

Galvojant apie ateitį, savo mintį pirmiausia 
reikia atkabinti nuo tų praeities momentų, ku- 
rie tris Pabaltijo tautas skyrė. Praeitis temoko 
daucsiau kreipti dėmesio i pačią teritoriją ir ben- 
drą jai grėsmę, kuri kyla iš sandūros didžiųjų 
kaimynų interesų. Antra, reikia kreipti žvilgsnį 
į ateitį ir bandyti suvokti, kur istorijos vyksmas 
žmoniją veda. Abu tie dalykzi prašosi bent trum- 
po paaiškinimo. 

Pabaltijo tautų teritorija geopolitiniu at- 
žvilgiu yra tokia pavojinga pasidariusi, kad ji- 
ai. re kas kita — net ne giminiškas latvių ir 
Vetuviu kraujas — verčia labiau glaustis savo 
gyvybei išsaugoti. Žinome, kad tos trys tautos 
yra sutūpusios nt siauro Baltijos prietilčio, į 
kurį visada norės isirioslinti stipresnis kaimy- 
nas. Negalima net laukti, kad bolševizmui ir 
žlusus ir demokratinei Rusijai atsikūrus, ji ne- 
spaustų į Baltijos krantus. 

Siauri pamario rėžiri visada yra pritvinę 
grasos. Jiems lemta arba pradingti žmonių ma- 
sėje, kuri veržiasi iš kontinento gilumos, arba 
nustumti ją toliau ir išsivlėsti. Kai praeityje Lie- 
tuvai nepavyko savo didžiosios valstybės sienų 
išlaikyti toliau nuo Baltijos marių, i-torijos vyks- 
mas rytų Europos erdvėje pasuko atgalia lanks- 
ma. Ateityje, kiek liks dar Pabaltijy neišžudytų 
žmoniu, i'ems nebus kito pasirinkimo. ksio su- 
daryti vieną tvirtą grandi kokių 200.000 kv km 
pamario juostoje. “Jeigu šios vienybės nebus, — 
kalbėjo Latvių-Lietuvių Vienybės pirmininkas 


inž. Janis Ryteris dar prieš 20 metų, — tai žlu-. 
gimas yra neabejotinas". Dabar tai dar aiškiau 
suprantame. 


Antras motyvas, kuris spiria galvoti apie 
daug glaudesni saitą, negu jį buvo užmezgusi 
1934 metų santarvė, siejasi su kintančiomis pa- 
žiūromis į mažųjų valstybių suverenumą. Tai 
yra visiškai kita gaida, negu skambėjo Wilsono 
principai po ano karo. Tarp dviejų karų sustip- 
rėjo tendencija jungti tautas ir valstybes dides- 
nėmis grupėmis. Ta stipri linkmė jieškoti tarp- 
tautiniams santykiams naujų pagrindų nėra iš- 
šaukta tiktai bolševizmo grėsmės. Rusijos revo- 
liucijoje, pamuštoje stipraus internacionalumo, 
galima įžiūrėti istorijos vyksmo įstangą glaudin- 
ti tautas, valstybes ir net kontinentus. Ir antro- 
je bolševikinės sienos pusėje siekiama to paties, 

ADOMAS GALDIKAS — ŽIEMA (aliejus) 


tiktai kitomis priemonėmis. Šiandien abiejose 
pusėse rungiamasi dėl pasaulio suvienijimo, ta 
čiau ta vienybė greičiausiai bus pasiekta tik ai 
po sunkių, gal net katastrofiškų bandymų. Kas 
liks po tų didžiųjų atmainų, bet bus nepajėgus 
ir dar mažas, turės laisvės tik tiek, kad galės 
rinktis didesniųjų globą, vadinamąjį protektora- 
tą, arba tarpusavio federaciją, kad galėtų kiek 
savarankiau tvarkytis. Jau dabar mažesnės ir vi- 
dutinės tautos galvoja susimesti didesnėn krūvon. 


Žodžiu, nauja tarptautinės politikos linkmė 
siekia versti sienų stulpus. Labiausia j-is atsi- 
tvėrusi yra Europa; bet ji yra išsiugdžiusi ir vie- 
nalytę kultūrinę bendruomenę, kuri gali būti at- 
rama didesniam arba mažesniam Europos vals- 
tybių junginiui, koks yra buvęs viduramžių lai- 
kais. Galima tai vadinti universaliu viduram- 
žių atgimimu, kaip savo metu rašė rusų filoso- 

fas N. Berdiajevas, ir galima tai laikyti atovei- 
kiu, sukeltu įsiaistrinusių tautinių kivirčų. Ži- 
nia, didžiosios valstybės visada liks stipriai tau- 
tinės, tačiau mažąsias tautas ir valstybes jos 
stengsis tvarkyti anttautiniais principais, stip- 
riai užkabindamos jų savarankumą. Kokias iš 
to išvadas turėtų pasidaryti Pabaltijo valstybės? 


r 
= 


Kai kurios išvados yra jau padarytos Pa- 
baltijo kraštų bendros nelaimės: ji yra juos su- 
jungusi. Laisvajame pasaulyje Lietuva, Latvija 
ir Estija dažnai palaikomos vienu vienetu, vadi- 
namu “Baltic States". Tiesa, tos trys Baltijos pa- 
mario kaimynės vienu geografiniu vardu buvo 
vadinamos jau ir anksčiau, dar prieš Sovietų 
okupaciją, bet kol buvo nepavergtos, “Baltic 
States" ir reiškė tiktai geografinę sąvoką. Dabar 
Pabaltijo valstybės nevieno yra laikomos ir po- 


litiniu junginiu. Kai kas visai nepaiso, kad jų 
istorija yra buvusi skirtinga, kad trys Pabaltijo 
tautos sudaro visai atskiras valstybes, kad jų gy- 
ventojai skiriasi savo kalba ir charakteriu. Iš to- 
liau žiūrint daug kam atrodo tai nereikšminga, 
Oo ypač nesuprantama, dėl ko Pabaltijo tautos, 
būdamos dar mažos, pabrėžia tą savo skirtingu- 
mą. Stebimasi ir tuo, kad iš Pabaltijo pabėgu- 
sieji, irgi bendru “baltiečių" vardu krikštijami, 
savo kelyje į laisvę kai kada susikryžiuoja. 

Taigi Pabaltijo tautos viešoje pasaulio opi- 
nijoje jungiamos tivrtesnio ryšio, negu jis iš tik- 
rųjų yra. Tebūnie tai dėl bendros nelaimės ir 
kovos šu bolševizmu, bet reikia manyti, jog Pa- 
baltijo kraštai panašiai bus jungiami ir tada, kai 
kova užsibaigs ir rytų Europos erdvėje kursis 
nauja santvarka. Tam reikia ruoštis ir svarstyti, 
kas šiuo metu galima būtų daryti, kad eventua- 
lūs pavojai būtų mažesni ir ateities gyvenimas 
saugesnis. 

1. Pirmiausia reikia išnaudoti ir dar sąmo- 
ningai stiprinti tą laisvojo pasaulio opiniją, kuri 
Pabaltijo valstybes deda į krūvą. Ji gali būti 
mums reikalinga ir naudinga net trimis atžvil- 
giais: ivena, bus lengviau patiems pabaltiečiams 
įveikti kliūtis, kurios juos skiria ir tebeskirs net 
ir po didesnių atmainų; antra, gali būti tai argu- 
mentu, kad Pabaltijo valstybės sudaro neišski- 
riamą vienetą, jei būtų jungiama į platesnę fe- 
deraciją ir reikėtų ginti savo valstybių didesnį 
savarankumą; trečia, gali prireikti pasaulio opi- 
nijos tam atvejui, jei būtų kėsinamasi Pabaltijo 
valstybes išskirti ir išdalyti, kas jau dabar užsi- 
menama slaptose didžiųjų valstybių pasitari- 
muose. Reikia žinoti, kad Rusija, ir tapusi de- 
mokratinė, sieks platesnio Baltijos marių ruožo, 
o Lenkija gali įtikinėti, kad Lietuva priklauso 
jos politinei sferai ir globai. 


2. Reikia išnaudoti dabarties sąlygas glau- 
desniam pabaltiečių suartėjimui, kai jie suseina 
Baltų Taryboje, Amerikos Balse, Europos Lais- 
vės Komitete ir kitose įstaigose ar sambūriuose. 
Tuo tarpu visus čia jungia tiktai kova su bol- 
ševizmu. Tai yra, be abejo, šiuo metu pagrindi- 
nis siekinys, bet už jo slypi kitas: kaip paskui 
sutarsime ir ko sieksime? Dabarties sąlygos yra 
palankios tiems klausimams aiškintis ir siekti ar- 
timesnio ryšio visame darbo plote. Niekada juk 
tokio artimo kontakto neturėjome vieni su ki- 
tais. Jis turi duoti žmonių, pasiruošusių tris tau- 
tas artinti Baltijos pamaryje, kai jis bus išlais- 
vintas. Tų žmonių rasis ir anoje pusėje, bendros 
nelaimės suartintų. Mes esame, sakytume, ne- 
laimės artimai ir dar kitų globojami. Būtų nusi- 
kaltimas saviems kraštams, jei tremtis čia neat- 
liktų savo uždavinio. 


3. Bendradarbiavimas gali būti sėkminges- 
nis tik tada, kai jis bus atremtas į vienokį ar ki- 
toki Pabaltijo valstybių federacijos pastatą. 
Svarstyti įvairius jo pavidalus būtų atskiros stu- 
dijos reikalas. To uždavinio turėtų imtis Baltų 
Taryba arba jos sudaryta speciali komisija. Ji 
turėtų paruošti apmatus tam, ko norima išsi- 
laisvinus siekti: vienos federalinės Pabaltijo 
valstybės ar trijų valstybių federacijos. Abiejų 
tormos čia gali būti labai įvairios. 


4. Reikėtų drauge visiems trims Pabaltijo 
kaimynams pagalvoti apie likvidaciją bolševiki- 
nės santvarkos, kai ateis tam laikas. Bolševikai 
su nedidelėmis išimtimis bus sulyginę Pabaltijo 
kraštų kultūrinį bei ūkinį gyvenimą, bus ir šio 
to naujo įvedę, bus palikę daug kenksmingų 
mums nuosėdų. Pabaltijo federacijai galima 
daug pasitarnauti, jei kultūrinės bei ekonominės 
problemos, kiek tai įmanoma, bus sprendžiamos 
jau dabar, žiūrint tų kraštų didesnio susiglau- 
dinimo. 

5. Mums vis dar lieka siekiniu, nepaisant 
skaudžių pamokų, Lietuvos užsienio reikalų mi- 
nisterio dr. D. Zauniaus žodžiai, pasakyti prieš 
20 metų: “Mes turime vieningai ir tvirtai lai- 
kytis ne vien tais klausimais, kurie mums vi- 
siems yra bendri, bet turime taip pat draugin- 
gai ir jautriai nusistatyti į vieni kitų specifines 
problemas ... nedaryti nieko, kas galėtų pakenk- 
ti kito jos kaimyno reikalams“. Specifinės pro- 
blemos, kaip kitados Vilniaus ar Nemuno žiočių, 
tiems, kurie sudaro tartum vieną valstybę, atsi- 
stoja jau kitoje šviesoje; tai yra visų bendras 
laimėjimas ar pralaimėjimas. Praeityje, žiūrint 
tiktai iš savo kampo, to nenorėta nuoširdžiai su- 
prasti. Dabar tokiais specifiniais klausimais pa- 
baltiečiams reikia turėti vienodą ir suderintą nu- 
sistatymą. 

6. Savi marškiniai, kaip sako patarlė, yra 
arčiausia kūno. Jie lieka arčiausia ir tada, kai 
namai dega. Deginami visų tų rūpesčių, kurių 
pabaltiečiai patiria kovodami už savo kraštų 
laisvę ir savo būvį svetur, nevisada išlieka nuo- 
saikūs, santūrūs ir neakižagūs kitiems bendros 
nedalios broliams. Tuo tarpu bendra talka ir 
nuoširdus sutarimas turėtų apimti visus fron- 
tus. Kiek Baltų Taryba to siekia diplomatijoje, 
tiek spauda ir organizacijos turėtų siekti plačio- 
je visuomenėje. Gaila, Pabaltijo bėglių ir emig- 
rantų spaudoje labai mažai randame informaci- 
jų iš savo kaimynės gyvenimo, veiklos ir rūpes- 
čių. 

7. Reikėtų pagalvoti apie bendrą visų trijų 
tautų kongresą, kuriame tam tikrais pareiški- 
mais būtų aptarta ir išryškinta bendra linija. 
Tai pasitarnautų propagandai laisvame pasauly- 

je ir anon uždangos pusėn nueitų aidu, kad lai- 
komės išvien ir siekiame laisvų Pabaltijo vals- 
tybių federacijos. 

8. Pagaliau reikia turėti galvoje, kad Pabal- 
tijo valstybių nepriklausomo gyvenimo pagrin- 
dai, palikę už praėjusio karo, bus sunkiai beat- 
statomi toje formoje, kaip buvo. Kiek bus dar 
galima pasiremti praeitimi, — vadinasi, tuo, kas 
anksčiau turėta ir kurta, yra sunkiai atsakomas 
klausimas, nes nėra žinios, kokiame pavidale iš- 
liks Pabaltijo kraštai po ilgų metų vergijos. Ta 
klausimą reikia dabar lukštenti, numatant viso- 
kias galimybes. 


“ 
v 


Visa trumpai suglaudus, sektų šios išvados: 


a. Praeitis Pabaltijo tautų ne jungė, bet sky- 
rė; ateitis kategoriškai reikalauja joms susijungti. 


Viesulas 


Romas 

b. Geopolitinė jų padėtis visam laikui lieka 
grasi; tai reikalauja sutelkti visų trijų tautų pa- 
jėgas savo gyvybei išlaikyti ir savarankiam gy- 
venimui ginti. 

c. Tarptautinės politikos linkmė pasinešusi 
mažųjų valstybių suverenumo nenaudai; reikia 
jau dabar galvoti, kokiame pavidale Pabaltijo 
kraštai galėtų geriausiai iššsaugoti savo didesnį 
nepriklausomumą. 

d. Nepriklausomybės laikų Baltijos santar- 
vė yra per menka atrama ateities ryšiams ir so- 
lidarumo dvasiai; reikia numatyti žymiai ankš- 
tesnius Pabaltijo federacijos rėmus. 

e. Tremties metas neturi būti skirtas tiktai 
kovai su bolševizmu; jis turi duoti žmonių įgy- 
vendinti trijų tautų didesnį suglaudinimą, išsi- 
laisvinus iš Sovietų okupacijos. 


Benamiai (litografija) 


j 


AUšRA BENDORIŪTĖ 


MANO DIENOS 


Mano dienos — 

nubalę, smulkūs akmenėliai, 
be garso krentantys 

į šias smiltis ir į šiuos vandenis. 


Mano dienos — 

nulygintos ir permatomos kriauklės, 
jau taip seniai pralaužtos, 

kad nelaikytų jūros nei vėjo balso. 
Tylėdama, neprisiliesdama, 

aš rūpestingai vaikštau aplink jas. 


P HR IBENIOS 


Nuo jų 

pavasario rankos nuvysta 
ir į odos baltumą skverbiasi 
žalsvi šešėliai, 

jų vienų 


vėjas nepajėgia nuskint ir nešti nesutrynęs, 


tik nuo jų 
jis tampa matomas ir gelsvas. 


šAUKSMAS 


Tu negali girdėti mano žodžių, 
bet pažiūrėk: 

jie virš tavęs, —— 

jie paukščiai danguje, 

jie spurdi, verpdami ploniausius 
metalo siūlus mano sielon, 

ir plėšo, norėdami augštyn. 


Tu negali girdėti mano žodžių, 
bet greičiau, greičiau pažvelk 
ir, ranką ištiesęs, 

nuskink juos nuo dangaus. 


KETVIRTĄ VALANDĄ 


Ketvirtą valandą 

dienos pats dešinysis sparnas 
užkliuvo už sausiausios 

ąžuolo šakos 

ir plyšo. į 

O susikūprinęs, įraudęs amariukas 
permatoma koja 

pradėjo tuksenti 

nesuvokiamą ritmą. 


I L.GZE S Y. S 


Ir kartą, 

kai paliko vartai atdari, 
laūkuosna ilgesys atėjo. 

Jis buvo baltas, kaip žiedai, 

ir ne gėlėm — 

kažkuo dar lengvesniu, 

daug tylesniu — 

jauni konvalijų laukai kvepėjo. 

72 LD 
ERNEST HEMINGWAY 


Atsivėrė Henrio valgyklos durys ir įžengė 
du vyrai. Jie atsisėdo prie baro. 


— Ko jums? — Jurgis paklausė juodviejų. 

— Nežinau, — atsakė vienas iš tų vyrų.— 
Ali, ką valgysi? 

— Nežinau, — tarė Alis. — Nežinau, ką 
valgysiu. 


Lauke jau temo. Gatvės šviesa krito ant 
lango iš oro pusės. Abu vyrai prie baro skaitė 
valgių sąrašą. Iš kito baro galo juos stebėjo Ni- 
kas Adams. Kai jie įėjo, jisai kalbėjosi su Jurgiu. 

— Aš imsiu karbonadą su obuolių padažu 
ir bulvių troške, — tarė pirmas vyras. 

— Dar negatava. 

— Tai kam po velnių įrašete į lapą? 

— Čia vakarienei, —aiškino Jurgis. — Ga- 
lite tai gauti šeštą valandą. 

Jurgis pažvelgė į laikrodį ant sienos už baro. 

— Penkta valanda. 

— Laikrodis rodo dvidešimt po penkių, — 
atvertė antras vyras. 

— Skuba dvidešimt minučių. 

— O, velniop su tuo laikrodžiu, — tarė pir- 
mas vyras. — Ko turite valgyti? 

— Galiu jums duoti bet kokių sumuštinių, 
— pasakė Jurgis. — Galite gauti kumpio ir kiau- 
šinių, lašinukų ir kiaušinių, kepenų ir lašinukų, 
arba steiko. 

— Duokite man vištienos kotletukų su ž'r- 
niais, ir grietinėlės padažu, ir bulvių troške. 

— Tai vakarienei. 

— Ko tik norim, vis vakarienė, a? Tai to- 
kia čia jūs tvarka. 

— Galiu jums duoti kumpio ir kiaušinių, 
lašinukų ir kiaušinių, kepenų — 

— Paimsiu kumpio ir kiaušinių, — tarė 
vyras, pavadintas Aliu. Jis nešiojo katiliuką ir 
juodą apsiaustą, susegtą ties krūtine. Jo veidas 
buvo smulkus ir išblyškęs, o lūpos siauros. Jis 
dėvėjo šilkinį šaliką ir pirštines. 

— Duokite man lašinukų ir kiaušinių, — 
pasakė antras vyras. 

Jis buvo beveik tokio pat ūgio, kaip Alis. 
Juodviejų veidai skyrėsi, tačiau abu vilkėjo kaip 
dvynukai. Abu dėvėjo per ankštus apsiaustus. 
Jie sėdėjo palinkę priekin, alkūnes atrėmę į 
barą. 

— Turite ko nors gerti? — paklausė Al's. 

— Selterio, imbierinio alaus, — tarė Jurzis. 

IKAI 


— Aš noriu pasakyti, ar jūs turite ko nors 


gerti? 

— Tik tai, ką suminėjau. 

— Nuostabus miestelis, — tarė antras. — 
Kaip čia jie jį vadina? 

— Summit. 


— Ar kada nors girdėjai apie jį? — Alis 
paklausė savo sėbrą. 


— Ne, — atsakė sėbras. 

— Ką jūs čia veikiate nakčia? — paklausė 
Alis. 

— Jie valgo vakarienę, — atsakė jo sėbras. 
— Jie visi sueina čia ir valgo vakarienę. 

— Teisybė, — atsakė Jurgis. 

— Manai, kad teisybė? — Alis paklausė 
Jurgį. 

— Žinoma. 

— Tamsta gudrus vaikinas, ar ne? 

— Žinoma, — atsakė Jurgis. 

— Taigi, kad ne, — tarė antras mažiukas 
vyras. — Ali, ar jis gudrus? 

— Jis glušas, — atsakė Alis. Jis atsisuko į 
Niką. — Kaip pats vadiniesi? 

— Adams. 


— Vėl gudruolis, — tarė Alis. — Ar jis ne 
gudruolis, Maksai? 


— Miestas pilnas gudragalvių, — atsakė 
Maksas. 

Jurgis pastatė ant baro dvi lėkštes, vieną 
su kumpiu ir kiaušiniais, antrą — su lašinukais 


ir kiaušiniais. Jis padėjo dar dvi lėkštes su ap- 
kepintomis bulvėmis ir uždarė dureles į virtuvę. 


—Kas jums? — jis paklausė Alį. 

— Neatsimeni? 

— Kumpis ir kiaušiniai. 

— Tai bent gudruolis, — tarė Maksas. Jis 


pasilenkė priekin ir pasiėmė kumpį su kiaušiniais. 

Abu vyrai valgė, mūvėdami pirštines. Jurgis 
sekė juodu bevalgant. 

— I ką tamsta spoksai? — Maksas paklau- 
sė Jurgį. 

— Į nieką. 

—Po velnių, tamsta spoksojai. Žiūrėjai į 
mane. 

— Gal berniokas tik pajuokavo, — tarė Alis. 

Jurgis nusijuokė. 

— Tamstri nėra ko juoktis, — tarė jam 
Maksas. — Tamstai visai nėra ko juoktis, su- 
pranti? 


— Gerai, — tarė Jurgis. 

— Tai jis galvoja, kad gerai. — Maksas at- 
sisuko į Alį. — Jis galvoja, kad gerai. Nieko sau. 

— O, jis — galvočius, — tarė Alis. Jiedu 
tebevalgė. 

— Kaip vadinasi tas gudragalvis už baro? — 
Alis pasiteiravo Makso. 

— E, gudruoli, — Maksas tarė Nikui. — 
Užeik su savo draugu į kitą baro pusę. 

— Kam? — paklausė Nikas. 

— Niekam. 

— Geriau užeik, gudragalvi, — tarė Alis. 
Nikas aplinkui apėjo už baro. 

— Kas čia šovė į galvą? — paklausė Jurgis. 

— Kas tau darbo, po perkūnų, — atsakė 
Alis. — Kas ten virtuvėje? 

— Nigeris. 

— Kaip tai nigeris? 

— Nigeris, kuris verda. 

— Liepk jam įeiti. 

— Kuriam galui? 

— Liepk jam įeiti. 

— Atsimink, kur tamsta esi. 

— Mes po perkūnų gerai žinome, kur esa- 


me, — tarė vyras, vadinamas Maksu. — Ar mu- 
du atrodome kvailai? 
— Tu šneki kvailai, — tarė jam Alis. — 


Kuriems galams pačiam ginčytis su vaikėzu? 
Klausyk, — tarė jis Jurgiui, — pasakyk nige- 
riui, tegul čia ateina. 

— Ką judu jam darysite? 

— Nieko. Pamankštink savo smegenis, tu 
gudragalvi. Ką gi mes begalėtume nigeriui pa- 
daryti? 


Jurgis pravėrė dureles į virtuvę. — Samai, 
— šūktelėjo jis. — Eikše minučiukei. 

Virtuvės durys prasivėrė ir įėjo nigeris. — 
Ko reikia? — paklausė jis. Jį peržvelgė abu vy- 
rai prie baro. 

— Gerai, nigeri. Stovėk, kur esi, — tarė 


Alis. 

Samas, nigeris, stovėdamas su prikyšte, žiū- 
rėjo į abu vyrus, susėdusius už baro. “Taip, po- 
nas", pasakė jis. Alis pakilo nuo savo sėdynės. 

— Einu atgal virtuvėn su nigeriu ir gud- 
ruoliu, — tarė jis. — Grįžk virtuvėn, nigeri. 
Gudragalvis, tu eini su juo. 

Mažiukas vyras nusekė paskui Niką ir vi- 
rėją Samą atgal į virtuvę. Durys užsivėrė už 
jų. Vyras, kuris vadinosi Maksas, sėdėjo prie 
baro priešais Jurgį. Jis žvelgė ne į Jurgį, o žiū- 
rėjo į veidrodį už baro. Henrio vieta buvo iš kar- 
čiamos perdirbta į valgyklą. 

— Na, gudruoli, — tarė Maksas, žiūrėda- 
mas į veidrodį, — ko nepraveri burnos? 

— Kas čia darosi? 


— E, Ali, — šūktelėjo Maksas, — gudra- 
galvis nori žinoti, kas čia darosi. 

— Ko nepasakai? — pasigirdo Alio balsas 
iš virtuvės. 

— Kaip manai, kas čia darosi? 

— Nežinau. 

— Kaip pats manai? 

Bekalbėdamas Maksas visą laiką žiūrėjo į 
veidrodį. 

— Sunku pasakyti. 

—E, Ali, gudragalvis berniokas sako, kad 
jam sunku pasakyti, ką jis manąs, kas čia darosi. 

— Gerai, girdžiu tave, — sakė Alis iš vir- 
tuvės. Jis atstūmė dureles, pro kurias virtuvėn 
patekdavo lėkštės su buteliu pomidorų padažo. 
— Klausyk, gudragalvi, — jis tarė iš virtuvės 
Jurgiui. — Atsistok trupučiuką toliau palei ba- 
rą. Tu, Maksai, pajudėk kiek į kairę. 

Jis buvo lyg koks fotografas, betvarkąs nu- 
traukti grupės paveikslą. 


— Šnektelėk su manim, gudruoli, — tarė 
Maksas. — Kaip manai, kas čia bus? 

Jurgis nieko neatsakė. 

— Tai aš tau pasakysiu, — tarė Maksas. — 


Mes nužudysime švedą. Žinai dičkį švedą vardu 
Olis Andresonas? 

— Taip. 

— Jis čia kas vakaras ateina valgyti, ar ne? 

— Kartais užeina. 

— Jis ateina šeštą valandą, ar ne? 

— Jeigu ateina. 

— Visa tai mums žinoma, gudragalvi, — 
pasakė Maksas. — Pašnekėk apie ką nors kita. 
Ar kada nors nueini į kiną? 

— Kai kada. 

— Turėtum dažniau nueiti į kiną. Kinas pui- 
kus daiktas tokiam gudriam berniokui, kaip tu. 

— Kodėl jūs užmušite Olį Andresoną? Ką 
gi jisai jums padarė? 

— Jis niekados neturėjo progos mums ką 
nors blogo padaryti. Jis netgi nėra niekados mū- 
sų matęs. 

— Ir jisai mudu matys tik tą vieną kartą — 
atsiliepė Alis iš virtuvės. 

— Tai už ką gi jūs jį nužudysite? — pa- 
klausė Jurgis. 

— Mes jį nudėsim už draugą. Tik kad pa- 
darius paslaugą draugui, gudruoli. 

— Užsičiaupk, — pasakė Alis iš virtuvės. 
— Kad tave dievai, tu perdaug plepi. 

— Na, aš gi turiu užimti gudruolį. Ar ne, 


gudruoli? 
— Kad tave kur perkūnas, tu perdaug ple- 
pi, — sakė Alis. — Nigeris ir mano gudragalvis 


patys linksminasi. Aš juodu surišau, kaip mer- 
gaičių porą vienuolyne. 
— Manyčiau, kad pats esi buvęs vienuolyne. 

— Ką žmogus gali žinoti. 

— Tu esi buvęs košernam vienuolyne. Štai 
kur pats buvai. 

Jurgis žvilgterėjo į laikrodį. 

— Jeigu kas nors įeitų, pasakyk jiems, kad 
nėra virėjo, gi jeigu jie neatstotų, pasakyk jiems, 
kad pats eisi ir išvirsi. Supratai, gudragalvi? 

— Taip, — tarė Jurgis. — Ką jūs paskui 
mums padarysite? 

— Pamatysime, — tarė Maksas. — Tai vie- 

HENRI MATISSE 


KAMBARIO VIDURY 


nas iš tų atsitikimų, kurių niekados nežinai iš 
anksto. 

Jurgis pasižiūrėjo į laikrodį. Buvo ketvirtis 
po šešių. Atsidarė durys iš gatvės. Įėjo tramva- 
jaus šoferis. 

— Alio, Jurgi, — tarė jis. — Galiu pavaka- 
rieniauti? 

— Samas išėjęs, — pasakė Jurgis. — Grįš 
už kokio pusvalandžio. 

— Geriau paėjėsiu toliau gatve, — tarė šo- 


feris. Jurgis pažvelgė į laikrodį. Buvo dvidešimt 
minučių po šešių. 

— Puiku, gudragalvi, — tarė Maksas. — 
Tu tikras džentelmenukas. 

— Jis žinojo, kad būčiau jam galvą ištaš- 
kęs, — iš virtuvės tarė Alis. 

— Ne, — tarė Maksas. — To nereikia. Gud- 
ragalvis nieko sau. Jis nieko sau berniokas. Jis 
man patinka. 

Penkios minutės prieš septintą Jurgis tarė: 

— Jis neateis. 

Į valgyklą buvo užsukę dar du žmonės. Jur- 
giui kartą teko nueiti į virtuvę ir pagaminti su- 
muštinį su kumpiu ir kiaušiniais, — vyras norėjo 
tai su savim pasiimti. Virtuvėje jis pamatė Alį 
su atgal atsmauktu katiliuku, sėdintį ant kėdu- 
tes prie durelių, o nupjauto šautuvo galas buvo 
atremtas į briauną. Nikas ir virėjas buvo su- 
remti nugaromis kampe, su perrištu rankšluosčiu 
per abiejų burnas. Jurgis pagamino sumuštinį, 
suvyniojo į vaškinį popierių, įdėjo į maišiuką, iš- 
nešė, o vyras užsimokėjo ir išėjo sau. 

— Gudragalvis visa kam tikęs, — tarė Mak- 
sas. — Jis gali virti ir viską. Iš kokios nors mer- 
gužėlės tu pasidarytum sau puikią žmonikę, gud- 
ragalvi. 

— Tai ką? — tarė Jurgis. — Jūsų sėbras 
Olis Andresonas nesirengia ateiti. 

— Mes jam duosim dar dešimt minučių, — 
tarė Maksas. 

Maksas sekė veidrodį ir laikrodį. Laikrodis 
rodė septintą valandą, o paskui — penkias po 
septynių. 

— Eikše, Ali, — tarė Maksas. — Verčiau 
judam. Jis neateis. 

— Duok jam dar penkias minutes, — sakė 
Alis iš virtuvės. 

Penkių minučių tarpe įėjo vienas vyras, ir 
Jurgis paaiškino, kad virėjas susirgęs. 

— Ko gi po velnių neįsitaisote kito virėjo? 
— paklausė tas vyras. — Ar ne valgyklą jūs lai- 
kote? 

Jis išėjo. 

—Eikše, Ali, — tarė Maksas. 

— O kaip su abiem gudragalviais ir nige- 


riu? 

— Jie tvarkoj. 

— Manai? 

— Tikrai. Čia jau nėra ko veikti. 

— O man visa tai nepatinka, — sakė Alis. 
— Neatsargu. Patsai perdaug prišnekėjai. 

— O, tegul velniai griebia, — tarė Maksas. 


— Mums reikėjo pasilinksminti, ar ne? 

— Vistiek perdaug šneki, — tarė Alis. Jis 
išėjo iš virtuvės. Nukirsti šautuvo vamzdžiai bent 
kiek pūpsojo iš per ankšto apsiausto juosmens. 
Pirštinėtomis rankomis jis išlygino apsiaustą. 


— Lig pasimatymo, gudruoli, -— jis tarė 
Jurgiui. — Tau pusėtinai pasisekė. 
— Teisybė, — tarė Maksas. — Tau tiktų 


lošti arklių lenktynėse, gudragalvi. 

Abu išėjo pro duris. Jurgis pro langą stebž- 
jo juodu praeinant po lempa ir skersai gatvę. 
Su savo ankštais apsiaustais ir katiliukais jie at- 
rodė kaip koki vodevilio artistai. Jurgis pro su- 
veriamas duris įėjo į virtuvę ir atrišo Niką ir 
virėją. 

— Man jau gana, — sakė virėjas Samas. 
— Man jau gana. 

Nikas atsistojo. Jam dar niekados nebuvo 
tekę turėti rankšluosčio burnoje. 

— Na, — tarė jis. — Kas čia po velnių? 

Jis stengėsi atsipeikšti. 

— Jie buvo atėję nužudyti Olio Andresono, 
— tarė Jurgis. — Jie rorėjo jį nušauti, kai jis 
įeis valgyti. 

— Oli Andresoną? 

— Tikrai. 

Virėjas nykščiais apsičiupinėjo sau burnos 
kampus. 


— Ar jie visai nuėjo? — jis paklausė. 

— Taip, — tsrė Jurgis. — Dabar jie jau 
nuėję. 

— Man tai nepatinka, — sakė virėjas. — 


Man tai visai nepatinka. 

— Klausyk, — tarė Jurgis Nikui. — Ver- 
čiau tu nueik pas Olį Andresoną. 

— Gerai. 

— Verčiau visai rekišk prie to nagų, — ta- 
rė virėjas Samas. — Verčiau atst:k nuo to. 

— Neik, jei nenori, — tarė Jurgis. 

— Tau taip nepraeis, jei iįsivel:i į tai, — 
sakė virėjas. — Nekišk nagų. 

— Eisiu pas jį, — tarė Nikas Jurgiui. — 
Kur jis gyvena? 

Virėjas nusigręžė. 

— Maži vaikėzai visados žino, ką jie veiks, 
— pasakė jis. 

— Jis gyvena Hiršo bendrabutyje, — tarė 
Jurgis Nikui. 

— Užsuksiu tenai. 

Lauke, pro nuogas medžių šakas, švietė lem- 
pa. Nikas ėjo gatve palei tramvajaus bėgius ir 
ties kita lempa pasuko į šoninę gatvę. Už trijų 
namų šia gatve buvo Hiršo bendrabutis. Nikas 
palypėjo du laiptus ir spustelėjo skambutį. Prie 
durų priėjo moteriškė. 

— Ar Olis Andresonas čionai? 

— Norite pasimatyti? 

— Taip, jeigu jisai namie. 

Nikas nusekė laiptais paskui moteriškę ligi 
pat koridoriaus galo. Ji pasibeldė į duris. o. 

— Kas ten? 

— Kažkas nori su jumis pasimatyti, ponas 
Andresonai, — tarė moteriškė. 

— Čia Nikas Adams. 

— Prašau. 

— Nikas atidarė duris ir įėjo į kambarį. 
Olis Andresonas gulėjo su visais drabužiais ant 
lovos. Jis buvo sunkaus svorio boksininkas ir 
tokiai lovai buvo per ilgas. Jis gulėjo, padėjęs 
galvą ant dviejų priegalvių. Į Niką jis ir nepa- 
žvelgė. 

— Kas atsitiko? — jis paklausė. 

— Buvau Henrio valgykloj, — tarė Nikas, 
— ir įėjo du tipai ir surišo mane ir virėją, ir jie 
pasakė, kad tave nužudys. 

Jo žodžiai skambėjo kažkaip kvailai. 
Andresonas nieko nepratarė. 

— Jie suvarė mus į virtuvę, — Nikas pasa- 
kojo toliau. — Jie norėjo tave nušauti, kai ateisi 
vakarienės. 

Olis Andresonas žiūrėjo į sieną ir nieko ne- 
atsakė. 

— Jurgis manė, kad bus geriau, jeigu atei- 
siu ir tau papasakosiu apie tai. 

— Čia aš jau nieko nebegaliu, 
Olis Andresonas. 

— Papasakosiu tau, kaip juodu atrodė. 

— Nenoriu žinoti, kaip jie atrodė, — tarė 
Andresonas. Jis žiūrėjo į sieną. — Ačiū, kad 
atėjai ir pranešei. 

— Nėr už ką. 

Nikas žiūrėjo į 
vos. 

— Ar nenori, kad nueičiau policijon? 

— Ne, — tarė Olis Andresonas. — Nieko ne- 
padės. 

— Argi aš niekaip negalėčiau padėti? 

— Ne. Čia jau nieko nepadarysi. 

— Gal tai buvo tik baimei įvaryti? 

— Ne, tai nėra baimei įvaryti. 

Olis Andresonas persivertė į sienos pusę. 

— Viena bėda, — tarė jis, kalbėdamas sie- 
nos link, — kad aš niekaip negaliu savęs prisi- 
versti ir išeiti. Visą dieną čia pradrybsojau. 

— Ar negalėtum sprukti iš miesto? 

— Ne, — tarė Olis Andresonas. — Man jau 
įkyrėjo visas tas lakstymas iš vietos į vietą. 

Jis žiūrėjo į sieną. 

— Dabar jau nieko nebeliko. 

— Ar negalėtum kaip nors viso to sutvar- 
kyti? 

— Ne. Padariau klaidą. — Jis kalbėjo tuo 
pačiu lekštu balsu. — Čia jau nieko nepadarysi. 

— Grįšiu pas Jurgį, — tarė Nikas. 

— Ligi pasimatymo, — tarė Olis Andreso- 
nas. — Jis nė nepasižiūrėjo į Niką. — Ačiū, kad 
užsukai. 

Nikas išėjo. Uždarydamas duris, jis matė 


Olis 


— pasakė 


stambų vyrą, gulintį ant 10- 

Olį Andresoną su visais drabužiais gulint ant 10- 
vos ir žiūrint į sieną. 

— Jisai visą dieną prabuvo kambaryje, — 
apačioje pasakė šeimininkė. — Man rodos, kad 
jisai nesijaučia kaip reikiant. Aš jam pasakiau: 
“Ponas Andresonai, tokią gražią rudens dieną 
tamsta turėtum išeiti laukan ir pasivaikščioti“, 
bet jis buvo nenusiteikęs. 

— Jis nenori išeiti. 

— Gaila, kad jis nesijaučia kaip reikiant, — 


tarė moteriškė. — Jis baisiai mielas vyras. Žino- 
te, jis buvo boksininkas. 

— Žinau. 

— Jeigu ne jo veidas, tai nė į galvą neatei- 
tų, — pasakė moteris. Kalbėdami juodu stovėjo 
prie pat durų į gatvę. — Jis toks malonus. 

— Na, labanaktis, ponia Hirš, — tarė Nikas. 

— Aš ne ponia Hirš, — tarė moteris. — Jai 


ši vieta priklauso. Aš tik prižiūriu. Mano pavar- 
dė — Bell. 

— Na, labanaktis, ponia Bell, — tarė Nikas. 

— Labanaktis, — atsakė moteris. 

Nikas tamsia gatve nuėjo ligi Kertės, kur 
švietė lempa, o paskui palei tramvajaus bėgius 
ligi Henrio valgyklos. Jurgis buvo viduje, už ba- 
ro. 

— Matei Olį? 

— Taip, — atsakė Nikas. — Jis L 
ir nenori išeiti. 

Išgirdęs Niko balsą, iš virtuvės pravėrė du- 
ris virėjas. 

— Nenoriu nė girdėti apie tai, 
jis ir užtrenkė duris. 

— Pasakei jam? — klausinėjo Jurgis. 

— Žinoma. Pasakiau, bet jis ir pats žino, 
čia vyksta. 

— Ką gi jis darys? 

— Nieko. 

— Jie jį nužudys. 

— Manau, kad nužudys. 

— Jis, turbūt, kur nors įsivėlė Čikagoje. 
— Manau, kad taip, — tarė Nikas. 

— Pasiutęs reikalas. 

— Baisus reikalas, — tarė Nikas. 

Daugiau jie ir nesikalbėjo. Jurgis pasisiekė 
rankšluostį ir nutrynė barą. 

— Įdomu, ką jis galėjo padaryti? — t:rė 


— pasakė 


kas 


Nikas. 

— Kam nors koją pakišo. Užtai ir nužudo- 
ma. 

— Aš mesiu šį miestą, — pasakė Nikas. 

— Taip, — tarė Jurgis. — Visai ne pro šalį. 


— Negaliu nė pagalvoti, kaip jis ten kam- 
baryje laukia ir žino, kad neišsisuks. Po šimts, 
tai per baisu. 

— Na, — tarė Jurgis, — geriau negalvok 
apie visa tai: Išvertė A. V. 


VINCAS KRĖVĖ 


ŽMOGUS IR LIETUVIS 


EInaES RAR D ZEIBUS 


Vincas Krėvė-Mickevičius yra tokia nepa- 
prasta ir sudėtinga asmenybė, kad apie jį, net 
ir mirusį, tuo tarpu, kol dar neturime išsamaus 
jo gyvatos aprašo ir nuodugnesnių jo kūrybos 
studijų, yra gana sunku tarti kokį nors bendri- 
namąjį žodį. Iš vienos pusės jis mums neabejo- 
tinai yra didelis, brangus rašytojas, klasikas, sa- 
vo kūryba turėjęs daug įtakos tiek atbundančiai, 
tiek vėliau atbudusiai nepriklausomai Lietuvai, 
ypač besimokančiai jaunuomenei. Iš kitos pusės 
dėl savo būdo ypatybių ir dvasinių polėkių jis 
nevisados galėjo tilpti mūsų visuomeninio gyve- 
nimo rėmuose, todėl apie jį kaip apie žmogų 
vienas kitas gana įvairiai atsiliepia; vieniems jis 
atrodo didelis lietuvis, ištikimas savo tautos sū- 
nus, nuoširdžiai sielojęsis savo tėvynės vargais 
bei jos likimu; kiti, priešingai, taria jį buvus gy- 
venimo nepraktiką, nevykusį politiką... 

Dabar. kol tebėr gyvi prisiminimai, kalbėti 
apie skaudamąsias problemas yra jau netaip 
lengva. Antra vertus, ir šiaipjau nėra patogu 
prisiminti tamsesnius mirusiojo Žmogaus gyve- 
nimo šešėlius. Bet iš kitos pusės V. Krėvę gerai 
pažinusiems yra taip pat sunku nutylėti tai, kas 
jų supratimu yra visai neįmanoma, neįtikėtina. 


Visų pirma vieno mūsų žurnalisto plačiau 
aprašytoji tariama V. Krėvės tragedija, susiju- 
si su mūsų nepriklausomybės likimu, yra ne jo 
vieno, bet visos Lietuvos tragedija. V. Krėvė 
kaip tik yra tas Žmogus, kurio vienintelis tiks- 
las, jo paties žodžiais tariant, buvo “dirbti Lie- 
tuvai ir dėl Lietuvos". Jis ir savo raštuose no- 
rėjo atkurti tą senąją Lietuvą, kuri “viena ranka 
kovojo prieš visą Europą, kai šioji kryžiuočiams 
teikė pagalbą“, o kita ranka “užkovojo didesnę 
pusę šios dienos Rusijos". Jis norėjo atvaizduo- 
ti “tų milžinų sielą — senovinę Lietuvą". Todėl 
jis, nepriklausomybės pradžioj sugrįžęs į Lietu- 
vą, tuojau įsitraukė į darbą, susijusį su Lietu- 
vos atsikūrimu: buvo Šv. Ministerijos Knygų 
Leidimo Komisijos pirmininku, redagavo “Skai- 
tymus", pirmininkavo Šaulių Sąjungai, drauge 
su kitais organizavo universitetą, aktyviai prisi- 
dėjo prie Klaipėdos vadavimo, buvo vienu iš 
Tautininkų Sąjungos kūrėju ir t.t. Žodžiu, V. 
Krėvė rūpinosi viskuo, kas parblokštą, sunioko- 


tą Lietuvą galėtų prikelti, ant kojų pastatyti, su- 
stiprinti. Ir tuo rūpindamasis, jis budriai įžiū- 
rėjo, kad prikeltoji Lietuva neimtų vėl menkėti, 
griūti. Pvz. vieną kartą, ramiai šnekučiuodama- 
sis su savo kolegomis, jis nugirdo iš gandonešių, 
kad vyriausybė norinti Vokietijai sugrąžinti 
Klaipėdą. Jo veidas tuojau persimainė, ėmė dre- 
bėti. Nebegalėjo daugiau nei žodžio ištarti. Ir 
nieko nelaukdamas, pasiėmęs kepurę, išėjo tie- 
siai pas krašto apsaugos ministerį pasiteirauti, 
ar tai tiesa, ką žmonės sako. Kitą dieną priėjęs 
man džiaugsmingai pranešė, kad ministeris tas 
žinias paneigęs. 


Šitas pavyzdys aiškiai rodo V. Krėvės gyvą 
domėjimąsi Lietuvos valstybės reikalais. Dirb- 
damas su juo drauge viename fakultete beveik 
penkiolika metų, aš turėjau nemaža progos ir 
daugiau panašių pavyzdžių matyti. Kiek įmany- 
damas jis rūpinosi, kad ko daugiau naujų moks- 
linių pajėgų būtų įtraukta į akademinį darbą. 
1929 m. pradėjus dirbti Hum. Mokslų fakulte- 
te, jis man tuojau pareiškė: “Mes, seniai, jau 
nebedaug ką padarysime — visa mūsų viltis 
jūs, jaunesnieji specialistai". Ir vėliau jis man 
bent kelis kartus yra kartojęs, kad kūrybinį 
mokslo darbą daugiausia gali dirbti tie, kurie 
yra baigę specialybines mokyklas, yra moksliš- 
kai gerai paruošti ir pasiryžę savo specialybės 
keliu nuolat kopti į didesnes mokslo augštybes. 
Todėl jis didžiai sielodavosi, kai jam nepavyk- * 
davo kokios geresnės mokslinės pajėgos pritrauk- 
ti arba nužiūrėtasis pasirodydavo nerangus, ne- 
visai vykęs. Geresnėmis pajėgomis jis visados 
džiaugdavosi, su pasitenkinimu atsiliepdavo. 
Pvz. Leonas Karsavinas, lietuviškai geriau iš- 
mokęs net už kaikuriuos savo kolegas lietuvius 
ir savo mMokslingumu plačiai užsieny žinomas, 
buvo net jo ir artimesniu draugu pasidaręs. Taip 
pat didžioj pagarboj jis laikė ir šveicarietį Pra- 
ną Brenderį, kuris sugebėjo jau laisvai lietuviš- 
kai dėstyti nelengvus klasikinės filologijos da- 
lykus ir spėjęs paruošti nemaža taip reikalingų 
kvalifikuotų mokytojų lotynistų. Bet V. Krėvė 
ne tik iš kitur stengėsi gauti trūkstamų moksli- 
nių pajėgų; jis pirmoj vietoj rūpinosi ir pačių 
lietuvių jaunesniojo personalo prieaugliu. Per 

paskutinį nepriklausomybės dešimtmetį Hum. 
Mokslų fakulteto narių lietuvių skaičius beveik 
padvigubėjo, o iš svetimtaučių tik vienas roma- 
nistikos katedros vedėjas, mirus prof. Dubui, bu- 
vo iš Prancūzijos parsikviestas. 


Taigi V. Krėvė-Mickevičius kaip universite- 
to žmogus, ilgametis Hum. Mokslo f-to dekanas, 
buvo savo vietoj: jį didžiai mėgo ir klausytojai, 
ir kolegos, ir kiti universiteto žmonės. Bet visai 
kitokie jo santykiai yra buvę su vyriausybe, 
ypač po 1926 m. gruodžio 17 d. Paėmus tauti- 
ninkams valdžią į savo rankas, jis pasiliko nuo- 
šaly nuo valdomosios partijos. Lyg protestuo- 
damas prieš vienos partijos vienavaldiškumą, 
jis vis artimesnis darėsi opoziciniams sluogs- 
niams. Apie jį daugiau ėmė spiestis kairesnių 
pažiūrų rašytojai, studentai ir kt. Tuo metu kaip 
tyčiomis jam teko pirmininkauti ir Draugijai 
tarybinių kraštų kultūrai pažinti, kuri, jo žo- 
džiais tariant, buvusi ne kieno kito kaip tik Už- 
sienio Reikalų Ministerijos reikalas. Bet tąja 
draugija, kad ir būdamas slavistas, V. Krėvė ne- 
buvo perdaug susižavėjęs. Todėl nuolatinį rusų 
pasiuntinybės lankytoją, Petrą Cvirką, jis ne- 
kartą yra gerokai ir per dantis patraukęs, o vie- 
ną kartą, už kelių savaičių prieš rusų invaziją, 
Metropoly jam atvirai pareiškė, kad komunisti- 
nei' rašytojų draugijai, ypač paties Cvirkos va- 
dovaujamai, jis niekados nepriklausysiąs. 

Bet kaipgi tada reikia suprasti, kad V. Krė- 
ve sutiko būti pirmosios komūnistinės vyriausy- 
bės nariu? Mano žiniomis, jis ten pakliuvo tuo 

pat būdu kaip ir Ernestas Galvanauskas — No- 
rėdamas gelbėti, kas dar buvo galima išgelbėti. 
Iš dalies prie to yra prisidėję ir gausūs pačių 
lietuvių prašymai bei gudrus rusų pasinaudoji- 
mas jo kaip rašytojo autoritetu ir populiarumu. 
Bet V. Krėvė ministeriaudamas tuojau pastebė- 
jo, kad Lietuvos likimas sukamas visai kitu ke- 
liu, negu oficialiųjų pareigūnų buvo sakyta. Jis 
aiškiai pamatė, kad rengiamasi visiškai likviduo- 
ti tautinę Lietuvos valstybę ir jos vietoj įkurti 
vasalinę tarybinę respubliką. Todėl, pastebėjęs 
šį pavojų, jis tuojau pasiryžo šiauštis prieš šias 
rusų užmačias. Vienas iš jo protesto žygių bu- 
vo atsilankymas Karo Muziejaus sodely ir vie- 
šas pareiškimas, kad mūsų savanoriai nevel'ui 
žuvę už Lietuvos nepriklausomybę: jų pramintu 
keliu ir toliau būsią einama. Bet tikrovė ką kita 
rodė: naujųjų okupantų užmačios buvo vis aiš- 
kiau matyti, Lietuva grimzdo vis gilesnėn be- 
dugnėn. Tada V. Krėvė sugalvojo paskutinę 
priemonę — nuvykti į Maskvą pas patį Molo- 
tovą ir mėginti kaip nors jį atkalbėti nuo pas- 
kutinių okupacinių kėslų. Tačiau tai buvo per- 
vėlu: Lietuvos likvidacijos planai jau iš anksto 
buvo paruošti, ir V. Krėvė grįžo į Kauną visai 
nusivylęs, parblokštas. Netrukus po to jį aplan- 
kiau sergantį. Radau jį didžiai nusiminusį. “Ne- 
bėra Lietuvos — Molotovasimus visiškai apga- 
vo", buvo jo pirmutiniai žodžiai. Bet, ligos slė- 
giamas, man plačiau jis apie tai nebepasakojo, 
tik pareiškė viltį, gal kada nors galėsiąs pasau- 
liui visą teisybę pasakyti. Kaip žinome, jis vė- 
liau šį savo pažadą ištesėjo. Ir dar daugiau: pa- 
čios rusų okupacijos metu jis laikėsi žavėtinai; 
pvz. nei karto nesu matęs jį pakeliant kumštį 
viešuosiuose susirinkimuose. Pasitraukęs iš vy- 
riausybės ir tapęs Lietuvos Mokslų Akademijos 
prezidentu, jis buvo pasiryžęs suorganizuoti to- 
kią lietuvių mokslo tvirtovę, kuri būtų ne tik 
pagrindiniu mokslo šaltiniu, bet ir stipria tauti- 
ne atrama. Tačiau jis tos savo svajonės nebega- 
lėjo įvykdyti: netrukus pasikeitė okupacijos, pa- 
pūtė nauji vėjai. V. Krėvė atsidūrė už durų. Be 
to, čia dar prisidėjo gestapiniai tardymai, rasinė 
šeimos baimė ir daugelis kitų reikalų. Nors pa- 
čios baisiosios nelaimės, pvz. Balio Sruogos li- 
kimo, ir išvengė, bet visą laiką nebuvo nei pa- 
kartas, nei paleistas: netikėtumas lydėjo kiek- 
vieną jo žingsnį. Dėl to kurį laiką turėjo ir visai 
iš Žmonių akivaizdos pasišalinti. Pagaliau atėjo 
laikas apleisti Lietuvą. Susitikom pas mano 
žmonos seserį Virbaly. Mėginom šiaip, mėginom 
taip anksčiau išvažiuoti: vis nesisekė. Pagaliau 
šiaip taip darbininkais išvykome į Vieną, kur 
man drauge su Krėvėmis teko bent tris savaites 
bastūnais pagyventi. Gyvenimas čia, tiesa, buvo 
nepavydėtinas, bet visai ne toks, kaip kad savo 


laiku “ Vienybės" bendradarbis fantazuodamas 
aprašė. 

Praūžus karui, V. Krėvė kurį laiką dar gy- 
veno prie Salzburgo, Austrijoj, iš kur pro Miun- 
cheną atvyko ir į JAV. Čia jis, palyginti, įsitai- 
sė neblogai, bet prie naujų gyvenimo sąlygų ne- 
begalėjo priprasti: jam čia viskas atrodė sveti- 
ma, tolima. Jis nebejuto po kojomis savo gimto- 
sios žemės, kuri jam teikė įkvėpimo ir kūrybi- 
nės nuotaikos. “Aš pasakysiu, — jis pareiškė sa- 
vo paskutinėj sukaktuvinėj kalboj, — kad dar- 
bas čionai ir darbas Lietuvoj gimdė mano širdy- 
je visai kitus jausmus. Aš ten dirbau žymiai sun- 
kiau, negu čionai, bet tas darbas manęs nevar- 
gino. Ne todėl, kad aš būčiau jaunesnis, bet to- 
dėl, kad aš dirbau lietuviams ir Lietuvai". Dėl 
to jis ir man ne kartą yra rašęs, nuolatos reikš- 
damas nusivylimą ir didelį susirūpinimą neaiš- 
kia Lietuvos ateitimi. Paskutiniame savo laiške 
jis kvietė mane atsilankyti į Philadelphiją: “Gal 
šiais metais turėsi atostogų. Atsilankyk pas mus. 
Labai man norisi pasimatyti su jumis, kol dar 
netenka leistis į kelionę, iš kurios niekas nebe- 
grįžta". Bet, deja, jis išvyko į nebegrįžtamą ke- 


lionę, ir man jau nebeteko daugiau su juo pa- 
simatyti. 

Taip pasibaigė sūkuringas Subartonių dzūko 
gyvenimas, to paprasto, nuoširdaus, atviro, kiek 
svajingo, bet kieto, atkaklaus dzūko, kuris, kaip 
ir jo Šarūnas, visą laiką yra ryžtingai siekęs 
savo didžiųjų tikslų — nuolatos susidurdamas su 
įvairiais kliuviniais ir dėl to daug kentėdamas 
bei šiaip visokių nesmagumų turėdamas. Prisi- 
mindami šį didijį kūrėją, mes pasistengsime 
ateityje jį geriau suprasti ir kaip žmogų, ir kaip 
lietuvį, nes jis visiškai nėra nusipelnęs, kad bet- 
kas jį inoringai ir kreivai vaizduotų kuriuo nors 
vienu pašaliniu atžvilgiu, kaip tai nekartą yra 
atsitikę jam gyvam esant. Čia galvoj turiu to- 
kius skaudžius kaltinimus, kaip tautosakinės me- 
džiagos falsifikaciją, tariamą Lietuvos likvidaci- 
jos akto pasirašymą, tariamą prasilenkimą su 
istorine tikrove ir kt. Būsimieji V. Krėvės bio- 
grafai ir jo raštų leidėjai turėtų ko greičiausiai 
visus šiuos aikštėn iškilusius dalykus nuodug- 
niai išaiškinti ir atitaisyti gana pigiai velioniui 
mestus priekaištus; to reikalauja teisybė ir pa- 
garba mūsų didžiajam rašytojui. 


Vinco Krėvės gimtinė Subartonyse 

UKRAINOS KOVA Už 


LAISVĘ 

(Tęsinys) 


Raštija ukrainiečių kalba prasideda tik 
XVIII a. pačioj pabaigoj. Ligi tol visi raštai bu- 
vo rašomi tik bažnytine slavų ar lotynų kalba. 
Jų pirmieji istoriškai svarbūs yra vadinamieji 
Kijevo ir Voluinės metraščiai iš X a. galo. Lite- 
ratūra sava kalba pradeda kilti stiprioj roman- 
tizmo įtakoje. Prasideda studijavimas savos kal- 
bos, dainų, padavimų; atsiranda pirmosios isto- 
rinės studijos, prozos veikalai, poezijos rinkiniai. 

Jau XIX a. pačioj pradžioj pasirodo Nika- 
lojaus Beretelevo “Kazokų legendos". Netrukus 
(1819 m.) išleidžiama Jono Kotliarevskio “Enei- 
da" (Virgilijus ukrainietiškuose rėmuose). Ji bu- 
vo pradžia moderninės ukrainiečių literatūros. 
Tame pačiame laikotarpyje reikia jieškoti ir mo- 
derniojo ukrainiečių teatro pradžios. D. Bantiš- 
Kamenskis pasirodo su pirma istorine studija, o 
1827 m. M. Maksimovičius išleidžia pirmąjį liau- 
dies dainų rinkinį. Suintensyvėja ir tautosakos 
tyrimas, prasidėjęs dar XVIII a. septintam de- 
šimtmety. Prie šių ukrainietiškos literatūros pra- 
dininkų jungiasi ir kiti: ukrainiečių romano kū- 
rėjas Jurgis Kvitka-Osnavjanenko, Metlinskis, 
Hrebinka, Kulišas. Tačiau juos visus praauga iš 
baudžiauninkų kilęs ukrainietiškasis Maironis— 
Taras Ševčenko, kuris poezijoj nėra pralenktas 
ir šiandien. Jo poezijos perlams sužibus, litera- 
tūrinis atgimimas pradeda persiformuoti į tau- 
tinį atgimimą. Kultūros centru tampa Charko- 
vas su savo 1805 m. įkurtu universitetu. Ten 
buriasi žymesnieji literatai, mokslininkai. Pasi- 
rodo pirmieji periodiniai leidiniai. 

Ševčenko ir jo bendralaikių tradicijas XIX 
a. vidury tęsia Jonas Franco, Marko Vovčok, 
Rudanskis, Hlibovas, Storošenko, šŠaškevičius, 
Fedkovičius, Myrny, Levickis, Lesija Ukrainka. 

1876 m. ukrainiečiams uždraudžiama spau- 
da savąja kalba. Kultūrinio gyvenimo centru 
dabar tampa Galicija. Iš čia, kaip lietuviams iš 
Prūsų, gabenama spauda į kitas Ukrainos dalis. 
Šiuo laikotarpiu pradeda iškilti ir būdingiausi 
ukrainietiškos literatūros atstovai: Samčiukas, 
Tyšiną, Rylskis, Krilovi, Janovskis, Antoničas, 
Malaniukas ir kt. 

Naujų augštumų tautinis ir kultūrinis są- 
jūdis pasiekia 1905-1918 m. laikotarpyje. Stei- 
giamos mokyklos, kuriamos draugijos, leidžiami 


460 


laikraščiai. Tačiau nepriklausomybės idėjai neį- 
sikūnijus, grynai tautinė kultūrinė kūryba ligi 
šių dienų yra puoselėjama tik emigracijoje. 


5. Tarp dviejų karų 


Bolševikų vergijon patekusi didžioji tautos 
dalis pradžioje išgyveno vadinamąjį ukrainieti- 
zacijos laikotarpį. Jis buvo trumpas, bet tragiš- 
kas. Rusai jautėsi per silpni Ukrainą sėkmingai 
valdyti ir todėl griebėsi gudrios politikos. Poli- 
tinę krašto valdžią pavedę savo patikėtiniams, 
jie paskelbė Ukrainos tarybinę respubliką su 
plačia tautine ir kultūrinė autonomija. Ukrai- 
niečių kalba visoj teritorijoj — tiek mokyklo- 
se, tiek valdžios įstaigose, tiek kariuomenėj, ku- 
ri tuo metu dar buvo ukrainietiška — buvo pa- 
skelbta oficialia kalba. Ukrainos Mokslų Aka- 
demija — svarbiausias ukrainiečių tautinės kul- 
tūros ir mokslo židinys — vėl buvo atidaryta. 
Ateitis atrodė truputį šviesesnė. 

Bet ukrainiečiai, net vadai, neįstengė 
įžvelgti į užkulisius. Juose jau buvo daromi pla- 
nai visiškai užvaldyti Ukrainą. Krašte visu 
smarkumu jau veikė ir čeka, tačiau ukrainie- 
čių masės jos žudančios veiklos dar nejautė ir 
nesuvokė. 

Optimistiškai nusiteikusi tauta kreipė ma- 
žai dėmesio į vis dažnesnius religijos užpuldi- 
nėjimus, vis aršesnę čekos veiklą, vis tampres- 
nį politinį ryšį ir priklausomumą Kremliui, ku- 
rio visagalis patikėtinis Kijeve buvo aršus ru- 
munas komunistas Rakovskis. 

Ukrainietiškas laikotarpis pasibaigė su Le- 
nino mirtimi 1924 m. Stalino politika iš pirmųjų 
dienų buvo skirtinga, ir šis laikotarpis ukrai- 
niečių yra vadinamas standartizacijos ir rusini- 
mo laikotarpiu. 

Stalinas pirmiausia į mokyklas ir įstaigas 
įvedė rusų kalbą. Netrukus ir Kijevo Mokslų 
Akademija tapo tik Maskvos akademijos šaka. 
Tas pat nutiko ir su kitomis kultūrinėmis, moks- 
linėmis ar visuomeninėmis organizacijomis ir 
institucijomis. Tuo pačiu metu prasidėjo ir uk- 
rainiečių inteligentijos žudymas, jų vieton įtvir- 
tinant aiškius komunistus, dažnai net ne ukrai- 
niečius. Vienas po kito dingo geresni rašytojai, 


mokslininkai, kunigai, mokytojai, visuomeni- 
ninkai. Tarp jų ir žymiausias tuolaikinės lais- 
vės kovos vadas žymus istorikas M. Hruševskis. 
Tačiau krizė atėjo, kai Stalinas sutraiškė tautos 
kamieną — laisvąją ūkininkiją, atimdamas iš jos 
paskutinius grūdus. 


1931 m. derlius buvo blogas. Kilo badas, 
savo siautėjimo viršūnę pasiekęs kitais metais. 
Kremlius to ir telaukė. Uždraudęs teikti badau- 
jančiai ūkininkijai bet kokią pagalbą, jis tuo 
būdu palaužė ūkininkų atsparumą ir badu nu- 
marino apie penkis milijonus žmonių. Antra 
tiek buvo deportuota ir išmėtyta po plačius ru- 
sų Azijos plotus. 


Trumpai paminėtinas ir tragiškas keleto 
milijonų ukrainiečių likimas Sibire. Jų mažos 
grupės ten atsirado jau hetmonų laikais, kaip 
carų valdžios tremtiniai. Stiprios ir gausingos 
jų kolonijos ten įsikūrė XIX a. Kremlius siste- 
mingai juos naikino, ir didžioji jų dalis pagal 
sovietų planą dingo be žinios kalėjimuose ir ver- 
gų stovyklose. 


Savo nepriklausomybę paskelbusi ir susi- 
jungusi vienon valstybėn su didžiąja Ukraina, 
vadinamoji Vakarų Ukraina (rytų Galicija) 1919 
m. jau buvo lenkų rankose. 1923 m. įvykusi bri- 
tų, prancūzų, italų ir japonų ambasadorių kon- 
ferencija Vakarų Ukrainą Lenkijai pripažino be 
jokių sąlygų. Tokiu būdu Vak. Ukrainos klausi- 
mas oficialiai buvo išspręstas. 


Patys ukrainiečiai tokio sprendimo nieka- 
dos nepripažino. Nuo pat pirmos dienos jie ener- 
gingai, nors neorganizuotai, stojo i kovą. Po 
1923 m. ukrainiečiai, supratę, jog lenkų valdžioj 
jiems teks gyventi ilgesnį laiką, savo taktiką pa- 
keitė ir dėmesį nukreipė į tampresnį susiorga- 
nizavimą. Pačioj pradžioj griežtai boikotavę sei- 
mo rinkimus, jie dabar ten pasiuntė savo atsto- 
vus, kurie legaliu būdu turėjo kovoti už Vak. 
Ukrainos laisvę. Tačiau plačiu mastu rezisten- 
cija išsivystė tik pogrindyje. Jos aiškiausia at- 
stove buvo iš visų politinių partijų sudaryta uk- 
rainiečių karinė organizacija, kuri vėliau (1929 
m.) pasivadino Ukrainiečių Nacionalistais. Jai 
vadovavo pulk. E. Konovalecas. Nors ji buvo 
teroristinio pobūdžio (pagarsėjusi augštų lenkų 
valdininkų likvidavimais), tačiau turėjo beveik 
visuotinį ukrainiečių pritarimą ir paramą. 


Lenkai taipgi nesnaudė. Jau pirmaisiais me- 
tais kalėjimai buvo prigrūsti ukrainiečių inteli- 
gentų ir apskritai ryškesnių laisvės kovų vado- 
vų. Netrukus jie išvystė ir stiprią polonizacijos 
akciją. Mokykloms buvo brukama lenkų kalba, 
spauda griežtai suvaržyta, o visas kultūrinis vei- 
kimas nukreiptas lenkiškąja linkme. Kiek vėliau 


panašių smūgių sulaukė ir ukrainietiškoji pra- 
voslavų Bažnyčia. 

Vakarų Ukrainos Bukovinos ir Besarabijos 
sritys su milijonu ukrainiečių po pirmojo pasau- 
linio karo pateko Rumunijai. Pastarosios politi- 
ka ukrainiečių atžvilgiu buvo visiškai panaši į 
lenkų. Tačiau čia patys ukrainiečiai visais at- 
žvilgiais skyrėsi nuo savo brolių rytų Galicijoje. 
Jie Rumunijoj neišvystė nei rezistencijos, nei 
kultūrinės ukrainietiškos veiklos. Neturėdami 
vadovaujančios inteligentijos, Rumunijos ukrai- 
niečiai gyveno tipingą nekenčiamos tautinės ma- 
žumos gyvenimą — su cenzūromis, kalinimais, 
rumunizacija. 

Vadinamoji Karpatų Ukraina po pirmojo 
pasaulinio karo buvo įjungta į naujai sudarytą 
Čekoslovakijos valstybę. Pastaroji nuo pat pra- 
džios Karpatų ukrainiečių atžvilgiu pastovios po- 
litikos neturėjo. Pradžioj ukrainiečių nei tautiš- 
kai, nei kultūriškai nespaudė, priešingai, jie net 
rėmė jų pastangas švietimo, kultūros ir ekono- 
minio gyvenimo srityse. Vėliau jų politika kai- 
taliojosi, tačiau Karpatų ukrainiečiai tautine ir 
kultūrine prasme vistik buvo laisvesni už so- 
vietinės Ukrainos ar Galicijos ukrainiečius. Pra- 
goje buvęs ukrainiečių universitetas netrukus 
tapo visų ukrainiečių kultūriniu centru, nors 
kultūriniai centrukai veikė ir pabėgusių inteli- 
gentų susibūrimų vietose: Paryžiuj, Berlyne, 
Vienoje. 

Antrojo pasaulinio karo išvakarėse ukrai- 
niečių tautos padėtis buvo nepavydėtina. Kelių 
kraštų okupacijos suskaldytos jos dalys pama- 
žu tolo viena nuo kitos. Bendra akcija buvo neį- 
manoma, o atskira veikla nedavė teigiamų vai- 
sių. Pagaliau ir tarp laisvajame pasaulyje gyve- 
nančių ukrainiečių nebuvo vienybės. Pirmosios 
respublikos galva Petliura 1926 m. žuvo Pery- 
žiuje nuo komunistų rankos. Tokio pat likimo 
susilaukė ir pulk. E. Konovalecas. Gausybė po- 
litinių partijų ir laisvinimo sąjūdžių perdaug 
energijos eikvojo tarpusavio rietynėms. : 

Hitleriui po Miuncheno konferencijos su- 
skaldžius Čekoslovakiją, slovakams ir Karpatų 
ukrainiečiams buvo suteikta autonomija. Pasta- 
rieji, to momento laukę dvidešimt ilgų metų, 
tuoj sukruto išnaudoti susidariusią padėtį. Kraš- 
to valdymą į savo rankas paėmė pirmą kartą 
laisvai išrinktas Karpatų Ukrainos seimas. Pre- 
zidentu išrinktas didelis patriotas unitų Bažny- 
čios kunigas Augustinas Vološynas. Krašto vi- 
duj virė atkuriamasis darbas, kuris tvėrė iki 
1939 m. lemtingosios kovo 14 d. Tą dieną veng- 
rai sugniuždė nepriklausomą Karpatų Ukrainą. 
Ukrainiečiams grižo Habsburgų laikai: suėmi- 
mai, cenzūra, mokyklų, organizacijų uždarinėji- 
mai. 

Antrojo pasaulinio karo audros 


Vokiečiams trypiant Lenkiją, Sovietų Są- 
junga (su Hitlerio laiminimu), užėmė didelę da- 
lį Vakarų Ukrainos. Kai kurias dalis patys Vo- 
kiečiai atidavė Stalinui pagal anksčiau pasira- 
šytas sutartis. Vakariniai ukrainiečiai despera- 
tiškai kovojo prieš raudonuosius okupantus. Ma- 
sės pabėgėlių slinko į vokiečių užimtąsias sri- 
tis, tuo liudydami pasauliui, kas yra didžiausias 
ukrainiečių tautos priešas. 

Užėmęs V. Ukrainą ir sudaręs su Hitleriu 
provizorinę sieną, Stalinas į darbą įkinkė savo 
viską naikinančią mašiną. Nuo pat pirmos die- 
nos privatus turtas buvo nusavintas. Tūkstan- 
čiai ukrainiečių buvo vietoj sušaudyti, dar di- 
desni skaičiai sukišti į kalėjimus. Daugelyje vie- 
tų net ištisi paprastų ūkininkų kaimai buvo de- 
portuoti Sibiran. 

Ypatingą dėmesį Kremlius atkreipė į po- 
grindinę revoliucinę organizaciją — Ukrainiečius 
Nacionalistus. Rakštis akyje ji buvo ir Hitleriui, 
kuris mielai padėjo Kremliui naikinti laisvės ko- 
votojus. 

Bendra bolševikų-nacių akcija didele dali- 
mi pavyko. Ukrainiečių laisvės pagrindas buvo 
apgriautas ir pairęs. Tuo metu ukrainiečių lais- 
vės sąjūdžio eilėse įvyko vidinis pakitimas. 

1938 m. žuvus Ukrainiečių Nacionalistų va- 
dui pulk. Konovalecui, jo vietą užėmė artimas 
bendradarbis pulk. A. Melnykas. Netrukus kri- 
to ir jo autoritetas. Nacionalistų sluogsniuose vis 
dažniau skambėjo Stepono Banderos vardas. Jis, 
kelerius metus išsėdėjęs lenkų kalėjime ir po iš- 
silaisvinimo su savo artimaisiais bendradarbiais 
pabėgęs į Vakarus, įgijo sąjūdžio sferose nema- 
žo autoriteto ir pradėjo reikalauti vidinių refor- 
mų. Melnykas nenusileido. Nacionalistai skilo į 
dvi dalis. Tuo būdu laisvės praktiškoji jėga bu- 
vo suskaldyta. 

Meinikivicų ir banderevicų (kaip jie popu- 
liariai buvo vadinami) skilimas vis platėjo ir gi- 
lejo. Abi grupės pradėjo tarpusavio kovas, ku- 
rios vyko iki karo pabaigos. 

Skilimo padarytos žaizdos tebuvo užgydy- 
tos tik pačioj karo pabaigoj, kai laisvės kovoms 
pradėjo vadovauti UPA (Ukrainiečių Partizanų 
Armija). 

Nuo pat pirmos sovietų vokiečių karo die- 
nos vieni ir antri, stengdamiesi ukrainiečiams 
įsigerinti, kėlė jų tautinę ambiciją ir ryžtą. So- 
vietai ir vokiečiai visomis įmanomomis priemo- 
nėmis skelbė ukrainiečiams naują gyvenimą. 
Pirmieji gražių pažadų bevertiškumą parodė be- 
sitraukią sovietai. Jie nusiaubė Ukrainą t>ip, 
kaip ji dabar istorjoj nebuvo nusiaubta. Ištisi 
miestai ir kaimai buvo sudeginti ir sulyginti su 

žeme. Keli šimtai tūkstančių žmonių — ūkinin- 
kų, darbininkų, inteligentų, vyrų, moterų ir vai- 
kų — buvo brutaliausiai nužudyti. Vakariniais 
ukrainiečiais sausakimšai prikimšti Peremislio, 
Lvovo, Zolochivo, Lucko ir kt. kalėjimai po 
NKVD pasitraukimo liko lavoninėmis. Masinės 
ukrainiečių žudynės vyko ir sovietinėj Ukrai- 
noj: Žitomire, Vinicijoj, Dniepropetrovske, Kije- 
ve, Poltavoj, Charkove. 

Vokiečiai pradžioj ukrainiečių perdaug ne- 
vargino. Pastarieji buvo vokiečių tariamo nuo- 
laidumo suklaidinti ir sukruto valstybės atsta- 
tymo darbui. Jie, lietuvių pavyzdžiu, nelaukda- 
mi vokiečių armijos, sukilo prieš rusus ir nema- 
žas sritis paėmė savo žinion. Išsilaisvinusiųjų 
ukrainiečių entuziazmas buvo neišsakomas. Pir- 
mą kartą po dvidešimt metų miestai, kaimai, 
valsčiai rinko savus žmones ukrainietiškon ad- 
ministracijon. Kolchozinę baudžiavą nešusieji 
ūkininkai dalinosi žemes ir su nauja energija 
smeigė arklą jau į nuosavą žemę. 


Ypatingai jaudinąs buvo Dievo grįžimas į 


tautos širdį. '"Tūkstančiams anksčiau puošnių 
cerkvių ir bažnyčių, ligtol tarnavusių ko- 
munistinės propagandos centrais, paleistuva- 


vimo lizdais ar antireliginiais muzėjais, vėl bu- 
vo grąžinta pirmykštė pagarba. Iš palubių, rū- 
sių ir tvartų į pirkias ir lentynas grįžo kruopš- 
čiai išsaugotas kryžius ir ikonos, maldaknygės, 
šventųjų paveikslai. Religinis sąjūdis reiškėsi vi- 
soj tautoj. Cerkvės nė šiokiadieniais nesutalpin- 
davo tikinčiųjų ukrainiečių, kurie, viską prara- 
de, išsaugojo didelę meilę ir pagarbą Visagaliui. 


Bet ukrainiečiai neilgai kvėpavo laisvės oru. 
Karinę valdžią pakeitęs vokiečių civilinis “ver- 
waltungas“ kraštą sukaustė nauja okupacija. 


Rytų ir Vidurio Europos ateitis bendrais 
bruožais jau buvo atvaizduota Hitlerio pamišė- 
liškame “Mein Kampf". Jos turėjo tapti Vokie- 
tijos kolonijomis, o gyventojai — “grynosios" 
vokiečių rasės vergais. Karo metu vokiečiams 
užėmus Vidurio ir Rytų Europą, ši beprotiška 
Hitlerio teorija virto smulkiais planais, kuriuos 
vokiškieji “uebermenschai" vykdė raidės tiks- 
lumu. Iš bendro plano nebuvo išskirta nė Uk- 
raina. 


Galutinis vokiškosios politikos tikslas buvo 
Ukrainos sunaikinimas. Derlingoji Ukraina vo- 
kiškosios Europos ateityje turėjo suvaidinti ne- 
mažą vaidmenį. Šiam tikslui kliudė gausi ir savo 
kraštą mylinti tauta — todėl pagal nacių logi- 
ką ji turėjo būti sunaikinta. Ši genocidinė filo- 
sofija pačių vokiečių buvo išryškinta slaptose 
instrukcijose gauleiteriams. Jose ukrainiečiai va- 
dinami “senosios vokiečių protėvynės" (suprask, 


JUOZAS ZIKARAS 


VYTAUTAS PRIE 
JUODUJŲ JŪRŲ 


“die 


Ukrainos) užgrobėjais, o pati Ukraina 
heilige Zukunft des deutschen Volkes“. 

Savo planus vokiečiai pradėjo vykdyti, Uk- 
rainą vėl suskaldydami. Galicija buvo dar kartą 
atplėšta nuo Ukrainos ir įjungta į Lenkijos ge- 
neralkomisarijatą. Bukovina, Besarabija ir Ode- 
sos rajonas vėl buvo prijungtas prie Rumuni- 
jos. Buvusioji sovietinė Ukraina tapo reichsko- 
misarijatu. 

Planingi ir veiksmingi vokiečiai buvo su- 
planavę ir tai, kaip ukrainiečius naikinti. Pa- 
grindinės gairės buvo išdėstytos dvylikoje in- 
strukcijų, vadinamų “12 Gebote fuer das Ver- 
halten der Deutschen im Osten und die Behan- 
dlung der Ukrainer'". 

Ypatingu užsispyrimu naciai griovė ukrai- 
nietiškąjį švietimą. Pirmiausiai mėnesiais su-ikū- 
ręs platus pradžios ir augštesniųjų mokyklų 
tinklas civilinės vokiečių veldžios buvo sunai- 
kintas. Bet kokios organizacijos buvo uždarytos, 
meno kūriniai arba sunaikinti arba išvežti i Vo- 
kietiją. Bibliotekos buvo deginamos. (Kijevo 
Mokslų Akademijos bibliotekos didžioji d>lis bu- 
vo sukūrenta vieton malkų 1942-1943 m. žiemą). 

Iš ukrainiečių širdžių buvo plėšte plėšiamas 
ir brangiausias jų turtas — Dievas, kuriam bol- 
ševikinės vergijos metu jie rodė tokią ištikimy- 
be. Visas bažnytinis gyvenimas buvo tiesioginė- 


je vokiečių komisarų žinioje. Jie skyrė kunigus, 
tvarkė religinį švietimą, o svarbiausia — kurštė 
religines grupes ir rėmė jų vaidus. 
Iš didžiųjų religijos gynėjų ukrainiežici 
daugiausia ir ypatingai gerbia katalikų Bažny- 
čios galvą metropolitą Andrių Šeptickį. Savo 
nepalaužiama energija, drąsa ir tiesos meile tuo- 
laikinėje Ukrainoje jis buvo tapęs legendariniu 
asmeniu, gerbiamu ir katalikų ir pravoslavų. 


Ukrainiečių laisvės kova antrojo pasaul'nio 
karo metu turėjo dvi fazes: pasyvios rezistenci- 
jos ir atviro karo. Pradžioj kova buvo pasyvaus 
— sabotažinio pobūdžio. Ji nebuvo organizuota, 
neturėjo bendros vadovybės bei tikslaus plano, 
nors kartu ji buvo visuotinė, nes į ją jungėsi 
kiekvienas ukrainietis, kiekvienas kaimas, k'ek- 
viena organizacija ir partija. 


Faktiškai ukrainiečių laisvės kova prasidė- 
jo pirmomis karo dienomis, kai jie turėjo dar 
vilčių į naujuosius nacinius okupantus. Jau 1941 
m. birželio 30 d. Lvove Bandera sušaukė tauti- 
ni seimą ir paskelbė Ukrainos nepriklausomybę. 
Tuo pačiu buvo sudaryta ir provizorinė vyriau- 
sybė su Jaroslavu Stecko prieky. Po kelių die- 
nų susikūrė ir tautinė taryba, kurios pirminin- 
ku tapo dr. Kostas Levickis. Tačiau nors vokie- 
čiai dar ilgokai leido ukrainiečių masėms žaisti 
atgauta laisve, bet kokia organizuota, oficiali 


463 


veikla buvo tuoj sustabdyta. Taryba ir vyriau- 
sybė po kelių dienų buvo išvaikyta. Žymesnieji 
vadai — Bandera, Stecko, Melnykas — buvo areš- 
tuoti ir išsiųsti į koncentracijos stovyklas. Tai 
buvo pirmasis vokiečių ir ukrainiečių susirėmi- 
mas. Prasidėjo apie 2 m. trukęs pasyviosios rezis- 
tencijos laikotarpis. Kai pagaliau pasyvioji re- 
zistencija virto aktyvia ginklų kova, laisvės ko- 
vos prieky atsistojo UPA, kurios istorija neat- 
siejamai surišta su pastarojo dešimtmečio visos 
tautos laisvės kovų istorija. 


7. UPA — Ukrainska Povstanča Armia 


UPA — Ukrainiečių Partizanų Armijos pra- 
džios jieškotina jau pirmosiomis karo dienomis. 
UPA branduoliu laikytina Taras Bulba — Boro- 
veco vadovauta maždaug 10,000 vyrų armija, 
kuri iš visų partizanų dalių išsiskyrė geriausia 
organizacija, sėkminga veikla ir aiškiu tikslu: 
bekompromisine kova už visišką Ukrainos nepri- 
klausomybę. 

Dabartinė UPA susikūrė tik trečiaisiais ka- 
ro metais, kai visi Ukrainos miškai buvo pilni 
partizanų, priklausančių jau tik trims armijoms: 
banderavicams, melnikivicams ir pirminei UPA. 
Pastarosios iniciatyva, visos trys grupės sudarė 
vieną armiją, pasivadino UPA ir pakluso vie- 
nam vadui, kuriuo tapo gen. Taras Čiuprinka. 
Taip gimė UPA — stipriausia ir veiksmingiau- 
sia partizanų armija už geležinės sienos. 


1943 m. vasario mėn. UPA pradėjo pirmuo- 
sius platesnio masto žygius prieš vokiečius ir 
kartu prieš vis drąsėjančius bolševikų partizanų 
būrius. Pirmieji mūšiai vyko šiaurvakarinėj Uk- 
rainos dalyje ir buvo sėkmingi. Jau balandžio 
mėn. pradžioj ištisi miestai su teritorijomis bu- 
vo valdomi UPA (Volodimirec, Stepan, Topori- 
vici, Liudvipil, Deražne, Olika, Cuman, Horokiv 
ir kt.). UPA prestižas tautos akyse didėjo kas- 
dien. Naujos tūkstantinės jaunų vyrų visoj Uk- 
rainoj jungėsi į UPA ir ją stiprino naujiems žy- 
giams. 

Žiauri kova tarp UPA ir vokiečių vyko iki 
pat rytų karo pabaigos. Stipri ir vieninga UPA 
gausiais fanatiškų partizanų būriais užpuldavo 
ištisus vokiečių batalijonus. Ne kartą net didelės 
teritorijos būdavo ilgesnį ar trumpesnį laiką vi- 
siškoje UPA partizanų valdžioje. 

Antroje 1943 m. pusėje UPA dar sustiprė- 
jo. Teritorijoje tar Dniepro, Karpatų ir Juodo? 
sios jūros vokiečiai noromis nenoromis turėjo 
“dalintis? valdžia su UPA. 


Atrodė, jog UPA partizanams pasiseks įvyk- 
dyti didijį ukrainiečių troškimą — atkurti ne- 
priklausomą Ukrainą. Likimas lėmė kitaip. UPA 


404 


jau iš anksčiau turėjo kovoti ne tik su vokie- 
čiais, bet ir su bolševikų partizanais, kurių vis 
daugėjo. Be to, vokiečiams pasisekė ukrainie- 
čius įvelti į vidaus kovas su lenkais. UPA tai 
pagundai neatsispyrė. Padėtis dar radikaliau pa- 
kito, prasidėjus didžiajam vokiečių traukimuisi. 
UPA jėgos buvo priverstos susiskaldyti. Iš vie- 
nos pusės jie turėjo atremti viską žiauriausiu 
būdu naikinančius vokiečius, iš antros — laiky- 
tis prieš grįžtančius rusus. 


1944 m. viduryje bolševikai, pradėję visuo- 
tinę ofensyvą prieš vokiečius, netrukus okupavo 
visą Ukrainą. Jie savo žudančia ranka vėl pri- 
spaudė ukrainiečius. Grįžo masiniai žudymai, 
trėmimai, kalinimai. Tūkstančiai gyvų išlikusių 
ukrainiečių buvo nužudyti už “bendradarbiavi- 
mą su priešu", šimtai tūkstančių už tą patį “nu- 
sikaltimą" ištremti vergų stovyklosna. 


Tačiau kova vyksta. UPA ir šiandien veikia. 
Didesnių mūšių su daug stipresniais priešais ji 
vengia. Kovos yra grynai vietinio pobūdžio: čia 
sulikviduojant per uolų komunistų pareigūną, 
ten pasigrobiant ginklų, dar kitur sudeginant ka- 
riuomenės sandėlius ir t.t. Bene paskutinysis 
UPA žygis buvo kelių šimtų vyrų prasiveržimas 
1947 m. per Lenkiją ir Čekaslovakiją į ameri- 
kiečių zoną Vokietijoje. 


Šalia UPA šiandien didelį vaidmenį vaidi- 
na Ukrainoje ir pagrindinis politinių organiza- 
cijų tinklas. Jo svarbiausias tikslas yra plačia 
prasme suprantama antibolševikinė propaganda. 


Tam tikrą ambasadorinį vaidmenį šiandie- 
ninėje ukrainiečių laisvės kovoje vaidina ir 
gausūs ukrainiečių politiniai pabėgėliai, kurių 
didelė dalis Vakarus pasiekė po respublikos žu- 
vimo 1918 m. Jų veiklą ir jėgas sustiprino nau- 
ja pabėgėlių banga (apie 300,000) po antrojo 
pasaulinio karo. 

Politinei veiklai tvarkyti laisvųjų ukrainie- 
čių yra sudaryta Tautinė Taryba — Ukrainska 
Nacionalna Rada. Jai priklauso šios politinės 
partijos: ukrainiečių tautinė demokratinė sąjun- 
ga, ukrainiečių tautinė valstybinė sąjunga, uk- 
rainiečių socialdemokratų sąjunga, ukrainiečių 
socialrevoliucinė partija, ukrainiečių socialistų 
radikalų partija, ukrainiečių nacionalistų sąjun- 
ga ir tautinė ukrainiečių revoliucionierių sąjun- 
ga. į 


JAV, kur yra netoli milijono ukrainiečių 
kilmės žmonių, aktyviai veikia ukrainietiškasis 
Altas — Amerikos Ukrainiečių Kongreso Komi- 
tetas, vadovaujamas prof. L. E. Dobrianskio. 


Tikime, kad ukrainiečių kovos ir kančios 
bus apvainikuotos laisvės vainiku. 


IE IEERA TALRA 


ERNEST HEMINWAY 


Įvairios tautos turi savo nobelinių 
rašytojų, — tokių, kuriems kažkaip 
neišvengiamai turėtų anksčiau ar vė- 
liau atitekti garsioji Nobelio premi- 
ja. Prancūzų literatūroje vienas iš 
tokių kandidatų paskesniu laiku bu- 
vo Paul Valery. Bet garbės vainiko 
jis taip ir nesusilaukė. Amerikiečių 
raštuose tokis nobelinis vyras buvo 
Ernest Hemingway. Jau eilė metų 
ejo šnekos, kad Švedijos laurai nu- 
kris jam ant galvos. Nežiūrint to, 
vis būdavo pasirenkamas kitas ame- 
rikietis ar europietis, kol pernai šve- 
dų Akademijai galva susisuko ir pre- 
mija buvo atiduota už politiką — 
Winstonui Churchilliui. Tegul jo pro- 
za laikoma šaunia stiliaus požiūriu 
dabartinėje anglų raštijoje, betgi jis 
savo menais negali lygintis su Paul 
Claudel, Benedetto Croce, Unamuno, 
Prcst, Rilke ar kokiu kitu dideliu 
autoriumi, kuriuos Stokholmas pa- 
miršo. 

šiemetinė premija atiduota už me- 
ną. Ernest Hemingway yra vienas 
iš tikrų rašytojų, sau užsibrėžęs di- 
delius reikalavimus: rašytojas turi 
ducti tai, ką jis savyje turi geriau- 
sio, Amerikoje visa eilė beleirisių 
šiandien yra pagauta žurnalizmo įta- 
kos: nutveria kokį aktualesnį įvykį 
ar temą, laikraštininko paviršutiniš- 
kumu jį sudoroja, ir žiūrėk, jau jo 
vardą skaitai “best-seller'ių" sąraše. 
Ernest Hemingway nėra tokis vie- 
nadienis ir lengvapėdis. Jo menui 
kaip tik būdinga didelė disciplina, 
rašytojo vaidmens įsisąmcninimas ir 
pasiekti stiprūs rezuliatai. Savo s.i- 
liumi ir savo pasaulėvaizdžiu jis yra 
palikęs didžiausius pėdsakus kitų 
amerikiečių kūrybai, nors ir patsai 
dar nepriskaitytinas prie senųjų (gi- 
męs 1899 metais). Yra susidaręs tik- 
ras jo kultas, prieš keletą metų pa- 
siekęs viršūnę garsiu vieno beletris- 
to išpažinimu: esą, nuo Shakespeare 


laikų niekas nėra rašęs anglų kal- 
ba taip puikiai, kaip Hemingway. Be 
to, daug metų jisai stovi apžavėjęs 
ne tik amerikiečius, bet jis garsus 
ir kituose kraštuose, neišskiriant 
ir Rusijos, kur savo laiku buvo mad- 
nas. Lietuvių kalbon, tiesa, jis nebu- 
vo verčiamas, tačiau nebuvo ir sve- 
timas. Štai vienoje J. Aisčio eileraš- 
čių knygoje randame motto, paimtą 
iš Hemingway raštų. Jo noveles, gė- 
rėdamasis, rusų kalba skaitė Pet- 
ras Cvirka. Tai mažmožiai, bet jie 
kalba, kad naujasis Nobelio laurea- 
tas nebuvo pamirštas ir lietuvių Že- 
mėje. Galop per filmas jo siužetai 
pasirodė žinomi ištisiems milijonams 
visuose pasaulio kraštuose. 

Visa tai draugėn suėmus, Ameri- 
kos horizonte Ernest Hemingway sto- 
vi kaip kokia sena, beveik apkerpė- 
jusi institucija. Prie to pridėjus ne- 
nutrūkstamus smilkalus jo šlovei ir 
įvairius nuotykius, kaip susidaužymą 
lėktuvais Afrikoje, sunku nuosaikiai 
įžvelgti jc svorį šio krašto literatū- 
roje. Viena tėra aiškų, kad jo svo- 
ris ir įtaka yra tikrai įsidėmštini. 
Tačiau nebus suklysta pasakius, kad 
jis nė pats nesijaučia vertas tos ido- 
latrijos, kuri eina jo adresu. Būdin- 
ga, kad gavęs premiją, jisai visai 
nuoširdžiai suminėjo ir kitus auto- 
rius šiai garbei — Dinesen, Sand- 
burge, iš Lietuvos kilusį Bern. Be- 
rensoną. 

Blaivų žvilgsnį apie Hemingway 
savo laiku buvo įsidėjęs jėzuitų sa- 


vaitraštis “America" (1951. V. 26). 
Čia ir paseksime jo mintis. 
Laikraštis pripažįsta, kad, pra- 


sklaidžius visus smilkalų dūmus, net 
ir griežčiausias kritikas turi pripa- 
žinti didžiulį Hemingway talentą. 
Vienas iš jo bruožų — tai prie- 
raišumas prie elementarių gamtos 
reiškinių: žemės, upokšnių, gaivaus 
girių kvapo, erdvių, ilgų kelionių il- 

gesys. Į tai jis žvelgia ne sociologo, 
bet poeto akimis ir jausmais. Taip 
jame neišdildomi pasiliko įspūdžiai, 
patirti jaunystės dienomis gamtoje. 
Netenka abejoti, kad čia susiduria- 
me su viena iš esminių šio autoriaus 
savybių. 

Antra Hemingway čorybė — tai 
gyvenimo tragedijos jautimas. "Tai 
gal pati svariausioji žymė jo kūry- 
boje. O mūsų laikais kaip tik nela- 
bai lengva išsaugcti gyvenimo trage- 
dijos vaizdą, kuriam reikalinga he- 
rojiškų personažų. Dvidešimtasis am- 
žius, vyraujamas gamtos mokslų, 
nenori pripažinti nei herojų nei tra- 
giškos gyvenimo sampratos. Užtai 
ir atitenka nuopelnas Ernestui He- 
mingway už tragiškos dvasios išsau- 
gojimą. Tačiau galima pastebėti, kad 
tai iš šio rašytojo reikalauja tam tik- 
rų pastangų ir aukos: tada jis gy- 
venimo tragizmą keičia grubumu ir 
brutalumu. šiaip ar taip, jam pa- 
vyksta išlaikyti tragizmo iliuziją. 
Jauti tragediją dvelkiant tiek ir jo 
novelėse, tiek ir romanuose. Galima 
būtų pastebėti, kad čia veikia at- 
virkščia proporcija: trumpesniuose 
jo kūriniuose tragedija yra sutelk- 
tinė ir įtempta, o ilguose jinai lyg 
ir išskysta ir neišsilaiko savo įtam- 
poje. Pastarąją pastabą galima pri- 
taikyti prie tokių jo romanų, kaip 
“A Fareweli to Arms" arba “To 
Have and Have Not“. “For Whcm 
the Bell Tolls" romane tragiškas: 
jausmas išlaikomas daug pastoviau. 
Tą patį galima būtų tarti ir apie 
paskutinį jo veikalą — “Senį ir jū- 
rą", už kurį daugiausia jis ir buvo 
šiemet apvainikuotas. 


Ernesto Hemingway kūryboje 
svarbią vietą užima ne tik pirmykš- 
tės gamtos gaivalingumas ir gyveni- 
mo tragedijos suvokimas, bet nema- 
žiau reikšmingas ir jo, kaip pasako- 
tojo, talentas, kuris, be kita ko, ge- 
riau išryškėja jo novelėse. Čia įsi- 
dėmėtinos kelios autoriaus savybės. 
Iš jų, be abejo, svarbiausia, — tai 
jo tiesmukas, griežtas, atletiškos ei- 
gasties sakinys. Kaip puikų tokio 
stiliaus pavyzdį galima paimti nuo- 
gą “Žudikų" dialogą, šiuo atveju ge- 

rai pritaikytą ir prie paskirų tipų. 
Apskritai paemus, visi jo veikėjai 
kalba panašiai; stačiai pasisakyda- 
mi arba duodami tokius pat stačius 
klausimus, nepaisant to, ar tai šne- 
kėtų gangsteriai, ar darbininkai, ar 
dekadentai menininkai, ar kurios 
tautos kareiviai — italai, ispanai, 
amerikiečiai. šiaip Hemingway ne- 
pripažįsta jokių puošmenų: jam tu- 
ri kalbėti patys daiktai ir įvykiai vi- 
same savo neišdailintame nuogume 
ir įsijautime. Kaip tik dėl to jisai 
tokių “Žudikų"' dialogo perėjimų vi- 
sai neniuansuoja, pasitenkindamas 
išimtinai pora žodžių — “pasakė, ta- 
re". Savo ruožtu šisai paviršutiniškas 
primityvizmas kažkaip geriau at- 
spindi tą tragediją, kuri pamažu iš- 
sivysto iš dialogo, ligi prieiname prie 
kažko nenumaldomo, kieto, galutino 
ir šiurpaus. Antra vertus, iš šios sa- 
vybės išauga būdingas visų jo raš- 
tų brucžas: juose jaučiamas apmi- 
ręs, monotoniškas moderninio pozi- 
tyvizmo ir industrializmo pasaulis, 
iš kurio atimtas dvasios raugas ir 
kurio lekštumas atsimuša veikėjų 
dialoguose. 


Psichologiniu atžvilgiu jo herojai 
yra tikri. Kaip kokie Nietzschės ant- 
žmogiai, jie gyvena anapus gėrio ir 
blogio. Tai ypač pastebima seksuali- 
niuose santykiuose tarp vyro ir mo- 
ters. Tokia Lady Brett (“The Sun 
Also Rises") neturi nė jokių preten- 
zijų savo apetitams apvaldyti ir eina 
nuo vyro prie vyro nieko negalvoda- 
ma. Seksualinė jos funkcija, kaip ir 
visų Hemingway moterų, neturi j0- 

kio gilesnio pateisinimo, kaip tik pa- 
tenkinti to momento nuobodį. Tai 
tik tiek, kaip susijaudinimas, bežiū- 
rint rungtynių su buliais. 

Antra priemonė jo herojams p9- 
jūčius apmalšinti — tai alkoholis. 
Geria visi jie, mažai besirūpindami, 
kas jų laukia. Gyvenimas jiems gal 
tuščias, bet ir mirtis jiems nekelia 
jokios grasos. Iš čia eina savotiškas 
apkiautimas, būdingas jo raštų vei- 
kėjams. Jie gali būti gyvuliškai abe- 
jingi mirties akivaizdoje, kaip Olis 
Andresonas “Žudikuose", tuo primin- 
dami Nietzschės antžmogius, tik tiek, 
kad iš daugio jų yra visiškai išga- 
ravusi lyrinė Nietzschės ekstazė. 

Savo garsioje apybraižoje prieš 
trisdešimt metų T. S. Eliot rašytojus 
įspėjo, kad negana žvelgti savo šir- 
din ir kurti: reikia taip pat pasižiū- 
rėti į “smegenų luobą, nervų ir virš- 
kinimo sistemą“. Ne įrodinėti nerei- 
kia, kad Ernest Hemingway gero- 
kai žvilgtelėjo į nervų ir virškinimo 
sistemą. Lygiai aiškų, kad jam ne 
taip labai berūpėjo smegenys. štai 
kur ir atsimušam į pagrindinę šio 


rašytojo dilemą: jo skonėjimasis 
mMuskulais ir nervais kartojamas vis 
didesniu atkaklumu — ir monotoni- 


ja. Tačiau didiesiems literatūros at- 
stovams žmogus buvo ir kažkas dau- 
giau, ne vien tik gyvulys. Jis yra ir 
dvasia. Hemingway kūriniuose ran- 
damas simbolizmas mena, kad ir 
šis rašytojas bando palaužti materia- 
listinį monizmą ir susisiekti su dva- 
sios pasauliu. Betgi tai ir pasilieka 
daugiau pažadu. Tuo tarpu šis bruo- 
žas ir labiausiai prieš jį atsiliepia, 
norint suvesti bendrą vaizdą. Kartą 
pats Hemingway yra pasakęs, kad 
prozoje galima ketvirta ir penkta 
dimensija. Vienck jo prozoje pasi- 
gendama ne tik penktos ir ketvirtos, 
bet dažniausiai ir trečios dimensijos. 
Jo veikėjų pažulnumas kaip tik ir 
eina iš ano nesutikimo arba negebė- 
jimo žmogui pripažinti galios, kuri 
ji iškelia augščiau gyvulių pasaulio 
ar nugramzdina jį dar žemiau. O gal 
būtų teisinga įžvelgti, kad “Senyje 
ir jūroje" Hemingway pamatė ne tik 
žmogaus nervus ir muskulus, bet su 
kažkokiu jam neįprastu nuolankumo 
šešėliu pažvelgė ir į vienišo žvejo 
sielą. Čia bene bus ir tasai naujas 
kvapas, kuris buvo su tokiu pasigė- 
rėjimu sutiktas ir kuriame susikris- 
talizavo visos stipriosios Hemingway 
pasakojimo savybės. A. V. 


AR Iš TIKRO KRITIKOS INUSIKALSTAMUMAS? 


Šš. m. Aidų 7 nr. dr. A. Lingaila 
įdomiai iškelia kai kurias mūsų vi- 
suomeninio ir kultūrinio gyvenimo 
apraiškas, pavadindamas jas “ben- 
druomeninio gyvenimo drumzlėmis'. 
Tarp šių drumzlių jis randa iš dalies 
teisingų ir iš dalies klaidingų daly- 
kų ir juos bando įstatyti į “norma- 
lesnes vėžes". Kiek šis bandymas yra 
vykęs, galėtų įvertinti paliestųjų sri- 
čių atstovai. Mūsų tikslas yra susto- 
ti prie vienos jo iškeltos “drumzlės" 
— kritikos nusikalstamumo. 

Skaitydami jo iškeltus priekaištus 
L. L. dėl formalinės literatūros kri- 
tikos, susidarėme įspūdžio, kad jo 
meno samprata atitinka mūsajai. Ta- 
čiau teko nustebti, kad ir mūs sam- 
prata jis priskyrė prie “kraštutinu- 
mų" ir apkaltino mus net “kritikos 
nusikalstamumu" tiek rašytojų, tiek 
skaitytojų atžvilgiu. šis apkaltinimas 
galėjo įvykti tik todėl, kad dr. Lin- 
gaila nepanoreio užtenkamai įsigilin- 
ti į mūsų mintis ir suprasti tų tei- 
gimų, kurie aname straipsnyje iškel- 
ti( Aidai 9 nr. 1951 m.) 


I. Ar literatūra priklauso 
vertybių sričiai? 


Nors nerašėme apie kūrybos esmę 
"pagrindinai", o lietėme ją tiek, kiek 
buvo reikalinga kūrėjo atsakomybei 


iškelti, tačiau savo straipsnyje apta- 
rėme, kas yra vertybės ir kokią vie- 
tą tarp jų užima literatūra. 

Ten nurodėme, kad modernioji fi- 
losofija skiria būtį nuo vertės. Bū- 
ties sričiai priklauso visa, kas realiai 
būna arba egzistuoja. Vertybių sri- 
čiai priklauso visa, kas idealiai būna, 
kas priklauso prasmens pacauliui. 
Pagal šį skirtumą vieni mokslai yra 
atremti į būtį, kiti į vertybes. Prie 
pirmųjų priklauso gamtos, technikos 
bei kiti — tikslieji mokslai; prie 
antrų — religija, etika, estetika bei 
dvasios mokslai apskritai. Jei, pvz., 
į medį žiūrės gamtininkas, jam bus 
svarbu medžio fizinė ar cheminė su- 
dėtis, tuo tarpų menininkui šie da- 
lykai bus visai nesvarbūs, jam rū- 
pės medžio vertė, jo grožis. Moralis- 
tui taip pat nerūpi veiksmas kaip 
toks, bet jam rūpi veiksmo vertė — 
jo gerumas ar blogumas. Taigi yra 
būties pasaulis ir yra vertybių pa- 
saulis. Menas, kaip matome, priklau- 
so prie vertybių pasaulio. šia pras- 
me mes ir teigėme, kad literatūra iš 
esmės yra vertybių sritis. Tačiau ją 
išskyrėme iš kitų vertybių, aptarda- 
mi, kad poetinės kūrybos esmč yra 
būtyje glūdinčių estetinių vertybių 
atskleidime ir jų apipavidalinime žo- 
džių, kad grožio esmė yra tobulame 
turinio ir formos susijungime. 

Šia aptartimi meną išskyrėme iš 
kitų vertybių (religinių, etinių, moks- 
linių), o literatūrą iš kitų meno rū- 
šių, pabrėždami, kad literatūra yra 
estetinių vertybių apipavidalinimas 
žodžiu. Taigi, mūsų meno sampratoj 
grožinė literatūra užtenkamai atskir- 
ta nuo teodicėjos, filosofijos ar onto- 
logijos, nors mūsų skyrimas saliir 
nesutinka su literatūros teorija. 


Kadangi, kaip pripažįsta ir mūsų 
oponentas, vertybės turi daug tarp 
savęs bendro, jos dažnai yra maišo- 
mos ir sukeičiamos. Ypač tai atsi- 
tinka su religinėmis, etinėmis ir es:e- 
tinėmis vertybėmis: jos nuolatos gy- 
venime maišomos ir sukeičiamos, pri- 
skiriant religinių ypatybių menui, 
kalbant apie estetinę pasaulėžiūrą ar 
literatūrinę sąžinę bei meno etiką. 
Kartais šio sukeitimo nepavyksta iš- 
vengti ir labai nuosekliai ir giliai 
galvojantiems žmonėms, stovintiems 
mūsų intelektualinės kultūros viršū- 
nėse. šio sumaišymo nėra išvengęs 
nė prof. A. Maceina, todėl aname 
straipsnyje mums teko parašyti ne“ 
ištisą skyrių religinėms vertybėms 
nuo estetinių atskirti. Mes estetines 
vertybes griežtai skiriame nuo kitų, 
pripažindami kūrėjui pilną laisvę šių 
vertybių srityje, ir šios laisvės avri- 
bojimo reikalavome tik ten, kur 
poetas susiduria su kitomis vertybš- 
mis, ypač etinėmis ir religinėmis. 


Todėl dr. A. Lingailos mestas mums 
kaltinimas, kad mes meną suplaka- 
me su filosofija, ontologija ir net 
geometrinėmis teoremomis, plaukia 
ne iš mūsų meno kūrinio sampratos, 
bet iš jo vertybių sampratos. Ką 
mūsų autorius laiko vertybėmis, ne- 
aišku: vienur jis kalba apie morali- 
nes ir ideologines vertybes, kitur 
apie formines bei estetines. Bet jei 
pagal autorių yra ir estetinės verty- 
bės, kaip tada galima tvirtinti, k-d 
vien vertybės neapsprendžia litera'ū- 
ros esmės, kad vertybės yra tik da- 
linis literatūros kriterijus, kad mes 
klystame tvirtindami, kad Hteratūra 
iš esmės yra vertybių sritis? Jei yra 
ir estetinės vertybės, tai literatūra iš 
tikro  esmėje priklauso estetinių 
vertybių sričiai, estetinės vertybės 
sudaro literatūrinio kūrinio esmę ir 
jos yra ne dalinis, bet pagrindinis 
meno kūrinio kriterijus. Autorius ei- 
na taip toli, kad net tame pačiame 
sakinyje vertybių sąvoką ima dvi- 
prasmiškai, pvz., jis rašo: “Tačiau 
vien vertybės (ideologija, moralė) 
neapsprendžia literatūros esmės". 
Gia autorius išeina iš pavienių verty- 
bių (ideologinių ir moralinių) ir iš 
jų daro išvadą, kad visos vertybės 
neapsprendžia literatūros esmės. Iš 


tirkrųjų turėtų rašyti: “Tačiau vien | 


ideologinės ir moralinės vertybės ne- 


apsprendžia literatūros esmės“, šis 
sąvokų ir jų prasmės maišymas Žy- 
mus visame straipsnyje ir net ištisų 
skyrių pavadinimuose. Pvz., autorius 
rašo: “Mokslas ir vertybės“, “verty- 
bės ir literatūra“, šie skirstymai to- 
kios pat vertės kaip “maistas ir 
duona", “pienas ir gėrimai." Iš tik- 
rųjų turėtų būti: “Mokslas ir kitos 
vertybės", “literatūra ir kitos verty- 
bės", nes mokslas ir literatūra yra 
taip pat vertybės. 

Jei autorius mums pataria meno 
kriterijų pajieškoti literatūros teori- 
jos vadovėlyje, mes drįstame jam 
patarti padalinimo tvarkos pajieško- 
ti logikos vadovėlyje. 


2. Kūrėjo atsakomybė ir neigiami 
tipai. 


Kaip dr. A. Lingaila, kalbėdamas 
apie vertybes, susiaurino jų sritį, iš- 
skirdamas literatūrą ir meną, taip 
kalbėdamas apie kūrėjo atsakomykę, 
suveda ją į teigiamus ar neigiamus 
tipus. Tačiau mes kūrėjo atsakomy- 
bę išvedėme iš kūrėjo asmenybės ir 
iš tos įtakos, kurią meno kūriniai 
daro gyvenimui. Ten aiškiai pabrė- 
žėme, kad kokybės atžvilgiu yra 
kenksminga visa tcji literatūra, kuri 
griauna žmonijos egzistencijos pa- 
matus; kad šiuos pamatus sudaro eti- 
nės normos, kurias griauna tie ra- 
šytojai, kurie pataikauja miniai, er- 
zindami žemuosius jos instinktus, 
nuotykių, karo baisumų, kriminali- 


nių nusikaltimų ir ypač seksualinių, 


išgyvenimų vaizdavimu, neigiamų ti- 
py idealizavimu ir teigiamų tipų iš- 
juokimu. 

Taigi, literatūros nusikalstamumas 
glūdi ne neigiamuose tipuose, bet li- 
teratūros kūriny esančioje tendenci- 
ic'e, kuri yra ne kas kita, kaip au- 
toriaus intenci/a. Jei ši autoriaus in- 
tencija bloga, ir jo veikaluose šis 
blogumas apsireiškia gyvenimui bū- 
tinų vertybių griovimu, jų išjuokimu 
bei niekinimu, autorius moraliai nu- 
sikalsta. Jei jis tikrovę vaizduoja 
tokią, kokia ji yra, su teigiamais ir 
neigiamais tipais, su dorybėms ir 
ydomis, jos neiškreipdamas, jis mo- 
raliai nenusikalsta, nors neigiami ti- 
pai pripuolamai, dėl skaitytojo pri- 
gimties silpnumo ar nesubrendimo, 
gali vesti prie nusikaltimų. Todėl pa- 
brėžėme, kad su neigiamais tipais ra- 
šytojas turi būti atsargus, neįvesti 
jų ten, kur jų būtinai nereikia. 

Savo straipsnyje vertinome litera- 
tūrą doroviniu atžvilgiu (ne meni- 
niu) ir teigėme, kad šiuo atžvilgiu 
yra geriau, jei kokioje tautoje yra 
tik vidutiniai, bet etiškai vertingi 
rašytojai, negu dideli menininkai, bet 
ne moralūs. Tarp dviejų blogybių rin- 
komės mažesniąją: blogai yra, jei 


estetiniu atžvilgiu blogas veikalas, 
bet dar blogiau, jei jis menkas e'i- 
niu atžvilgiu. L. L. kritikas Sietynas 
pavadino šį mūsų teigimą rašytojo 
akimis žiūrint absurdiškų (L. L. 3 
nr.), o dr. Lingaila, nors ir pripa- 
žįsta, kad tokia pažiūra gali turėti 
daug pateisinimo tremties sąlygose, 
tačiau teigia, kad tokia samprata 
gali tik smukdyti, o ne ugdyti lite- 
ratūrą. gi savo keliu — “žlugdyti 
pačią vertybę''. 

Sietynas gina “literatūros teritori- 
jos" nepriklausomumą nuo “mora- 
listų" įsiveržimo. Mes jau anksčiau 
pabrėžėme, kad nesiveržiame į “li- 
teratūros teritorijas", kad šių terito- 
rijų ribose pripažįstame menininkams 
pilną nepriklausomybę, tačiau gina- 
mės, kai menininkai “įsiveržia? į 
moralines, religines ir kitokias teri- 
torijas ir nori jas sunaikinti. Tačiau 
Sietynas mums atsako, kad meno 
kūrinys stovi už tikrovės, taigi ir už 
moralės ribų. 

Griežtai imant, kas stovi už tikro- 
vės ribų, to iš viso nėra. Visa, kas 
yra, yra tikrovės ribose. Menininkas, 
kaip ir kiekvienas kūrėjas, atsistoja 
prieš tikrovę ir turi kokiu nors būdu 
šią tikrovę “pagauti", “suvokti, 
"įžvelgti". Yra tai vidujinių išgyveni- 
nimų tikrovė, jei menininkas yra 
lyrikas, išorinių ar išvidinių kovų 
tikrovė, jei jis dramaturgas, arba 
išorinio pasaulio vyksmo tikrovė, jei 
jis epikas. Kiekvienu tačiau atveju 
menas yra tikrovės “pagavimas". Jei 
kokiame kūrinyje šios tikrovės pa- 
gavimo nėra, tai toks kūrinys lieka 
ne tik už tikrovės ir moralės ribų, 
bet ir už kūrybos ribų. Visas mūsų 
gyvenimas ir kūryba vyksta tikro- 
vėje, mes kas akimirksnį už ją av- 
sisprendžiame, ją teigiame ar nei- 
giame, ir šiame apsisprendime, šia- 
me kūrybos procese kaip tik glūdi 
kūrėjo moralinė atsakomybė. Kiek- 
vienas veiksmas yra esmiškai suriš- 
tas su morale, o ypač kūrybinis 
veiksmas. Nekaltas išlieka, kaip tei-- 
singai pastebi dr. Girnius, tik nevei- 
kimas. 

Gaila, kad dr. Lingaila mums re- 
paaiškino, kokiu būdu doros normų 
respektavimo reikalavimas gali 
smukdyti literatūrą, Mūsų išmany- 
mu, tai galėtų atsitikti tada, kai 
gėris būtų nesuderinamas su grožiu, 
kad meniškai vertingas veikalas etiš- 
kai turėtų būti nevertingas. Tačiau 
pagal visų pažiūrą gėris ne tik..ne- 
sipriešina grožiui, jo neiškreipia, bet 
susiderina ir vienas kitą papildo. Gė- 
rio arba doros reikalavimas iš kū- 
rėjo tad gali tik kelti literatūros 
vertę, o ne ją smukdyti. Gėris taip 
pat nepadarys literatūros “anemiš- 
kos", nes jei tai būtų, visą religinį 
meną tektų laikyti menkaverčiu ir 

anemišku, net ir paties gėrio tektų 
vengti, tačiau tikrumoje visą. ŽmMoO- 
nija vengia blogio, “neigiamų tipų", 
o ilgisi gėrio tiek šiame gyvenime, 
tiek Anapus. 


3. Literatūros kritikos esmė 
ir uždaviniai. 


Nors dr. Lingaila, kalbėdamas 
apie L. L., teigia, kad menininkai 
dažniausiai veikalų turiniu apspręs 
ir formą, ir kaltina L. L., kad jie 
vertina tik formą, tartum turinio 
nebebūtų arba jis jokiu būdu nebū- 
tų susijęs su forma, tačiau kai mes 
vertindami literatūros kūrinį, sten- 
gėmės pasekti rašytojo veikėjų fi- 
losofiją, idėjas, autorius tai vadina 
negližavimu kūrinio estetinės vertės 
ir tokį vertinimą — kritikos nusi- 
kalstamumu. 

Jei literatūrinio kūrinio turinys ir 
jame išreikštos idėjos neturėtų jokios 
reikšmės meninei kūrinio vertei, net 
ir tada jis galėtų būti vertinamas 
įvairiais kitais atžvilgiais: teologai 
ji galėtų vertinti religiniu, moralis- 
tai — doroviniu, visuomenininkai — 
visuomeniniu bei kitais atžvilgiais. 
Vertindami kūrinį šiais atžvilgiais ir 
neliesdami jo meninės vertės, jie jo- 
kia prasme nenusikalstų nei litera- 
tūros kritikai nei pačiai literatūrai. 


Tačiau literatūros kūrinio idėjos, 
filosofija, ideologija ir kitos verty- 
bės turi reikšmės ir meninei kūrinio 
vertei. Mes jau pabrėžėme, kad me- 
nininkas atsistoja prieš tikrovę 
(psichinę ar dvasinę), kad jis turi 
šią tikrovę “pagauti". šis tikrovės 
“pagavimas" vyksta menine intuici- 
ja bei įžvelgimu, kurią kūrėjas iš- 
reiškia regimais ženklais bei simbo- 
liais, sudarančiais kūrinio formą. 
Forma yra ne kas kita, kaip meni- 
nės tikrovės išorinė išraiška. 

Tačiau šie regimieji ženklai bei 
simboliai, sudarantieji formą, 
traukti nuo meninės tikrovės per- 
gyvenimo, esančio kūrėjo sieloje, pa- 
tys savyje yra tušti, be vertės, nie- 
ko nereiškia ir nieko mums nepasa- 
ko. Literatūros kritiko pirmutinis 
uždavinys yra nustatyti, ar literatū- 
ros kūrinyje yra šis meninis tikro- 
vės pergyvenimas, ar jame yra “pa- 
gauta tikrovė". Nors įvairi yra ši 
tikrovė pagal meno kūrinio rūšis, ta- 
čiau kiekvienu atveju meno kūriny 
yra ši tikrovė, yra mintis, idėja, yra 
kas nors pasakoma. Kiekvienas tad 
meno kūrinys perkelta prasme yra 
filosofija. Kai filosofas šią tikrovę 
pagauna sąvokomis, 0 menininkas 
vaizdais, principe tai nieko nekeičia. 
Todel nustatyti, ar meno kūrinyje 
yra "pagauta" ši tikrovė, kritikas 
“didžiojoje recenzijos dalyje" turi 

ati- 


pasekti rašytojo veikėjo “filosofiją"" 
— idėjas, veikalo “ontologiją", pra- 
skleisti gražiuosius rimus, ritmus, 
metaforas bei kitas literatūrinės 
priemones ir įžvelgti, ar už jų yra 
tikrasis meninės tikrovės pergyveni- 
mas, vienkartinis ir originalus, plau- 
kiąs iš pačių kūrėjo sielos gelmių, 
žodžiu, jis turi žiūrėti, kas pasaky- 
ta, kas vadinamomis literatūros prie- 
monėmis išreikšta. 


šio kas suvokimas yra kriterijus 
atskirti kūrėją nuo grafomano, tik- 
rąją kūrybą nuo pamėgdžiojimo, jis 
yra ir kriterijus formai vertinti. Tik 
įžvelgęs šį kas, kritikas turi daryti 
antrą žingsnį, nustatyti kaip pasa- 
kyta. Tik suvokęs kas, kritikas gali 
vertinti, ar forma atitinka kūrybi- 
nį tikrovės pergyvenimą, ar tik- 
ri yra veikalo personažai, ar atskiri 
epizodai turi ryšio, ar vietoje rit- 
mai, rimai metaforos bei kitos lite- 
ratūrinės priemonės. 


Vertindama tik pagal kaip, žiūrė- 
dama tik formas, o nekreipdama 
dėmesio į kas, formalioji literatū- 
ros kritika neturi jokių kriterijų at- 
skirti tikrąją kūrybą nuo pseudokū- 
rybos, nes formos gali išmokti kiek- 
vienas, ji nepriklauso pačiai kūrybai, 
bet tik techniškajai kūrybos pusei. 
ši formalioji kritika atveria plačias 
duris grafomanijai ir visokios rūšies 
literatūros amatininkams ir diletan- 
tams. 


Kad kritikas galėtų nustatyti, kuri 
yra tikroji kūryba, o kur tik žodžių 
akrobatika, jam neužtenka žinoti li- 
teratūros teoriją bei istoriją. Tų da- 
lykų galima išmokti, kaip ir kiekvie- 
no amato. Tačiau kritika, kaip ir 
pati literatūros kūryba, nėra amatas, 
bet pašaukimas. Kritikui, kaip ir li- 
teratūros kūrėjui, yra reikalingas in- 
tuityvinis meninės tikrovės pergyve- 
nimas. Tam jis turi būti gimęs, o 
negali šių dalykų išmokti. Iš litera- 
tūros teorijos jis gali paskolinti tik 
terminologiją, o literatūros istorija 
gali jam padėti įjungti veikalą į lite- 
ratūrinės kūrybos visumą, nustatyti 
jo vietą ir ryšį su literatūrinėmis 
tradicijomis bei įtakomis. šie mokslai 
kritikui padeda veikalą aiškinti, ta- 
čiau vertinimui jis turi turėti įgim- 
tą galią įžvelgti, kas rašytojo pa- 
sakyta. Jei jis šios galios neturi, 
jam nepadės jokie literatūros teori- 
jos vadovėliai, jokios objektyvios 
schemos ar visuotiniai estetikos dės- 
niai. 

Taigi, ne jieškojimas kūrinyje vei- 
kėjų “filosofijos", jo “idėjų" bei “on- 
tologijos" arba meniškosios tikrovės 
pergyvenimo, paskiriant šiems daly- 
kams "didžiąją recenzijos dalį", ke- 
lia “žemo lygio rašytojo aroganci- 


ją" ir “aklina juos bei skaitytojus“, 
bet literatūros kritikos susiaurini- 
mas iki formos analizės, kuri nere- 
tai virsta tik literatūrinės kalbos 
analize, atveria duris visiems diletan- 
tams ir grafomanams, paversdamas 
literatūrinę kūrybą amatu, o kriti- 
ką literatūros amatininkų. šios rū- 
šies kritika yra tikrasis tiek pačių 
rašytojų, kiek skaitytojų aklinimas, 
kūrinio vertės gradacijos sumaišy- 
mas, kuris tikrai gali būti pavadin- 
tas kritikos nusikalstamumu. 


A. Baltinis 


e "Draugo" romano konkurso ko- 
misiją sudaro Bernardas Brazdžio- 
nis, pirm., Kazys Mockus, sekr. Ko- 
misijos nariais: dr. Juozas Girnius, 
Antanas Gustaitis ir dr. Juozas Lei- 
monas. 

e Jau išėjo Knygų Lentynos 7-8 
nr. Aprašomi visi pasauly pasirodę 
lietuviški leidiniai, kurie paskui per- 
duodami Pasaulio Lietuvių Archyvui 
Čikagoje. Biuletenį leidžia Lietuvių 
Bibliografinė "Taryba, Jos adresas: 
602 Harvey St., Danville, Ill. Knygų 
ir laikraščių leidėjai prašomi tai įs- 
taigai pasiųsti bent du savo leidinių 
egZ. o 
» Čikagoje gyveną rašytojai kas 
mėnesį pas atskirus savo narius ren- 
kasi pobūviams, kuriuose kalbamasi 
literatūrinėmis temomis ir skaitoma 
pavienių rašytojų kūryba. Paskutinia- 
me susirinkime tokių pobūvių tvar=- 
kytoju išrinktas P. Gaučys. 

e Juozas Strolia iš Kalifornijos 
persikėlė į Bostoną. Jis turi parašęs 


studiją “Lietuvių muzikos kelias iki 


dvylikos tonų" ir išvertęs muzikos 
srities veikalą iš vokiečių kalbos. 


«e Kun. dr. Juczas Prunskis, ku- 
ris šiemet mini savo 25 metų žurna- 
listinio darbo sukaktį, dabar lanko 
Tolimųjų Rytų šalis. Grįžta gruodžio 
pabaigoje, 

e Ateinančių metų gegužės 1 d., 
talkininkaujant Rašytojų klubui, 
pranciškonai Bostone rengia “Spau- 
dos Dieną“. Ta pačia proga įvyks ir 
koncertas. Gautos pajamos skiriamos 
spaudos palaikymui. 

«e šiemet gruodžio mėn. prof. Vac- 
lovui Biržiškai suėjo 70 metų am- 
žiaus. Jubiliatas yra Liet. Rašytojų 
Draugijos garbės narys. Jam pagerb- 
ti Bosto Lietuvių Rašytojų Draugijos 
Klubas surengė paminėjimą, kuriame 
dalyvavo daug rinktinės publikos iš 
Bostono ir tolimesnių vietų. Profe- 
Soriaus nuveikti darbai gausiuose 
sveikinimuose žodžiu ir raštu buvo 
nuoširdžiai įvertinti. Po akademijos 
įvyko vaišės. į 


JURGIO BLEKAIčČIO POETINIS VARDYNAS 


“Varduose Dienoms ir Vandenims“ 
surinkti eilėraščiai nusitęsia per pen- 
kiolika autoriaus kūrybinių metų 
Kaip režisierius jis mums pažįstamas 
jau gerą dešimtmetį. Tad poetinei 
mūzai jo pirštasi droviau ir kruopš- 
čiau, stropiai rinkta ir ilgai laukta. 

Savo priėjimą prie eilėraščio au- 
torius atrado labai anksti. Vėlesniuo- 
se eilėraščiuose jo stilius patikslėja, 
paaštrėja; jis atsikrato kaikurių 
ankstyvųjų eilėraščių nevisai origi- 
nalaus weltschmerziškumo su jų ne- 
išvengiama kančia, juodomis vėliavo- 
mis ir miražine būtimi. Bet tai tas 
pat stilius (išsk. Tempo alla Marcia). 
Taip pat ir jo pasaulėjauta esmėje 
nepasikeičia, nors ji padaro did-lį 
žingsnį nauja linkme 'Baltosios Te- 
mos" skyriaus meilės eilėraščiuose. 

Ši pasaulėjauta nėra sudėtinga: 
autorius komponuoja pabrėžtinai in- 
telektu, bet jis nesileidžia į metafi- 
zinius nuotykius, kaip kaikurie mūsų 
jaunieji poetai. Čia geru pavyzdžiu 
bus jo eilėraštis “Eremitas"'. Pcetas 
nei gilinasi į esminį eremito padėties 
sudėtingumą, nei apdainuoja jį — jis 
padaro eilėraštį painiai sudėtingą ka- 
ligrafinio ieroglifo įspūdžiui išgauti. 
Panašios yra ir koncentruotos mįslės 
“Labirintas'', “Post Scriptum", bei il- 
gesnis eilėraštis “Ženklas"', kurio pas- 
kutinis posmas rodo, kokių pavojų 
autoriui esama šiame metode: 


G r NES Mįslė 
ji buvo, ar likimas, kurs, galbūt, 
sutapo su mumis ir, ant galvų 
užkritęs, perkirto mums kraujo 
gyslas?" 
Šis ieroglifas nėra kaligrafiškas. 
Būtis autoriui neperregima, jos 
gyventojai: 
S S nė sapnuos nematyti 
Kaimynai antikinėm kaukėm". 


Nenuostabu, kad kaukės vaizdas 
nuolatos kartojasi.  Paslaptingasai 
“Svečias'' uždeda autoriui kaukę, 


kasdienybės kaukė dengia pasaulį. 
Vienumos supamas autorius gyvena 
rezignacija, ir viena pagrindin'ų jo 
nuotaikų yra jaunystės gailesys — 
jaunystės, kuri guli po medžiu Sudie. 


Poeto nuovargis, pasveikinąs dieną 
su žodžiais “Deja, diena" ir atsisvei- 
kinąs su ja “dienų pelenų" vaizdų, 
savo kraštutinės išraiškos pasiekia 
fatalistiniame “Ajerų" pasidavime, 


Daugiau kalbėti apie knygos siau- 
roką nusiteikimų skalę būtų nela- 
bai tiesu autoriaus atžvilgiu. Ne ta- 
me jam poezijos svarbuma. Pasau- 
lis jam pirmoje eilėje yra estetinė 
patirtis. Jo svarbiausias tikslas yra 
parašyt gerą eilėraštį. Rezignavęs, 
jis jieško dailių raštų ir įmantrinių 
derinių visose pasaulio apraiškose, 
įskaitant — drugelinės ir saulėleidi- 
nės poezijos paskirstymu — pačias 
negražiausias: 


“Kai aš atmerkiau senas akis, 
kambarys buvo išvalgytas, kaip 
dubuo, 
ir nuo molinių sienų karojo 
skraistėmis 
atšalęs rytas". 


šaltas bjaurumas aprašomas puikiu 
vaizdu ir taip sublimuojamas, “at- 
perkamas". Žodis yra autoriaus sie- 
kimas: “jūros liūliuojamas žodžių lie- 
tus 

Tad gilesnę, “požeminę"' autoriaus 
poetinės visumos struktūrą tiksliau- 
sia bus atsekti tiriant jo žodį, vaiz- 
dą, metaforas. Pirmiausiai akin kris 
mirties ir nakties vaizdo gausumas. 
Vien įžanginis eilėraštis “Tebus" su- 
talpina kapus, mirštančiuosius, Vi- 
durnaktinius ledynus. Panašūs ir ei- 
leraščiai “Didžioji 24", “Dialogas*, 
“Kaktusai"" ir kt. “Gyvent ar mirt 
— kuri saldi vilionė skaudesnė?" — 
klausia autorius ir netrunka atsakyt: 
“ „„naktis kilni.., įamžinta many". 
Pavadinkime tai poeto juodąja tema. 


Lygiai gausi “baltoji tema", baltu- 
mos motyvas daugiausiai aprašo ap- 
raiškas anapus konkretybės: absoliu- 
tumą (“Absoliutus, kaip tyla, s-ie- 
gas"), tobulumą ( “tobulam  baltu- 
me''), vilties simbolius (“Balta ave- 
16). Balta yra autoriaus praeitis su 
balta mergaite joje, į baltą tobulumą 
veda menas (gana konvencinis mu- 
zikos aprašymas “Prarastame Roju- 
je"). Baltajame motyve prabyla pu- 


rifikacijos geismas ir “gelmių" ilgė- 
jimasis: idealią visatą aprašąs eilė- 
raštis “Jei" baigiasi sakiniu — 
“...su jais visais aš leisčiausi dug- 
nan''. Poetas klausia: “Kas yra už 
tylos lemiančiųjų sienų?“ ir taria: 
“Palydėk. mane, lemiančioji,  gel- 
mėn", bet su šiais posakiais jis ir 
sustoja. (Niliūno alegorinės kelionės 
prasideda už tylos sienų). Pagaliau, 
baltumoje “..,už slenksčio, lyg ana- 
pus kapo“, baltumos motyvas susi- 
vienija su mirties: 


“... įsiliepsnok many, paleiski 
pelenais ir su manim sunyk!..."' 


Ir trečiasai pagrindinis vaizdas — 
juo daugiausiai aprašomas kasdienis 
gyvenimas — yra lietaus, nesibai- 
giančio lietaus: 


“Kada, nepabaigiamom virvėm 
nutysęs 
pakibs ir siūbuos ir sūpuosis 
lietus, 
kada pro jo ūkanas vos bematysi 
vaizdus vakarykščius, tingius ir 
letus..."? 


Aišku, mirtis visada buvo vaizduo- 
jama juodai ir viltis baltai, bet J. 
Blekaičiui tos spalvos yra esminės ir 
aprėžia jo poetinę visatą. Mes gyve- 
nam pilkame lietuje — tarsi sako jis 
— apsupti juodų ir baltų plynių ana- 
pus. 

Savo pilką liūdesį, kartais pasie- 
kiantį slaviško tirštumo, poetas dis- 
tiliuoja tiksliems savo eilių rezgi- 
niams su ypatinga drausme ir, mato- 
mai, nuolatiniu šlifavimu. Jam itakos 
turėjo rusų ir prancūzų este'iniai 
poetai: Pasternakas bei Achmatova, 
Valery bei Laforgue. Iš lietuvių au- 
torių daugiausiai bus paveikęs H. 
Radauskas. Vienu požiūriu, J. Ble- 
kaičio poezija ir yra pastarojo olim- 
piško  nesuinteresuotumo siekimas. 
Autoriaus žodis, dažnai “kažkodėl 
si-bemol ir patetiškas, kažkodėl — 
violetinis" turi nuolatos nugalėt to- . 
kias eiles: 


“Gana aš skendau čia, sunkiam 
dienų vyne 
Nuo savo žemiškos, girtos dainos 
užkimęs...?' 


idant pasiektų “Laike'' ir savitą ir 
savo meisterio vertą išraišką: 


“Vardus vandenims ir dienoms 

brandina lietus ant jūros, 

mano brolis tylėjimams ir 
dainoms, 

pasakotojas ir augūras. 


Sulietas iš laiko ir laimės, tylus 

kritimas į krintančią naktį, 

jis raktas į mus ir už mūsų, 
lietus, 

ir kraujo krūtinėje taktas". 

Autoriaus eilėraštis, dažnai tevie- 
nijamas bendros nuotaikos, turi rem- 
tis metaforomis ir palyginimais; jie 
itin svarbūs jo struktūrai. štai '“Kak- 
tusų" paskutinis posmas: 


“O virš visko plaukė, kaip kva- 
pas, o po viskuo telkšojo, kaip 
tropiškas liūnas 

lingavo nuodingom kardinėm leli- 
jom ir, — nevietoj, lyg išraudi- 
mas, lyg iš kalėjimo 

į karnavalą iškritęs dryžuotas 

kalinio kūnas, — 
šmėkščiojo, — lyg nebe mūsų, lyg 
pomirtinis, — įsimylėjimas"'. 


čia kalinio vaizdas dominuoja ir 
suteikia toną visam eileraščiui, kaip 
Eliot garsusis danguje ištiesto vaka- 
ro palyginimas su eterizuotu pacien- 
tu ant operacinio stalo. Atrodo, jog 
vidiniai rimai ir aliteracijos naudo- 
jamos taip gausiai, kad suteikus eilė- 
raščiui vientisumo bei tęstinumo, ko 
jis—nuolat pavojuje pasilikt ti nuo- 
taikiniu metaforų rinkiniu su nebe- 
atpažįstamu pirminiu impulsų — 
dažnai stokoja. Be to, formai nuolat 
linkstant į geometrinį griežtumą, iš 
to besigaunant viencduma stengia- 
masi pridengt visuotiniu skambumu. 


Ryšium su tuo, ilgas eilėraštis 
“Tempo alla Marcia" svarbus kaip 
autoriaus mėginimas išsivaduoti iš 
savo įprastinių forminių reikalavi- 
mų. Tas monologas mylimajai, aiš- 
kioje Pound-Eliot įtakoje, yra sku- 
biai kintančių, jausmo  terišamų, 
vaizdų montažas. Ar čia kaltas for- 
mos naujumas ar nesugebėjimas iš- 
laikyt vientisą ilgą eilėraštį, bet 
“Tempo alla Marcia", nors įdomus 
detalėse, visumo neatlaiko. 

Keliuose eilėraščiuose autoriaus sti- 
lius išsisprendžia kitu būdu ir labai 
vykusiai. “Sirenose" ir “Medžiotoju- 
je" galima jausti, kaip eilėraštis Iš- 
sivaduoja iš savo gorseto ir skamba 
— ir tikslus ir laisvas. Pažymėtinas 
ir atmosferinis “Pirmadienis", arba 
“Marija"" bei “Andrius"', kuriuose be 
pretenzijų į pseudo-intelektualizmą, 
gražiai suderinamos tradicinės ir 
moderninės priemonės. 

Autoriaus jieškojimas ir faktas, 
kad daugumas geresniųjų eilėraščių 
yra paskutinėje dalyje, duoda vilties 
ateičiai. Tikėkimės, kad J. Blekaitis 
— įdomus ir pajėgus poetas — taip 
ilgai nedels su antrąja savo poezijos 
knyga. 

J. Žemkalnis 


TAUTINIS AUKLĖJIMAS šEIMOJE 


TAUTINIS 
AUKLĖJIMAS šEIMOJE. Memmin- 
gen, išl. VLIKo Lietuvybės Išlaiky- 
mo Tarnyba 1953 m. 224 p. (Kaina 
nepažymėta). 

šio laiko jau parašė aštuonetą at- 
spausdintų vadovėlių bei knygų (tris 
iš jų drauge su P. šležu), neminint 
gausių straipsnių mūsų periodikoj. 
Jo “Tautinis auklėjimas šeimo'e' 
bus bene pati aktualiausia knyga de- 
gančiais laiko klausimais. 

Autorius sąmoningai ir visai tei- 
singai koncentravosi į šeimcs insti- 
tuciją, kaip pačią efektingiausią lie- 
tuvybei svetimoje aplinkoje išlaikyti. 
Tačiau, neturėdamas mokslinių t ks- 
lų, Čižiūnas nesiribojo vien siaurai 
aprežta šeima bei tautiniu auklė:i- 
mu, o palietė ir mokyklas emigraci- 
joje ir religinį bei grožinį auklėjimą, 
tuo „būdu duodamas konspektyvų ir 
populiarų tautinio auklėjimo vadovą 
visiems tėvams, mokytojams ir su- 
brendusiam jaunimui. 

Knyga yra padalinta į dvi dalis: 1. 
Vaiko psichologiją arba teorinę dalį 
ir 2. Šeimos pedagogiją arba prakti- 
nę dalį. Pirmoji dalis yra tik įvadas 
į antrąją, kuri autoriaus yra plačiai 
ir išsamiai atskleista. Štai pagrindi- 
niai antrosios dalies skirsniai: “Ap- 

linkos reikšmė tautiniam būdui ir 
auklėjimui", charakterio ugdymas", 
“Naminis mokymas" ir kt. Ypatingai 
vertingas atrodo pastarasis skirsnys, 
kur autorius labai aiškiai ir konkre- 
čiai supažindina ir nurodo, kaip pra- 
dėti diegti lietuvybę dar priešmo- 
kyklinio vaiko sąmonėje. Čia auto- 
rius atidengia savo patirtį, kuria 
reikėtų sekti lygiai pedagogams, ly- 
giai ir kitiems tėvams, neturintiems 
jokio specialaus paruošimo vaikams 
mokyti. Primindamas istorinę lietu- 
vių vargo mokyklą, kai lietuvės mo- 
tinos neturėjo tokio išsilavinimc, ko- 
kį dabar turi eilinis lietuvis išeivis, 
autorius konstatuoja, kad mes dau- 
geliu atvejų esame laimingesnėje pa- 
dėtyje. Susirūpinę lietuvybės išlaiky- 
mu tevai čia ras smulkiai nurodyta, 
kada ir kaip mokyti namie. Gali būt, 
kad kitas pedagogas norės pasiūlyti 
kitus skaitinius ar elementorius pa- 
gal vaiko amžių, bet autoriaus pa- 
teiktieji yra geri, tarp kitko, dar ir 
tuo, kad davė gerų rezultatų. Kon- 
kretus aprašymas, kaip 1950 metais 
šešerių metų vaikas, pradėjęs lan- 
kyti miestelio parapijinę mokyklą, 
jau buvo paruoštas šiek tiek lietu- 
viškai skaityti ir rašyti, yra visiems 
lietuviams skatinantis pavyzdys. Ir 
nėra pagrindo būkštavimui, jog dvi 


kalbos trukdysiančios mokymosi ar 
auklėjimo pažangą. (Šia tema yra 
keletas studijų, kurios rodo, kad pvz. 
Anglijoj  studijuoją dvikalbiai ar 
daugiakalbiai studentai svetimšaliai 
pasiekia geresnio išsimokslinimo nei 
vietiniai). 

Aplamai, būtų galima kai kuo nau- 
ju papildyti autoriaus pateiktą teo- 
retinę dalį ar pasigesti dar daugiau 
konkrečios medžiagos tam, kad lie- 
tuviškoji vaiko sąmonė būtų aispa- 
ri svetimai aplinkai, tačiau ir tai, kas 
duota, yra didžiai vertingas lietuvy- 
bės išlaikymo vadovas, kuris turėjo 
būti kiekvienos lietuviškos še'mos 
nuosavybė jau prieš kokį penketą 
metų. 

Antanas Musteikis 

Darbininkas— pranciškonų du kartu 
savaitėj leidžiamo laikraščio “Darbi- 
ninko"“ priedas Marijos Metams pa- 
minėti. Atspaustas septyniomis spal- 
vomis ir gausiai iliustruotas paveiks- 
lais iš Dievo Motinos gyvenimo. 24 
psl. didelio formato. Rašo: J. Bra- 
zaitis, S. Sužiedėlis, Tėv. B. Rama- 
nauskas, Iz. Vasyliūnas, A. Mažiu- 
lis, Tev. M. Stepaitis, Nelė Maza- 
laitė, Tev. L. Andriekus, kun. J. Pet- 
rėnas ir kit. 


ANTRASIS TARPTAUTINIS MARIJOLOGIJOS IR 
DLEVINTASIS MARIJOS KONGRESAS ROMOJE 


Paskutinę spalio mėn. savaitę, bai- 
giant Marijos metus, Romoje buvo 
surengti du tarptautiniai kongresai: 
Marijologijos ir Marijos. 

Marijologijos kongresas, kuriame 
dalyvavo pasaulio žymiausieji teolo- 
gai, prasidėjo spalio 24 d. Pijaus sa- 
lėje. Didžiausia Romos salė nepajė- 
gė sutalpinti susirinkusių žmonių. 
Kongresą atidarė popiežius Pijus 
XII, pasakydamas 15 min. kalbą per 
Castel Gandolfo radiją. Po to kard. 
A. Ottaviani, kongreso pirmininkas, 
atidarė patį suvažiavimą, ragindamas 
atstovus rimtai studijuoti Marijologi- 
jos klausimus. T. C. Balič, OFM, 
kongreso vyriausias sekretorius, 10- 
tynų kalba apibūdino visos savaitės 
programą. Sekė Romos miesto bur- 
mistro ir kelių ambasadorių sveikini- 
mai. 

Spalio 25 ir 26 dienomis 34 sesi- 
jų atstovai skaitė savo paskaitas, iš 
viso apie 300. Popiet tomis dieno- 
mis buvo pilnaties sekcijos. Pirmą 
darbo dieną atidarė kard. A. Piazza, 
kuris priminė Bažnyčios autoriteto 
svarbą ir marijologiniuose dalykuose. 
Mons. Parente apžvelgė dvi didžiąsias 
popiežių bules: “Ineffabilis Deus" 
(Nekalto Prasidėjimo dogzmos pa- 
skelbimas) ir | *Munificentissimus 
Deus" (Dangun Paimtosios dogmos 
paskelbimas). 

Antrasis paskaitininkas buvo T. 
Van Hove, aiškinęs tikrą Nekalic 
Prasidėjimo prasmę. Baigdamas lin- 
kėjo, kad greit būtų paskelbtos ki- 
tos dvi dogmos: Marija atpirkimo 
dalininkė ir malonių dalintoja. 

Trečias kalbėtojas, P. Nicolas, pa- 
brėžė Marijos atpirkimą tcbuliausiu 
būdu: ji kartu su Kristumi atpirko 
pasaulį. 

Antroji kongreso diena, spalio 26 
d., pračjo irgi pilna darbo ir paskai- 
tų tiek atskirose sekcijose, tiek po- 
pietinėje bendroje, kuriai vadovavo 
Barcelonos arkivyskupas. Priešpiet 
“Beclesia silens'' sekcijoje kalbėjo T. 
Juozas Vaišnora, MIC, apie Nekalto 
Prasidėjimo kultą Lietuvoje. Bendro- 
je sekcijoje kalbėjo keturi prelegen- 
tai apie Marijos privilegiją gimti be 
gimtosios nuodėmės. 


Spalio 27 diena buvo paskirta vien 
tik pilnaties posėdžiams. Visi kalbė- 
tojai svarstė sunkų klausimą: ar Ma- 
riją galėjo paliesti gimtoji nuodėmė. 

Baigiantis šiam kongresui, spalio 
28 dieną, dalyviai susirinko į vieną 
iš didžiausių Romos salių, šv. Anta- 
no universitete, pasiklausyti T. A. 
Bea kalbos apie šventraščio panau- 
dcjimą Nekalto Prasidėjimo dogmos 
bulėje. Po to kalbėjo Montrealio kar- 
dinolas Lėger, pavadindamas šį kon- 
gresą Marijos Karalienės suvažiavi- 
mu. 

Po šių paskaitų ėjo diskusijos, ku- 
riose tegalėjo dalyvauti profesoriai ir 
teologai. Jų pareiškimai bus išspaus- 
dinti kongreso darbuose. 

Spalio 28 ir 29 dienomis Lietuvių 
Kunigų kolegijoje buvo lietuviams pa- 
skaitos. Kun. dr. Vyt. Balčiūnas, sa- 
vo paskaitoje “Ypatingos Marijai 
teiktinos garbės pagrindas“ iškėlė 
visas Marijos privilegijas, dėl kurių 
žmonės jai teikia ypatingą kultą. Dr. 
Zenonas Ivinskis leido klausytojams 
skraidyti per visą katalikybės laiko- 
tarpį Lietuvoje ir aiškiai pamatyti, 
kaip Marijos garbinimas Lietuvoje 
amžių bėgyje vystėsi ir didėjo. Ry- 
tojaus dieną kun. dr. Juczas Vaiš- 
nora, MIC, daug plačiau, negu ita- 
liškoje paskaitoje, išdėstė apie Ne- 
kaltai Pradėtosios kultą Lietuvoje. 
Neatvykus ketvirtam paskaitininkui, 
dr. Antanui Maceinai, jo pranešimą 
perskaitė kun. V. Balčiūnas, — apie 
Dangun Paėmimo dogmos aktualumą. 


Marijos devintasis tarptautinis kon- 
gresas prasidėjo spalio 29 dieną. Ma- 
rijologijos suvažiavime dalyvavo 
mokslo žmonės ir gvildeno įvairius 
teologinius klausimus. Marijos kon- 
grese dalyvavo visi, kurie norėjo vie- 
nu ar kitu būdu išreikšti Nekaltai 
Pradėčtosios garbę. Kard. J. Pizzardo 
atidarė šį kongresą Dvylikos Apaš- 
talų Bazilikoje, iškeldamas Marijos 
dorybes. Baigdamas ragino visus 
melstis, kad pavergtos ir persekio- 
jamos tautos greitai atgautų laisvę, 
taiką ir ramybę. Popiet prasidėjo 
įvairių sekcijų paskaitos. Jos truko 
visą šeštadienio — spalio 30 — prieš- 


pietį. Tai dvi konferencijos dienos, 
kurios ragino tikinčiuosius į Marijos 
pamaldumą. 

Spalic 30 d. popiet ir vėl Pijaus 
salėje netilpo žmonės; visi norėjo da- 
lyvauti “Ecclesia silens" iškilminga- 
me akte. Jei 19 tautų negalėjo at- 
siųsti savo atstovų į šį kongresą, tai 
jas reprezentavo tyliosios tų tautų, 
neišskiriant ir Lietuvos, vėliavos. 
Kard. F. Spellman, New Yorko arki- 
vyskupas, laisvojo katalikų pasaulio 
vardu sveikino visas kenčiančias tau- 
tas. 

Spalio 31 d. popiet įvyko gal di- 
džiausia procesija Romoje. Visos ka- 
talikiškos organizacijos, vienuoliai ir 
vienuolės, valdžios atstovai, dvasiški- 
ja dalyvavo Marijos “Salus Populi 
Romani" paveikslo pernešime iš Ma- 
rijos Didžiosios bazilikos į šv. Petro 
Baziliką. Tai minios upė, kuri vin- 
giavo Romos gatvėmis ir giedojo Ma- 
rijos garbei giesmes. Procesijoje da- 
lyvavo pavergtų tautų vėliavos. Lie- 
tuviai nešė net penkias savo Marijos 
šventovių vėliavas: Aušros Vartų, 
Pažaislio, Šiluvos, Žemaičių Kalvari- 
jos ir Krekenavos. šios vėliavos bus 
liudininkės ateities kartoms, nes jos 
matė lapkričio 1 d. iškilmes šv. Pet- 
ro bazilikoje, kai popiežius Pijus XII 
apvainikavo Marijos paveikslą dan- 
gaus ir žemės karalienės vainikų, 
paskelbdamas naują pasauliui šventę, 


Tėv. dr. Klemensas žalalis, O.F.M. 


e Gruodžio 3 d. popiežius Fijus 
XII buvo mirties pavojuje. Jo stai- 
gus sveikatos pablogėjimas sukėlė 
nerimą katalikų pasaulyje. Apie jį 
nuoširdžiai rašė ir nekatalikiškoji 
spauda, įsijungdama į bendrą liūde- 
sio nuotaiką. šv. Petro aikštėje bu- 
vo pastebimas didesnis judėjimas 
maldininkų, kurie ėjo melstis už po- 
piežių. Tai buvo daroma visose Ro- 
mos ir pasaulio bažnyčiose. Popie- 
žiaus sveikata gana staigiai pr: dėjo 
gerėti. Gruodžio 5 d. jis iš savo 
kambario pasakė net trumpą kalbą 
šv. Petro bazilikoje esantiems maldi- 
ninkams. Kalba buvo transliuojama 
per radiją. Taip pat ir gruodžio 8 d., 
baigiant Marijos metus, šv. Tėvas iš 
Vatikano prabilo į maldininkus, su- 
sirinkusius į šv. Petro baziliką bei 
aikštę. Savo kalboje, kuri tęsėsi 2 
minutes, popiežius palietė ir kentėji- 
mų palaimą, kai Visagalis juos siun- 
čia žmogui. Marijos metų baigimo 
apeigoms vadovauti buvo deleguotas 
kardinolų kolegijos dekanas kard. 
Eugenijus Tisserant. 

e Komunistų valdomoje Kinijoje iš 
6,000 svetimšalių misijonierių dabar 
beliko tik 96. 

NM E NAS 


HENRI MATISSE 


Lapkričio 4 mirė vienas modernio- 
sios dailės didžiūnų Henri Matisse 
84 metų. Buvo jis modernistinės 
epochos kūrėjas, jos vadas, revoliu- 
cionierius, niekada nenurimęs ir neiš- 
sekęs. Dar praeitais metais jo 100 
kūrinių buvo išstatyta parodoje; po 
mirties jo namuose rasta 2000 nema- 
tytų paveikslų. Jo kūryba dvelkė 
gaiviu naujumu ir giedrumu. Londo- 
no meno kritikas T. W. Earp jį api- 
būdino kaip dailininką poetą, Jean 
Cocteau pavadino plačiąja saule. 

Gimė jis 1869 m. gruodžio 31 d. Le 
Cateau-Cambresis, šiaurinėje Prancū- 
zijoje. Studijavo teisę ir dirbo tėvo 
prekybinėje kontoroje. Tik vėliau, 
sirgdamas ir piešdamas, surado savo 
pašaukimą ir išvyko į Paryžių studi- 
juoti dailės. 

Baigęs buvo stiprioje impresionis- 
tų įtakoje. Tuometinę kūrybą, užval- 
dytą rudos spalvos, vėliau pats Ma- 
tisse pavadino sena nuvėsusia kava. 
Norėdamas giliau suprasti meną, jis 
dirbo dešimt metų užsidaręs. Kopija- 
vo Louvre meisterių paveikslus ir 
jieškojo naujo pasisakymo. Jau 1900 
metais jis žinomas kaip jaunųjų Pa- 
ryžiaus menininkų vadas. Bet dar 
reikėjo penkerių metų, kol jis pajėgė 
išreikšti tai, ką jautė. 1905 m. Salon 
d'Autumne surengė parodą su drau- 
gais: Derain, Vlamnick, Dufy, Rou- 
ault ir kit. Nuo čia prasidėjo jo tik- 
rasis modernisto kelias. Jo spalvos 
tiesiog sujaudino publiką. Buvo jis 
apšauktas ekstremistų apaštalu. Jo 
visa grupė jau nuėjo istorijon “fo- 
vistų" (Fauves — laukinių žvėrių) 
vardu. 

Nuo tada Matisse augo ir garsėjo, 
sukeldamas didelį triukšmą aplink 
save. Jau 1908 m. jis surengė paro- 
dą New Yorke, išjudindamas nema- 
žus ginčus spaudoje. Jo paveikslai 
keliavo į galerijas, muzėjus, pas pri- 
vačius kolekcionierius. Taip jau 1920 
m. jis pasidarė žymus turtuolis. 

Matisse pats kartą pasakė, kad ir 
modernizmas išaugo iš palikimo ir 
išreiškia laiko dvasią, "Treniruotas 
impresionistų, iš jų jis pasiėmė la- 
bai nedaug. Jis atmetė gamtos imi- 
taciją, — sako, tai geriau padarys 
fotografai, — ir iškėlė savitesni ry- 
šį su gamta. Gamtai jis atsiliepė 


472 


kaip galima atviriau. Kaip kartą jis 
išsireiškšė, kad svarbiausia mene iš- 
laikyti kūdikišką naivumą, taip ir 
jis su tuo naivumu ir atsivėrė gam- 
tai. 

Pirmiausia tą atvirumą išreiškia 
natūralia spalva. Niekas nuo vidur- 
amžių taip neribotai nevartojo spal- 
vos, kaip jis. Matisse puoselėje pri- 
puolamą piešinį, kontrastą ir ritmą. 
Susikoncentravęs į spalvų plokštumą 
bei dekoratyviškumą,. jis savo pa- 
veikslams suteikė retos jėgos. 


SKUPTORIŲ JUOZA 


Juozas Zikaras, nuo kurio mirties 
lapkričio 10 suėjo dešimt metų, buvo 
vienas iš skulptūros meno pionierių 
Lietuvoje. Jis kaip tik išaugo iš liau- 
dies skulptorių į individualinius kū- 
rėjus. Jaunas būdamas, drožė iš me- 
džio šventuosius visai kaip liaudies 
menininkai. Sunku dabar pasakyti, 
kiek giliai buvo įėjęs į liaudies kū- 
rybos dvasią, tačiau reikia spėti, kad 
anos kaimo skulptūros jam buvo pa- 
vyzdžiu. Savo natūraliu talentu, at- 
rodo, jis jautė formą, nes jo dirbi- 
niai, patekę į dvarą, atkreipė kitų 
akis. Dvaras jį ir paskatino mokytis. 

Suprantama, anom mokyklom, ku- 
rias lankė J. Zikaras, dar buvo per 
anksti atkreipti tinkamą dėmesį į 
liaudies skulptūras, jas išanalizuoti 
ir jų savybes plėtoti mokiniuose, Mo- 
kyklcs pagavo jo talentą ir vystė sa- 
vaip, įdėdamos kitas pažiūras į kū- 
rybą. Tad ir Zikaras daugiau liau- 
dies skulptūra nebesidomėjo, negrįžo 
net ir tada, kai buvo kilęs liaudies 
meno savotiškas renesansas. Ir dar 
daugiau. Kaip daugelis, išėjusių iš 
vienos kultūros į kitą, pirmosios ne- 
besupranta, net nemėgsta, taip ir Zi- 
karas, kaip tvirtina jo mokiniai ir 
kiti kolegos, net nevertinęs liaudies 
skulptūros. Tačiau jis pasiliks kaip 
viena būdingų asmenybių mūsų ma2- 
ne — ne kūryba, bet savo asmeniu 
sujungęs abi epochas: liaudiškąją 
skulptūrą ir individualinę kūrybą. 

šios pastarosios pradus padėjo Pet- 
rapilis — Stiglico privati mokykla 
ir Imperatorišška Meno Akademija. 


Matisse pradėjo ištisus atradimus 
mene ir sukūrė savo tvarką: nuolat 
prastino formas, pabrėžė ryšį tarp 
plokštumų ir aplinkos, kiekvienam 
paveikslui suteikė išorinę stiprybę, 
jį nuolat organizuodamas, jungda- 
mas į bendrą harmoniją. Jis įvedė 
laisvus dekoratyvinius. elementus, 
pertraukė spalvų tonus ir leido dro- 
bei žaisti. 

Jis nuolat keitėsi nuo plokščio iki 
realistinio  prasiskleidimc, niekada 
negalėdamas sustoti prie vieno spren- 
dimo. Vienu laiku jis labiau pabrė- 
žė esmę, kitu puoselėjo jautrumą, vė- 
liau geometrinę konstrukciją, objek- 
tyvią tiesą. Visur nešė jo fantazija 
ir išraiška. Visada jis surado grynos 
spalvos derinių ir vitališkai iškilo 
kaip kūrybos genijus. Jo stiliaus ko- 
kia bendra formule apibrėžti negali- 
ma. Jis sujungė intelektą su barba- 
riškumuų, abstrakciją su prasmingu- 
mu, jis yra virtuozas grynos meni- 
ninko išraiškos. 

Paulius Jurkus 


ZIKARA PRISIMINUS 


Mokykla jam davė ne tik techniką, 
bet ir suformavo jo menininko pa- 
saulėžaizdį, ją dvasią. O toji dvasia 
anuomet Petrapilyje pasižymėjo sa- 
vo konservatyviu akademizmu. 

Daugeliui menininkų mokykla yra 
tik treniruotė, kur išmokoma techni- 
kos, įvairių jieškojimo kelių. Vėliau 
jie eina savarankiais keliais, kartais 
visiškai paneigdami mokyklos tradi- 
cijas. Į Juozo Zikaro meninę asme- 
nybę mokykla įaugo gana tvirtai. Jis 
niekada neišdavė jos principų — aka- 
deminės nutaikos. 

Gal būt ir jis būtų jieškojęs savi- 
tesnio ir gilesnio išraiškos būdo, bet 
reikia suprasti anuos metus. Jis ir P. 
Rimša buvo beveik vieninteliai skulp- 
toriai. Nebuvo laiko prieiti iki savęs 
gilinimo: reikėjo kuo greičiau kurti 
nepriklausomą Lietuvą, kuriai trūko 
ir paminklų jos didvyriams, ir veikė- 
jų biustų, pagaliau net metalinių pi- 
nigų. Tad J. Zikaras, ka'p ir dau-elis 
ano meto menininkų, atidavė didelę 
duoklę momento reikalams. 

Tai buvo daugiausia užsakymai. 
Šalia jų reiškėsi ir laisva kūryba gry- 
nai patrijotinėmis temomis. šioje sri- 
tyje jis paliko neišdildomus pėdsa- 
kus. Jis sukūrė Laisvės statulą, ku- 
rią gerai prisimename iš Karo mu- 
zėjaus sodelio. Ten jo kūrinių yra ir 
daugiau: keletas biustų, Nežinomo 
Kareivio paminkle įmūryta plokštė— 
reljefas “Už tėvynę", pagaliau ir pats 
paminklo projektas, Knygnešio sta- 
tula. Sukūrė jis visą eilę mūsų vei- 
kėjų biustų: Simano Daukanto, Ba- 


Juozas Zikaras 


sanavičiaus, A. Smetonos; reljefų: 
Vytautas prie Juodųjų marių, vysk. 
K. Paltaroko, Basanavičiaus, Vydū- 
no, Vaižganto, karininko Juozapavi- 
čiaus žuvimo, Povilo Lukšio. Pridė- 
kime čia ir statulas — dekcratyvines 
skulptūras Panevėžio bankui, paga- 
liau ir užsakymus religinėmis temo- 
mis, pvz., Kristaus Karaliaus statu- 
la Panevėžio katedroje. Padarė ne- 
maža medalių ir lietuviškų metali- 
nių pinigų projektus (dvi laidas). 

J. Zikaras buvo darbštus, tai ir jo 
kūrinių paliko nemaža, Laisvu laiku 
jis triūsė prie kitų skulptūrų, kurios 
išaugo iš jo vaizduotės, Čia ateina 
tokios poetinės temos, kaip liūdesys, 
nusivylimas, be sielvarto ir kt. 

Pirmieji kūriniai, išaugę iš momen- 
to reikalavimo, kaip tik labiau iai ir 
išreiškia tradicines akadzmines Nnuo- 
taikas — mckyklos dvas'ą. Jis v:l1d> 
formas, jas modeliuoja švelniam, 
kiek stilizuotame realizme. Visa lai 
nesudčtinga, lengvai prieina iki Žžū- 
rovo. Technikinis sugebėjimas gana 
tvirtas. Būdinga ir savita šiems kū- 
riniams tai lengvas lyrizmas, šilu- 
ma, nuoširdumas. Tiek Laisvės sta- 
tuloje, tiek Už tėvynę ar Vytautas 
prie Juodųjų marių reljefuose jis ne- 
siekia didingumo, vidinio dramatiš- 
Ikumo, bet visa paiaučia augzšta tiš- 
ku nuoširdumu. Portretiniuose relje- 
fuose ar biustuose jis išgauna ne tik 
panašumą, bet stengiasi įeiti į Žžmo- 
gaus asmenybę. 


Antruosiuose kūriniuose jis yra bū- 
dingesnis. Čia Zikaras plačiau išvys- 
tė savo technikinius sugebėjimus. Be 
to, čia lyg bando išsivaduoti iš aka- 
demizmo, bando giliau suvokti idėją 
ir ją ekspresyviau išreikšti. Toks yra 
jo Mąstytojas, vienas iš ankstyves- 
niųjų kūrinių, ar Nusivylimas, kuris 
šiek tiek primena Rodeną. "Tačiau 
yra tik pradžia į savitesnį, laisvesnį 
pergyvenimą ir interpretaciją, kurią 
vėliau pasiekė naujos lietuvių meni- 
ninkų kartos. 

Trumpai peržvelgę jo kūrybą, tu- 
Time ją pastatyti mūsų dailės pra- 
džioje. Jo laikininkas P. Rimša jau 
yra pasistūmėjęs tolokai į priekį ir 
suradęs laisvesnę, savitesnę ir kūry- 
bingesnę išraišką, 


J. Zikaras buvo ilgą laiką meno 
mokyklos mokytoju, tačiau įtakos 
mokiniams nepadarė. Mokiniai, lyg 
baigę, atsisakė jo konservatyvios 
nuotaikos, ėjo su naujais meno lai- 
mėjimais, jieškodami savitų kelių. 


J. Zikaras gimė 1881 m. Pauliukų 
kaime, Pumpėnų valsčiuje, mokėsi 
Vilniuje Montvilos piešimo mokyklo- 
je, Petrapilio Stiglico privačioje mo- 
kykloje, vėliau Imperatoriškoje Me- 
no Akademijoje, kurią baigė. Ilgą 
laiką mokytojavo Panevėžio mokyto- 
jų seminarijoje, 1929 ar 1930 m. pa- 
kviestas į menc mokyklą Kaune. Me- 
no ir studijų tikslais lankėsi Italijo- 
je. Meno mokykloje dirbo iki pirmo- 
jo bolševikmečio, per antrąją jų oku- 
paciją 1944. XI. 10 nusižudė. 


Visą laiką dalyvavo lietuvių daili- 
ninkų parodose, 1937 pasaulinėje Pa- 
ryžiaus parodoje už lietuviškos sody- 
bos projektą gavo “Grand Prix", švie- 
timo ministerija už jo darbus sutei- 
kė profesoriaus titulą. 


Paulius Jurkus 


ROMO VIESULO 
PARODA 


Dail. Romas Viesulas, šiame kraš- 
te dalyvavęs daugelyje bendrų pa- 
rodų, spalio 11-30 d.d. Martrix ga- 
lerijoje New Yorke pasirodė vienas 
gausiais litografiniais kūriniais. Šis 
mūsų jaunas dailininkas, gimęs 1918 
m. Noreikiuose, atsižadėjo teatro ak- 
toriaus profesijos ir pasuko į grafi- 
nį meną. šios srities studijas baigė 
Taikomosios Dailės Istitute Freibur- 
ge i. Br. ir pradėjo reikštis origina- 
liais grafikos darbais. 

Jo parodos proga New Yorke pa- 
lankiai atsiliepė žymieji dienraščiai 
N. Y. Times ir Herald Tribune. Ypač 
yra įdomūs įtakingo meno žurnalo 
Art News vertinimai. Ten lapkričio 


1 d. nr. rašoma: “Viesulo litografijos 
yra atžymėtinos dėl jų labai puikaus 
techniško apvaldymo ir nuoširdaus 
ekspresionistinic pajautimo. Panaudo- 
damas įrėžimus savo litografinių ak- 
menų paviršiuje, Viesulas išgauna 
subtilų emocinį ir faktūrinį kvalitetą, 
kas pakelia jo darbus virš grynai 
iliustratyvaus charakterio. Viesulas, 
gimęs Europoje, traktuoja kaimo 
buitį ir religines scenas su papras- 
tu, žmogišku įsijautimu. Nežiūrint, 
kad jo darbuose atsispindi Europos 
mokykla, Viesulas taip pat perduo- 
da tam tikrą dabarties meto nerimą 
bei irracionalinius aspektus. Spalvo- 
ta nuospauda Nature-Morte yra vie- 
nas iš įdomiausių parodos eksponaių. 
Spausdinimas spalvomis bei spalvų 
sukeitimu, kas pasiekta spausdinant 
keturis skirtingus akmenis, padaro 
šį darbą labiau panešėjantį į vario 
ofortą nei litografiją". 

To paties žurnalo 53 nr. sakoma: 
“Jo pirmoji paroda New Yorke ati- 
dengia pasirinktų temų emocines bū- 
senas su ekspresionistine kryptimi, 
bet šios litografijos, kuriose vyrauja 
galvos ir figūros, yra pilnos takto ir 
atliktos taupiomis priemonėmis, su 
perskverbiančiu liūdesiu, kurį galin- 
gas piešinys dažnai sėkmingai psr- 
teikia į specifinį įspūdį“. 

Romo Viesulo darbų turi Kongre- 
so biblioteka  Washingtone,  N-w 
Yorko miesto biblioteka, Philadel- 
phijos Grafikos klubas ir Sloniker 
religinės grafikos kelekcija. 

S. K. 


e Adomas Galdikas lapkričio vi- 
duryje grįžo iš Maine valstybės į 
New Yorką. Jisai vasarą ir rudenį 
studijavo to krašto gamtą, spalvom 
užfiksuodamas jos grožį. Parsivežė 
įdomios kūrybai medžiagos ir nema- 
ža jau sukurtų ir užbaigtų paveiks- 
lų. Maine valstybėje dailininkas pra- * 
leido tris mėnesius, ta pačia proga 
aplankydamas ir Kanados gražicsias 
vietas. 

Adomo Galdiko darbų parodą su- 
rengė Waterburio miesto muzėjus. Ji, 
atidaryta gruodžio 5 d., tęsis iki šio 
mėn. galo, 

e Dailininkas K. Žoromskis ruo- 
šiasi naujai parodai. 

e Lietuvių Auditorijoje Čikagoje 
Jadvyga Dopkevičiūtė-Paukštienė 
gruodžio pradžioje atidarė savo ta- 
pybos darbų parodą. Jų iššstatyta 
100. 

e Čikagoje planuojama 1955 m. 
surengti didelę dainų šventę. Šis su- 
manymas randa pritarimo lietuvių 
choruose. “ 


473 


ISUOMENINIS 


žGYVENTMAS 


ĮSPŪDŽIAI Iš BIZNIERIŲ IR AKADEMIKŲ 
PASIKALBĖJIMŲ 


Paskutiniaisiais laikais Amerikos 
biznierių organizacijų tarpe pastebi- 
mas žymus susirūpinimas ekonomi- 
nių dalykų dėstymu Amerikos uni- 
versitetuose. Tas susirūpinimas la- 
bai charakteringas, nes dar neseniai 
biznio pasaulis ir ekonomistai aka- 
demikai ėjo savais skirtingais keliais. 
Biznieriai mažai dėmesio kreipė į 
universitetus, laikydami universiteto 
studijas mažai reikšmingų dalyku 
jauno žmogaus biznio karjeroje; iš 
kitos pusės, universitetų dėstytojai 
nerodė didelės meilės biznieriams, 
manydami, kad biznierių vaidmuo 
ekonominiame gyvenime keičiasi jų 
nenaudai, krašto ekonominei santvar- 
kai sukant socializmo kryptimi. Re- 
Zzultate, universitetų ir biznio pasau- 
lio santykiai netolimoje praeityje 
buvo gana neutralūs, kartais šaltoki, 
o kai kuriais atvejais net įtempti. 

Metams beslenkant, abidvi pusės 
pastebėjo, kad tokia padėtis nenor- 
mali. Biznieriai įsitikino, kad univer- 
sitetai yra labai svarbus veiksnys 
dabartiniame Amerikos gyvenime, 
akademikai gi pamatė, kad dabarti- 
nė Amerikos santvarka dar nesikei- 
čia į socializmą ir kad biznieriai yra 
būtina ir tuo tarpų nepakeičiama 
mūsų ekonominio gyvenimo institu- 
cija. Abiems pusėms kilo aiškus rei- 
kalas artimiau bendradarbiauti, siek- 
ti bendros kalbos, ekonominės pasau- 
lėžiūros principus besprendžiant. 

Šis bendradarbiavimas šiuo metu 
yra gan ryškus. Jis reiškiasi įvairiais 
kursais, konferencijomis ir diskusijo- 
mis tarp biznierių ir universitetų pro- 
fesorių. Tų konferencijų būna gana 
daug, ir kai kurios jų labai įdomios, 
Viena jų vyko šių metų vasarą Cle- 
velande, ir šio rašinio tikslas yra 
atpasakoti tų kursų eigą, rezultatus 
ir asmeniškus įspūdžius. 

Kursai vyko birželio ir liepos mč- 
nesių bėgyje. Jų globėjais buvo Re- 
public Steel Corporation, viena di- 
džiųjų plieno gamybos kompanijų; 
organizatoriais buvo Case Institute 
of Technology, kurio buveinė yra 
Clevelande. Kursuose dalyvavo 50 
universitetų ekonominių dalykų dės- 
tytojų iš rytinių valstybių. 

Kursų tikslas buvo supažindinti 
profesorius su aktualiomis ir prak- 
tiškomis biznio problemomis, parody- 
ti jiems, kaip tie didieji ir mažieji 
bizniai dirba, kokie jų santykiai su 
publika ir darbo unijomis ir t.t. Še- 
šių savaičių bėgyje turėjome progcs 
aplankyti 18 didžiųjų ir mažųjų įmo- 
nių Clevelando srityje; žiūrėjome, 
kaip produktai gaminami. Paskui to 
paties fabriko patalpose turėdavome 
diskusijas su kompanijų egzekuty- 
vais. Kartą savaitėj turėdavome ben- 
drą vakarienę su biznieriais. Jos baig- 
davosi privatinėmis diskusijomis tarp 
profesorių ir biznierių. Iš biznierių 
pusės dalyvaudavo atsakingi parei- 
gūnai beveik iš visų didžiųjų Cleve- 
lando įmonių. Tuo būdu kursų daly- 
viai turėjo progos artimai stebėti vi- 
sos eilės biznierių galvojimą, elgse- 
ną ir pažiūras. Tai buvo įdomus pa- 
tyrimas, nes mokslo metų bėgyje 
profesoriai retai turi progos sueiti į 
artimesnį kontaktą su didžiųjų kom- 
panijų augštesniais pareigūnais, Kur- 
sų Metu turėjome taip pat visą eilę 
paskaitų aktualiomis ekonominėmis 
problemomis. Jas skaitė žymesnieji 
Amerikos ekonomistai; jų buvo aš- 
tuoni, ir jie atstovavo universitetams, 
privatinėms ūkio tyrimo institucijoms 
ir federalinei valdžiai. 

Biznieriams apibūdinti čia duosiu 
keletą pastabų, kurios yra grynai 
subjektyvinės šių eilučių autoriaus 
mintys. Visų pirma, teko susidaryti 
įspūdį, kad stebėtų biznierių daugu- 
ma turi universitetinį išsilavinimą. 
Jų nusistatymas į universiteto studi- 
jų reikalingumą yra pozityvus. Jie 
reikalauja, kad jaunas žmogus, jieš- 
kąs darbo didelėje kompanijoje, turi 
turėti universiteto diplomą. Tai rodo, 
kad seni įsitikinimai, esą, universi- 
tetų studijos biznyje nėra reikalin- 
g0s, jau gerokai paseno. Priešingai, 
šiuo metu universiteto diplomas yra 
būtina sąlyga, be kurios sunku įkel- 
ti koją į geresnę kompaniją geres- 
nio darbo bejieškant. šitą pasikeitu- 
sį biznierių nusistatymą reikia lai- 
kyti didele pažanga krašto kultūri- 
nėje eigoje. 

Antra charakteringa žymė, tai pa- 


lyginimai augštas intelektualinis biz- 
nierių lygis. ši išvada teko padary- 
ti, stebint vadinamąjį biznierių elitą, 
ir todėl sunku pasakyti, ar tai galė- 
tų būti pritaikyta visiems Amerikos 
biznieriams. Kiekvienu atveju tenka 
pabrėžti, kad Amerikos biznierių tar- 
pe yra daug žmonių, kurie pasižymi 
augštu intelektu, didele fizine ir dva- 
sine energija, kūrybingumu ir dide- 
liu pajėgumu dirbti įtemptą vadovau- 
jantį darbą. Nera tad ko stebėtis, kad 
Vašingtonas dažnai šaukia įvairius 
biznierius į atsakingas valstybės tar- 
nybas, kurias jie perima ir gan sėk- 
mingai tose pareigose dirba. 


Dar kita žymė, tai skirtumai tarp 
biznierių, atstovaujančių dideles ir 
mažas įmones. Pirmieji padarė žy- 
miai didesnį įspūdį. Visų pirma, jie 
sprendžia problemas daug plačiau 
bendro krašto ūkio mastu, Smulkūs 
biznieriai yra kitoki, nes jų veikimo 
akiratis yra mažesnis ir jų išsilavi- 
nimas paprastai siauresnis. Jeigu 
smulkus biznierius yra sėkmingas, 
jis dažnai mano, kad visi kiti turi 
eiti jo pavyzdžiu. Jis tiki, kad jo 
įmonė yra viena iš geriausių ir kad 
jo darbininkai gauna geriausius at- 
lyginimus. Todėl darbo unijos ten ne- 
sančios reikalingos. Tarp smulkių 
biznierių pastebima taip pat nema- 
žai nacionalistinio galvojimo. 

Didžiųjų įmonių pareigūnai skiria- 
si. Daugumas jų yra nuomonės, kad 
darbo unijos yra teigiamas veiksnys, 
ir jie mieliau veda derybas su uni- 
jomis, negu su paskirais darbininkais. 
Jie irgi priešingi valstybės interven- 
cijai, bet jie priima kai kurias vals- 
tybės funkcijas, kaip neišvengiamas. 
Jie veda plačius ūkinius tyrimus, 
nagrinėja, kaip jų produktai bus pa- 
veikti viso tautos ūkio eigos ir kaip 
jie galės paveikti tautos ūkį. Tai lei- 
džia išvystyti jiems socialinio atsa- 
kingumo jausmą, ko daugeliui biznie- 
rių labai trūko 19 amžiuje, o kai ku- 
riems dar ir dabar trūksta. Kaip toli 
tas socialinio atsakingumo jausmas 
yra pažengęs amerikiečių biznierių 
tarpe, sunku spręsti. Sprendžiant ta- 
čiau pagal pareiškimus, kuriuos teko 
girdėti, sekant virš šimto biznierių 
Clevelande kursų metu, peršasi išva- 
da, kad daugelis jų supranta to atsa- 
kingumo reikšmę ir stengiasi jį pla- 
čiau išugdyti. 

Prieš baigiant tas kelias pastabas 
apie. biznierius, tenka padaryti kele- 
tą kritiškų pastabų. Visų pirma, biz- 
nieriai profesorių atžvilgiu buvo la- 
bai mandagūs, paslaugūs ir linkę į 
bendradarbiavimą. Tas mandagumas 
gal buvo pagrįstas noru padaryti ge- 
resnį įspūdį, ir kitu atveju biznieriai 
gal nėra tokie mandagūs. Toliau kri- 
to į akį biznierių noras spręsti visą 

eilę krašto ekonominių problemų, 
pirmoje eilėje atsižvelgiant į biznie- 
rių padėtį. Tai būtų savo rūšies in- 
terpretacija Charles E. Wilsono pa- 
sakymo “What is good for General 
Motors, is good for the United 
States". Daug biznierių linkę galvo- 
ti, kad Amerika galės išlaikyti gero- 
vę ir augštą gyvenimo standartą tik 
tuo atveju, jeigu biznieriai turės pil- 
ną laisvę savo sprendimuose, o jeigu 
ta laisvė yra šiek tiek apribojama, 
tai esąs kelias į ekonominį regresą 
ir socializmą. Žinoma, mes sutinka- 
me, kad dabartinės Amerikos san- 
tvarkos pakeitimas būtų Amerikos 
dekadanso pradžia, sunku tačiau su- 
tikti su nuomone, kad tik biznieriai 
yra ekonominės pažangos nešėjai ir 
varikliai. 

Teko taip pat pastebėti, kad kai 
kurie biznieriai yra labai augštos 
nuomonės apie save. Tai ypač ryšku 
smulkiųjų biznierių tarpe. Tačiau tas 
pats pasireiškė ir vienos didžiosios ir 
plačiai žinomos kompanijos atveju. 
Tos kompanijos pareigūnai profeso- 
rių atžvilgiu buvo arogantiški; jie 
mums pasirodė, kaip atstovai 19 am- 
žiaus industrinių baronų, nesiskaitan- 
čių su eilinio piliečio siekimais ir gal- 
vojmu. Svarbu tačiau pažymėti, kad 
tokie reiškiniai šiuo metu yra dau- 
giau kaip išimtis, bet ne taisyklė. 

Keletas pastabų apie lankytas įmo- 
nes. Didžiausią įspūdį padarė vizitas 
Republic Steel plieno liejyklose, kur 
buvo progos stebėti plieno gamyba 
nuo geležies rūdos iki galutino plie- 
no produkto. Tas liejyklas lankėme 
dvi dienas. Labai įdomus buvo apsi- 
lankymas Fordo automobilių motorų 
fabrike Clevelando apylinkėje. šis 
fabrikas yra vienas pirmųjų Ameri- 
kos fabrikų, pasiekęs labai augštą 
automatizacijos laipsnį. Darbininkai 
tame fabrike nėra eliminuoti, bet jų 
yra žymiai mažiau negu kituose fab- 
rikuose, ir jų uždavinys yra beveik 
"tik kontroliuoti elektronines mašinas. 
Darbininkai ten nekilnoja jokių sun- 
kumų. Kiekviena dalis ir visos me- 
džiagos perkeliamos iš vietos į vietą 
tiktai mašinų pagalba. 

Lankėme dar eilę ir kitų fabrikų. 

Nors pagrindinis kursų tiksl>s bu- 
vo sueiti į kontaktą su biznio pasau- 
liu, bet kursai mums taip pat davė 
progos ir susipažinti su kolegomis 
profesoriais ir iš arčiau pamatyti, 
kokios yra jų pasaulėžiūros. Jų at- 
žvilgiu čia vėl tenka pareikšti savo 
subjektyvines pastabas. Visų pirma, 
universitetų dėstytojai rodo daug pa- 
siaukojimo, pamėgimo ir meilės jau- 
nosios kartos auklėjimui. Tai bus be- 
ne viena iš pagrindinių priežasčių, 
kurios skatina daug gabių žmonių 
dirbti mažai apmokamą pedagogo 


darbą, nežiūrint, kad biznio pasauly- 
je jie galėtų uždirbti daugiau. ši 
ldealistinė profesorių žymė teikia pe- 
dagogams daug šviesos ir prestižo vi- 
suomenės akyse. 

Yra tačiau ir neigiamų žymių, bū- 
tent, ryškus palinkimas į kolektyvis- 
tinį ir socialistinį galvojimą. Dabarti- 
nė profesorių generacija yra didžio- 
sios depresijos produktas, todėl jie 
dažnai labai kritiški kapitalistinės 
santvarkos atžvilgiu. Jeigu tie 50 pro- 
fesorių, kurie dalyvavo kursuose, yra 
gera visų Amerikos universitetų dės- 
tytojų reprezentacija, tai kairiosios 
idėjos turi daug pasekėjų Amerikos 
pedagogų tarpe. Visaip galima aiškin- 
ti ta palinkimą į kairę. Kai kurie jų 
yra ignorantai socialistinės santvar- 
kos atžvilgiu. Jie tiki, kad socializ- 
mas atneš žmonijai daugiau laimės, 
negu dabartinis kapitalizmas, Kiti 
nori keisti dabartinę santvarką, nes 
jie mato daug dabartinės santvar- 

šiaurinė Amerika yra šalis, kuri 
visoms tautybėms duoda pilną reiš- 
kimosi laisvę. Čia nėra beveik jokių 
ypatingesnių formalumų, pradedant 
leisti naują laikraštį, steigiant orga- 
nizacijas, kuriant mokyklas, atliekant 
kulto veiksmus. Net naujų vyskupi- 
jų steigimas ir joms ganytojų parin- 
kimas, kaip religinis veiksmas, nein- 
teresuoja šio krašto vyriausybės, kai 
tuo tarpu ir grynai katalikiškose 
valstybėse šios rūšies žygiai yra tvar- 
komi arba konkordatų nuostatais 
arba atskirais pasitarimais tarp 
Bažnyčios ir valstybės. Tikrai nė vie- 
nos tautybės žmonės, šiandien pra- 
radę savo krašto tautines ir gal net 
religines vertybes, nepasakys, kad 
pajautė kokį nors tiesiogį spaudimą 
iš vyriausybės, kas dažnai pasitaiko 
kitose šalyse apsigyvenusioms ma- 
žumoms. Čia taucinių švenčių bei 
šiaip didesnių pasirodymų laiku augš- 
čiausieji valdžios ir Bažnyčios atstc- 
vai net ragina laikytis savo tėvų 
krašto paprcčių, kalbos ir kitų dva- 
sinių vertybių. 


Nežiūrint tokios didelės laisvės, 
ateiviai pamažu pradeda tirpti. Net 
patys nepajunta, kaip tai įvyksta. 
Iš pradžios pradedama maišyti ang- 
liškus žodžius į savo gimtąją kalbą, 
paskui pamėgdžioti amerikiečių išori- 
nius veiksmus, o vėliau jau persi- 
imama ir pačia galvosena. Pasitai- 
ko tikrai juokingų dalykų. Kai Ame- 
rikos politiniame gyvenime duoda- 


kos trūkumų ir galvoja, kad socialis- 
tinė santvarka tuos trūkumus paša- 
lins, neįnešdama jokių naujų trūku- 
mų. Kiti gi yra priešingi dabartinei 
santvarkai iš gryno pavydo, nes jie 
neturi augštų ir gerai apmokamų 
tarnybų biznio pasaulyje, nors jie turi 
tam ambicijų ir teoretinį pasiruoši- 
mą. 

Būtų tačiau klaidinga sakyti, kad 
didžioji dalis profesorių yra kairiojo 
nusistatymo. Nors kairiųjų yra ne- 
mažai, didžioji dalis yra vidurio ke- 
lio žmonės. Jie netiki socializmu kai- 
po Žmonijos išganymu, bet jie taip 
pat atmeta kraštutinį kapitalizmą. 
Jie priima kapitalistinę santvarką 
dabartinėje jo formoje, tai yra tokio- 
je formoje, kur privatinė nuosavybė 
ir iniciatyva vaidina pagrindinį vaid- 
menį, bet kur valstybė paima tam 
tikras funkcijas išlaikyti augštam 
gyvenimo standartui ir pašalinti de- 
presijai. Dr. J. Budzeika. 

ma pilna laisvė tarti kritišką žodį 
valdžios pareigūnams už jų viešus 
veiksmus, net spaudoj panagrinėti 
jų klaidas, — šviežiai suamerikonė- 
jęs arba beamerikonėjąs ateivis lai- 
ko Amerikos užgavimu, jeigu kas 
privačiai atviriau pašneka apie ši 
kraštą. Apskritai čia vyrauja papro- 
tys, jog spaudoj bei rinkiminės kam- 
panijos metu nesigailima aštrių žo- 
džių, bet privačioj kalboj ne taip 
mielai klausomasi nepalankių nuo- 
monių bendrajai šio krašto politikai, 
ypač kai jas reiškia dar ne visiškai 
šaknis įleidęs ateivis. 

Amerikos patogus gyvenimas, pi- 
liečių lygybė darbo įmonėse, atlygi- 
nime, apsirengime, privačioje ir vie- - 
šoje iniciatyvoje savotiškai sujungia 
žmones. O jeigu dar bepridėsime mo- 
kyklas su stipria tautine dvasia, su 
liberalistine ir net ateistine nuotai- 
ka, nebereikės klausinėtis, kodėl taip 
greit ateiviai persikeičia, nebebran- 
gindami savo tautinių ir net religi- 
nių vertybių. 

Kaip patirtis rodo, tas pavojus 
graso visiems, neaplenkdamas net 
žydų. Pernai lapkričio 5 d. Izraelio 
valstybės parlamento narys ir Miz- 
rachi partijos galva Dr. M. Nurock 
pareiškė, kad “nieko nenorėjimas Ži- 
noti apie žydų kultūrinį palikimą 
plečiasi alermuojančiu tempu". Kiek 
anksčiau tą patį pažymėjo ir minė- 
tos partijos tautinio auklėjimo sek- 
retorius .Dr. G. Churginas iš New 

Yorko, teigdamas, kad “žydų kultū- 
rinė savižudybė" plečiasi Amerikoje 
tarp žydų studentų kolegijose. Ta 
pačia proga buvo nusiskųsta ir re- 
formuotomis sinagogomis, kurių čia 
nemaža pasitaiko. 

Amerika mums buvo svetinga, pri- 
imdama iš tremties vargų į savo pa- 
togesnį gyvenimą. Ji daugiausia pa- 
stangų bei iniciatyvos rodo ir Liecu- 
vos išlaisvinimo klausime. Iš val- 
džios pusės nejaučiame jokio spau- 
dimo lietuviškame veikime. Brangin- 
dami šios šalies gerąsias savybes, 
saugokimės, kad neprarastume sa- 
vęs, t. y. savo dvasinių ir tautinių 
vertybių. šis skaudus laikotarpis 
kiekvienam  ateiviui uždeda  ypa- 
tinzą ištikimybės pareigą. 

M. Gendrutis 


VIENAšALIšKOS STIPENDIJOS 


š. m. “Darbininko" 73 nr. buvo Ži- 
nia, kad 1954-1955 mokslo metams 
Vidurio Europos Studijų Centras 
(Mid-European Studies Center) pa- 
skyrė Amerikoje studijuojančiam 21 
pabaltiečiui stipendijas, tarp kurių yra 
ir 7 lietuviai. Ten pažymima, jog vi- 
sos stipendijos, išskiriant tik vieną, 
suteikta studijuojančiam sociologiją, 
liečia vadinamus praktiškuosius 
mokslus, kaip inžineriją, mediciną, 
farmaciją, architektūrą ir t.t. Be to, 
ten pasakyta, kad, iš Lietuvių Lais- 
vės Komiteto perėmus minėtame stu- 
dijų centre atstovavimą studentijai, 
stipendijų skaičius net dviem suma- 
žėjęs. Dabar stipendijų paskirstyme 
niekas iš mūsiškių neturįs balso. 

Čia pirmiausia krinta į akis fak- 
tas, kad visos pabaltiečiams duoda- 
mos stipendijos apima praktiškus 
mokslus. Dėl to, žinoma, nereikėtų 
daryti jokio priekaišto, jeigu neturė- 
tume prieš akis nuteriotos Lietuvos 
atstatymo, Nera abejonės, jog ir Vi- 
durio Europos Studijų Centras, teik- 
damas pabaltiečiams pagalbos, turi 
galvoje tų kraštų laisvą gyvenimą, 
kuriam ugdyti reikės stiprių moksli- 
nių pajėgų. Čia ir atsistojama prieš 
svarbią problemą. Komunistų nualin- 
tos šalys pasiges ne tik praktiškųjų 
mokslų specialistų, bet ir humanisti- 
nių sričių žinovų, kaip filosofų, pe- 
dagogų, sociologų, istorikų, kalbinin- 
kų, nutylint jau teologiją, kuriai stu- 
dijuoti turime Romoje šv. Kazimiero 
Kolegiją. 

Komunistų rankose auklėtas jau- 
nimas bus smarkiai pažeistas. Dva- 
sinių mokslų tiesos jų galvose bus 
iškreiptos. Materializmas bus stipriai 
nusmelkęs krikščioniškos Vakarų kul- 
tūros želmenis, ugdytus nepriklauso- 
mo gyvenimo metais. Jau dabar sa- 
vaime aišku, jog atsiras didžiausias 
trūkumas humanistinių šakų specia- 

listų. Praktiškieji mokslai tos tuštu- 
mos negalės užpildyti. Jie pirmoje 
vietoje tarnaus ekonominio gyvenimo 
pakčlimui. Iš kitos gi pusės pačioje 
Lietuvoje praktiškiesiems mokslams 
išeiti yra teikiamos galimybės. Tai 
rodo, jog šioje srityje nėra sustojęs 
prieauglis. 

Su tokia padėtimi, kuri susidarys 
netolimoj ateityje, nesiderina Vidu- 
rio Europos Studijų Centro potvar- 
kiai duoti stipendijas tik praktiškų- 
jų mokslų studentams. Tas gali tu- 
rėti net neigiamos įtakos pačių stu- 
dijų pasirinkimui. Neturtingas jau- 
nuolis, jausdamas didesnį linkimą į 
humanistinę specialybę, bet neturė- 
damas mokslui lėšų, yra savotiškai 
priverstas imti tokią mokslo šaką, 
kuriai duodama pašalpa. Negalima 
įsivaizduoti, kad šiandien visi lietu- 
viai studentai būtų nusigręžę nuo li- 
teratūros, dailės, filosofijos, istorijos, 
kalbų, į inžineriją, ekonomiją, me- 
diciną, farmaciją ir t.t. Neskiriant 
šiems mokslams dėmesio, kai dalija- 
ma stipendijos, jie tampa savotiškai 
lyg nuvertinami, 

Nejaugi čia nei lietuviškieji veiks- 
niai, nei pati studentija iš tikrųjų 
ir neturėtų jokio balso? 

L:+A: 


STUDENTŲ BALSAS 


šiomis savaitėmis mūsų ausis pa- 
siekė mokslus einančio jaunimo bal- 
sas. Lietuvių Studentų Sąjungos JAV 
šalpos Fondas per spaudą prašo au- 
kų, kad jas galėtų skirstyti paramos 
reikalingiesiems. Tas balsas kiekvie- 
nam lietuviui yra savas. Studentija — 
mūsų viltis! 

šios rinkliavos proga labiausiai 
verta atsiminti, kad mūsų pagalbos 
prašo neturtingi jaunuoliai, pasiryžę 
siekti mokslo. Tai yra gražaus idea- 
lizmo ženklas. Kelias į mokslą žmo- 
gui, neturinčiam pakankamai ištek- 
lių, sudaro didelių sunkumų. Bet juo 
drąsiai žygiuoja mūsų mažos tautos 
rinktiniai asmenys. Džiugu prisimin- 
ti, su kokiu ryžtu mušėsi į mokslą 
lietuviai kaimiečiai baudžiavų ir vė- 
lyvesnėse gadynėse. Dideli vargai 
juos lydėjo ir Lietuvos tautinio atsi- 
budimco laikotarpyje. Mokslus einan- 
čio jaunimo padėtis mažai tepasitai- 
sė ir nepriklausomybės metais. Sti- 
pendijų klausimas dar nebuvo tinka- 
mai išspręstas. Reikėjo ilgesnio ne- 
priklausomybės laiko, kol studentijos 
šalpos reikalai būtų tinkamiau susi- 
tvarkę. 


Panašiu vargo taku ėjo mūsų tau- 
tiečiai ir Jungtinėse Valstybėse. Be- 
veik visi jie baigė mokslą didelėmis 
pastangomis dėl medžiaginių nepri- 
teklių. Kai kurie jų, dirbdami net 


anglių kasyklose, švietėsi vakarais. 
Dažnas, gavęs lengvesnį fizinį dar- 
bą, studijas baigė per ilgesnį laiką. 
Kiti sunkiai dirbo vasaromis, kad 
susitaupytų mokslui žiemą. Tiek Lie- 
tuvoje, tiek čia, Amerikoje, dažniau- 
siai neturtingieji savo dideliu pasiry- 
žimu prasimušė ir užėmė visuomenė- 
je vadovaujančias vietas. 

Panašiose aplinkybėse yra atsira- 
dusi ir šiandien mūsų studentija, 
Imant tremtinius, nespėjusius dar 
tinkamai įsikurti, negalima laukti, 
kad jie visi pajėgtų savo vaikams 
duoti mokslo. Tai ir dabar lietuvių 
jaunimas, verždamasis į šviesą, su- 
sitinka su tomis pačiomis kliūtimis, 
kaip ir senesnioji mūsų karta. Iš ki- 
tos pusės — su tuo pačiu ryžtingu- 
mu jisai ir grumiasi. Jau yra įpras- 
tas dalykas, kad mažiau pasiturin- 
tieji studentai greta mokslo užsiima 
ir fiziniu darbu, ypačiai jam skirda- 
mi vasaros atostogas. 

Bet nežiūrint to, visvien neįmano- 
ma be pagalbos iš šalies išsiversti. 
Didelės šiandien yra pragyvenimo ir 
studijų išlaidos. Dėl to Lietuvių Stu- 
dentų Sąjungos JAV šalpos Fondas 
ir atsišaukė į visuomenę, prašyda- 
mas aukomis ateiti į talką. Tenka 
paminėti, jog tos aukos skiriamos 
studentams ne dovanų, bet paskolos 
titulu. Pinigai“ baigus mokslą, bus 
grąžinti kitiems šelpti. 

Savos studentijos parėmimo reika- 
las yra vienas iš pačių būtiniausių 
tremties gyvenime. Su juo glaudžiai 
siejasi Lietuvos atvadavimas bei jos 
kilimas po sunkios priespaudos. Au- 
kos rinkliavos laiku ir vėliau siun- 
čiamos šiuo adresu: Lithuanian Stu- 
dents Welfare Fund, Account Nr. 
11737, Chicago Savings and Loan 
Asso., 6234 So. Western Ave., Chi- 
cago 36, Ill. 

EEG 


o Spalio 31 d. Čikagoje koncertu 
buvo paminėta Aleksandro Kučiūno 
25 metų muzikos srityje darbo su- 
kaktis. Programoje dalyvavo pats 
kompozitorius, skambindamas pianu 
ir diriguodamas Čikagos simfoniniam 
orchestrui. Buvo išpildyta Bacho, 
Mozarto, Kučiūno, Čaikovskio kūri- 
niai. Po koncerto A. Kučiūnas buvo 
pagerbtas vaišėmis. Susilaukta nema- 
ža sveikinimų. 

«e Kompozitoriui Vladui Jakūbėnui 
suėjo 50 m. amžiaus. 1928 m. jis bai- 
gė Rygos konservatoriją. Studijas 
gilino iki 1932 metų Berlyne. Po to 
Kauno konservatorijoje dėstė, su- 
kurdamas vertingų muzikos veikalų 
ir šios šakos klausimais rašydamas 
spaudoje. VI. Jakūbėnas dabar gyve- 
na Čikagoje. 


Į V 12 KAT 


» Lapkričio 12-13 d.d. New Yorke 
įvyko Amerikos Lietuvių "Tarybos 
metinis suvažiavimas. Greta bendrojo 
veikimo reikalų ypač kelta mintis 
daryti pastangų, kad tyrinėjimai apie 
sovietų okupaciją Baltijos valstybėse 
būtų įnešti į J. Tautas. Suvažiavimui 
pirmininkavo L. šimutis. Vykdomoji 
valdyba patvirtinta ta pati. Suvaž'a- 
vime sudėta aukų 120 dol. Altas jau 
14 metų veikia Lietuvos gelbėjimo 
žygyje. Su jo veikla glaudžiai rišasi 
Lietuvos atstovavimas Laisvosios Eu- 
ropos sąjūdyje, Amerikos Balso lie- 
tuvių skyriaus transliacijos į gimtą- 
ją žemę, Kersteno komiteto tyrinėji- 
mai, senatoriaus P. Douglas Lietuvai 
palanki rezoliucija senate ir kiti svar- 
būs laimėjimai. 

«e Balfo pirm. kan. J. B. Koncius, 
kaip kiekvienais metais, taip ir šie- 
met kreipėsi į Amerikos lietuvius, 
prašydamas Kalėdų šventės proga su- 
šelpti tremtyje pasilikusiuosius. Pir- 
mininko žodis ypač taikomas vaiku- 
čiams, raginant juos savo aukelėmis 
padaryti džiaugsmą tremties jauni- 
mui. Kalėdinėms dovancms labiausiai 
pageidaujama pinigai, kuriuos leng- 
viausiai persiųsti. 

e Kearney, N. J., Sopuling. Die- 
vo Motinos parapijos lietuviai jau 
pasistatė bažnyčią. Dabar vyksta vi- 
daus įrengimas. Dedamos lubos, grin- 
dys, sienos. Statybai užsitraukta pa- 
skola. Naujoje bažnyčioje pavasarį 
manoma pradėti laikyti pamaldas. 

e Kun. St. Yla ruošia jauniesiems 
ateitininkams pritaikytą vadovą. Vy- 
resniesiems panašaus pobūdžio vado- 
vo paruošimu rūpinasi Federacijos 
valdyba. 

e Jungtinių Tautų dienos progra- 
moje Arlington, Mass., pasirodė Bos- 
tono tautinių šokių grupė, tvarko- 
ma Onos Ivaškienės. Iškilmėje buvo 
iškelta ir Lietuvos vėliava. 

e Eltos nr. 29 iš Vliko pusės kelia- 
mas susitarimo reikalas tarp jo ir 
Lietuvos diplomatų, skiriant atstovus 
svetimoms valstybėms. Iš naujo pa- 
žymima, kad šiame svarbiame žygy- 
je reikia veikti sutartinai. Dabar vi- 
są atstovų skyrimo tei-ę rezervuoja- 
si dipl. šefas. 

« Vašingtone Pabaltijo valstyb'ų 
atstovai lapkričio 3 d. paminėjo Pa- 
baltijo santarvės pasirašymo 20 me- 
tų sukaktį. 

+ šiemet New Yorke Naujųjų Me- 


tų sutikimą lietuvių organizacijos . 


rengia bendrai. Iniciatyvos emėsi šios 
apylinkės Liet. Bendruomerė. 

e Spalio 23-25 d.d, Huetenfelde Va- 
sario 16 gimnazijos patalpose įvyko 


Liet. Krašto Tarybos posėdis. Vokie- 
tijos Lietuvių Bendruomenės prane- 
šimą padarė pirm. Pr. Zundė, iš ku- 
rio galima susidaryti vaizdą apie t-s 
šalies mūsų tautiečių padėtį bei veik- 
14. Pirmininko pranešimu, dabar Vo- 
kietijoje gyvena 7,500 lietuvių, kurių 
3,400 Lietuvos piliečiai. Stovyklcse 
yra apie 1,600 žmonių. Didžioji dalis 
lietuvių neturi darbo. Pagal praneši- 
mą veiklos vaizdas yra toks: 


Šiuo metu Vokietijoje veikia 18 
vargo mokyklų su 19 mokytojų ir 
210 mokinių. Išlaidų turėta apie 
11,000 DM. Išdalyta apie 200 egz. 
vadovėlių. Tačiau svarbiausias dėme- 
sys kreipiamas į gimnaziją. Gimna- 
zijos piniginė apyvarta siekia apie 
844, visos VLB krašto valdybos pi- 
niginės apyvartos. Gimnaziją lanko 
beveik kas dešimtos lietuviškos šei- 
mos vaikas. šiuo metu gimnazijoje 
dirba 17 mokytojų, iš kurių 5 vo- 
kiečių pripažinti turinčaiis cenzą, 0 
kiti 5 rūpinasi tą cenzą gauti, Gim- 
nazija išlaikoma būrelių rėmėjų au- 
komis. šiuo metu veikia 316 būrelių- 
rėmėjų. Iš 36 būrelių negaunama jau 
ilgesnį laiką jokių aukų. Valdyba rū- 
pinasi išgauti iš vokiečių vyriausybės 
tokią paramą, kurią gauna privačios 
gimnazijos valstybinėmis teisėmis. 
šiuo metu Vokietijos butų statybos 
ministerija yra pažadėjusi gimnazi- 
jos rūmams išpirkti ir remontams 
paskirti 32,000 DM. 


Į Kr. valdybą išrinkti ir pareigo- 


mis pasiskirstė: pirm. — Pr. Zundė, 
vicepirm. — V. Gailius, ižd. — J. 
Glemža, sekr. — A. Rukšta ir val- 


dybos narys — Stp. Vykintas. 


e Prancūzijoje Liet. Bendr. krašto 
valdyba taip pasiskirstė pareigomis: 
Pr. Dulevičius, pirm., kun. V. Juce- 
vičius, vicepirm. ir sekr., A. Miche- 
levičius, ižd. Kr. valdyba įkūrė infor- 
macijų skyrių. Jis leis biuletenį — 
“Bendruomenės Prancūzijoje žinios". 


» Friburge Šveicarijoje įsisteigė 
komitetas, pasirinkęs tikslu pagal- 
bos teikimą už “geležinės uždangos" 
esančiai bažnyčiai. Jame lietuvius 
atstovauja kun. dr, J. Navickas. 


e Spaudos atgavimo 50 metų su- 
kaktį minint, Kanados Liet. Bendruo- 
menėje steigiamas KLB Kultūros 
Fondas šiems lietuvybės išlaikymo 
tikslams paremti: lituanistiniam švie- 
timui bei auklėjimui, lietuviškajam 
mokslui, menui ir kitoms kultūrinio 
gyvenimo apraiškoms, studijuoijan- 
tiems bei lituanistinį darbą dirban- 
tiems. KLF statutas jau paskelbtas 
“Teviškės Žiburiuose"'. 


e šį rudenį suėjo 75 met4i amžiaus 
visuomenės veikėjai ir kultūrininkei 
Br. šėmytei- Biržiškienei, prof. My- 
kolo Biržiškos žmonai. šalia visuome- 
ninės veiklos Lietuvos gyvenime, ji 
gyvai reiškėsi pedagoginiame ir spau- 
dos darbe. 

e Balfo skyrius Bostone pravesto- 
je viešoje rinkliavoje gavo, $1,696.72. 
Balfo organizacijos veiklos dešimtme- 
tis paminėtas lapkričio 21 d. Lietuvių 
Piliečių Klubo salėje vakariene ir 
menine programa. 

e Iš Lietuvos prasiveržę, į Vakarus 
atbėgo du lietuviai — M. Bakanas ir 
V. Mironas, atnešdami įdomių žinių 
iš pavergto krašto, 

e Lietuvių Miškininkų Sąjunga 
išeivijoje korespondencinių būdu išsi- 
rinko valdybą, kuri taip pasiskirstė 
pareigomis: Vincas Žemaitis, pirm., 
Jonas Žebrauskas, vicepirm., Petras 
šilas, sekr., Jonas Kastautas, ižd. 
Balsavo 60 sąjungcs narių, gyvenan- 
čių JAV, Australijoje, Venccueloj, 
Vokietijoje ir Belgijoje. 25 metų vei- 
kimo sukakčiai atžymėti leidžiamas 
padidintas “Girios Aidas". 

e Balfo reikalų vedėjas P. Minkū- 
nas iš šių pareigų pasitraukė. Jo 
vietą užėmė St. Lūšvs. 

e Spalio 17 d. Brocktone įvyko 
Naujosios Anglijos apygardos moky- 
tojų suvažiavimas. Dalyvavo apiz 50 
asmenų, kurių didžiąją dali sudarė 
seserys vienuolės. Suvažiavime buvo 
prof. Ig. Malinausko paskaita '“Pa- 
grindiniai reikalavimai, statomi šių 
dienų skaitymui". Paskui ėjo disku- 
sijos. Suvažiavimas sušauktas tos 
apylinkės mokytojų Sąjungos valdy- 
bos pirmininko K. Mockaus pastan- 
gomis. Naujuoju pirm. išrinktas Pr. 
Pauliukonis iš Worcesterio. 

«e Enhcrst Kolegijoje, Conn. vals- 
tybėje, pradėta dėstyti lietuvių kalba. 
Studentės, lankančios šią mokyklą, 
gyvena Nekalto Pr. Seserų bendra- 
butyje Putname. 

«e Naujosios Anglijos Moterų Są- |. 
jungos konferencija įvyko lapkričio 
21 d. Bostone. Tartasi bendraisiais 
veiklos klausimais. 

e Spalio 20 d. Milwaukee mieste 
surengtas pokylis buvusiam Kongre- 
so atstovui Ch. J. Kerstenui pagcrb- 
ti. Lietuvius oficialiai atstovavo 
Alto valdyba, inž. J. Rudis ir Mari- 
jona Kižytė. Kersteno nuopelnai Lie- 
tuvos laisvinimo byloje yra dideli. 


e Lietuvių Moterų Komiteto prie 
Pasaulinio Motinų sąjūdžio pirminin- 
kė Ona Bačkienė spalio mėn. daly- 
vavo šios organizacijos studijų dieno- 
se Koelne. 

e Brazilijoje Sao Paulo mieste su- 
rengtoje parodoje pasirodė ir lietu- 
viai. Išstatyta lietuvių liaudies me- 
no dirbinių. Vėliavų tarpe plevesuo- 

ja ir lietuviškoji. Paroda tęsis iki 
ateinančių metų sausio mėn. pabai- 
gos. Ji surengta Sao Paulo miesto 
įsikūrimo 100 metų sukakčiai pami- 
nėti. Jame gyvena didžioji Brazilijos 
lietuvių dalis. 

e “Amerikos Balso" vedėjas Miun- 
chene Juozas Laučka spalio pabaigo- 
je grįžo į Ameriką atostogų ir tar- 
nybiniais reikalais. 

e Amerikos Liet. Tarybos Čikagos 
skyrius gruodžio 5 d. buvo sukvietęs 
tos apylinkės patrijotinių organizacijų 
atstovus į metinę konferenciją. Pa- 
daryta pranešimai iš praėjusių metų 
veiklos ir apžvelgta ateities planai. 
Konferencijoje dalyvavo ir neorgani- 
zuotoji lietuvių visuomenė. 

e Spalio mėn. Čiurlionio ansamblis 
koncertavo "Toronte, sutraukdamas 
gausiai publikos net iš tolimesnių 
vietovių. 

e Rugpjūčio 13 d. posėdyje Vlikas 
pakeitė kaikuriuos "Tautos Fondo 
nuostatus ir išrinko naują valdybą, 
kuri taip pasiskirstė pareigomis; V. 
Gailius, pirm., J. Jaks-Tyris, A. 
Liutkus, sekr. Naujoji valdyba jau 
perėmė lėšas ir išleido atsišaukimą, 
kviečiantį Tautos Fondo atstovybes 
bei įgaliotinius nuoširdžiai bendra- 
darbiauti, vykdant Tautos Fondo iš- 
leistus potvarkius ir pastabomis pa- 
remiant veiklą. Dabartiniame sąstate 
nerą nė vieno Vliko Vykdomosios 
Tarybos nario. Tautos Fondas veiks 
savarankiškai Vliko kontrolės Komi- 
sijos priežiūroje. Tautos Fondo lėšos 
dabar visiškai atskiriamos nuo Vliko 
Vykd. Tarybos veiklai skirtų pinigų. 

e Šį rudenį suėjo 5 metai, kai “Ai- 
dai'' leidžiami Amerikoje. Per tą lai- 
ką išėjo 50 numerių. 


e Lietuvių gyvenimas Australijoje 
nčra lengvas. Kas gali, vyksta Ame- 
rikon. Pasitaiko grįžtančių ir į VO- 
kietiją. 

e Dainavos ansamblis ateinančiais 
metais minės savo darbo dešimtmetį. 
Ta proga gegužės mėnesį Čikagoje 
rengiamas koncertas. 

e Kongreso atstovas Fred E. Bus- 
bey, Kongreso komiteto komunistų 
agresijai tyrinėti narys, pranešė, kad 
komitetas baigia rinkti medžiagą 
apie klastingą Pabaltijo valstybių 
įjungimą į Sovietų Sąjungą. Jau 
didelis tos medžiagos tomas išspaus- 
tas. 

e Kanados Liet. Bendruomenės 
švietimo Komisija paskelbė Kanados 
lietuvių mokiniams dienraščio rašy- 
mo konkursą. Pirmoji premija — 30 
dol., antroji — 25 dol., trečioji 15 dol. 

e Prof. K. V. Banaitis savo stu- 
dijoje Brooklyne duoda muzikos pa- 
mokas vaikams ir suaugusiems, Dės- 
toma pianas ir teoriniai muzikos da- 
lykai, laikantis žymesniųjų konser- 
vatorijų programos. Studijos adresas: 
377 So. 4th St., Brooklyn, N. Y. 

«e Baltimorės lietuvių parapijos 
klebonas prel. L. Mendelis deda pa- 
stangų labiau praskleisti Kalėdų 
šventės prasmę. Tam reikalui išleis- 


ta 50,000 egz. knygutės “Padėkite 
Kalėdas grąžinti Kristui“. Knygelė 
išsiuntinėta  įtakingiems Amerikos 
dvasininkams ir katalikiškoms mo- 
kykloms. 

e Izidorius Vasyliūnas lapkričio 


pradžioje koncertavo Ateitininkų Su- 
sišelpimo Fondo vakare Čikagoje. 
Ta pačia proga jis davė gražią 
muzikos programą ir Marijos Augš- 
tesniosios mokyklos mokinėms, 


e Clevelande pakartotinai pastaty- 
ta J. Griniaus drama “Žiurkių Kame- 
ra''. Gruodžio pradžioje ji buvo pa- 
rodyta ir Akrono lietuvių kolonijai. 

e Liet. Gailest. Seserų Draugija 
lapkričio 6 d. Lietuvių Auditorijoje 
Čikagoje surengė koncertą. Progra- 
moje buvo Vincė Jonuškaitė, Liet. 
Operos solistė, ir Vladas Jakubėnas. 

e J. Lingis paruošė liet. tautinių 
šokių monografiją su iliustracijomis 
ir gaidomis. Išleido B. Pakštas ir J. 
Kreivėnas. Muziką pritaikė J. šve- 
das. Spaudė M. Morkūno spaustuvė. 

e Čiurlionio ansambliui šiemet su- 
eina 15 metų veiklos. Jai paminėti 
balandžio pabaigoje rengiamas su- 
kaktuvinis koncertas Clevelande. Be 
to, leidžiama ir monografija. 

o Andrius Kuprevičius, dabar gy- 
venas Clevelande, sėkmingai reiškia- 
si Amerikoje augšto meninio lygio 
koncertais. 

oGruodžio mėn. suėjo 75 m. B. K. 
Balučiui. Dabar jis yra Lietuvos mi- 
nisteris Anglijoje. 

e Lietuviškųjų studijų Istitutas Či- 
kagoje veikimui susitelkė šv. Kry- 
žiaus parapijos mokykloje. Ten da- 
romos paskaitos. 

e Dr. Jono šliūpo paminėjimui Či- 
kagoje sudarytas komitetas. Kitas 
komitetas sudarytas jc biografijai 
parengti. Pirmininku yra Juozas Bal- 
čiūnas. 

e Leonardas J. šimutis jr. gavo 
teisę dėstyti muziką kolegijose. Jis 
yra žinomas ir savo kompozicijomis 
bei chorų dirigavimu. 

e Dr. A. Paplauskas-Ramūnas pa- 
skirtas Ottawos universitete lygina- 
mųjų pedagogikos mokslų centro 
direktoriumi. 


1954 METŲ TURINYS 


GROžINĖ LITERATŪRA 


Ališas Venancijus — Poetui (eil). 72 
Leonardas Stigmos, 


Andriekus 
Laumės, Vienuma, Malda (eil.) 
Andriekus 
Angelas, Vakar, Pilnatis (eil.) 
Baronas 


Baužinskaitė 
Nendrės, Lyg mergaitė (eil.) 


Bendoriūtė Aušra— Mano dienos, 
Purienos, šauksmas, Ketvirtą valandą, 
Ilgesys (eil) 4. MAMA AUG 


Blekaitis 


Baltoji tema  (eil.j“ 


Bradūnas: K a Zz y s-— Rudens giedra, 


Senas grabadirbis (eil.) 


Brazdžionis Bernardas— Pax 

 vobiscum: Teateina tavo karalystė, Jėzus sina- 
„ gogoj, Krikštytojas, Pirmąs sekmadienis, Jėzus 
"prie Samarijos šaltinio, Ramybė jums (eil.) . 

Leonardas— Saulėlydis, 


Aloyzas Estafetė 
Aldona— Medis, 


aj tb g i s— Rudens tema, 
Medžiotojas, Metinės, Sodas prie Nemuno, 


Gruodis 


E u g. — Odė sniegui, Naktis 


daina. (61l:) 4-4 ii DS 861 
He ming way Bronė s 6 Zudikaii 14 446 
M. = J urge lionis Kl. — Žvaigždės (eil); 278 
EET Kėkštas Juozas Nu au soleil noir (eil.) 15 
L aga si AA Landsbergis AleAia AN 
Disk 22 krantinės, langas į kiemą -(eil.) < 2 
Mače rni s Vytauta. B Vaalo gėlės, 
24 Adonis LA 9 Rudeninė šventė, Miške, Milžinas, Karalius, Aš 
pažinau karalių tavyje, Velniai (eil) 402 
Mačernis Vytautas  Tuštybė, + 404 
penas 451 Mazalaitė Nelė Bevardis. „. 14 300 
(a Mazalaitė— Gyveni k 
yvenimo knyga: 4114 362 
Mekas Jonas— Odė herojams (eil.) „ek 104 
Sap 55 Mekas Jona s—Semeniškių idilės (eil.) 200, 245, 293 
Mikuckis Ju o Zz a s-— Tau vienai (eil.) | 207 
2 k Nasvytytė Aldona — Pašaka, „Karavanas, į 
——52 Paukščiams išskrendant Ted) 161 
„Rimbaud Arthur Vaikystsį 2 
fragmentai (eil) ——. 411141 MS 365 
Sites nisois P a ul u 5— Senelės pasaka, 
146 Lopšinė (eil.) a 309 


S Ke manmaAmta na ss“ Iš Antano Garšvos 
užrašų 


——————————— 125 
Tomarienė Sonė-—- Rubino širdis || 10 
Vaitkus Mykolas— Lopšinė, Pirmieji 

svečiai, Atsilikęs, Mielajai jaunystei (eil.) 111 
Vaitkus Mykolas— Vaizdų aidai (eil.) 168 
Via itkus Mykolas Gegužės pirmoji, 

Aušros žvaigždė, Sapnas, Taip toli (eil) 441 

STRAIPSNIAI 
Aleksas K. P. — Arkivysk. M. Reinį 

POsinmnis SLL A S 442 
Alaušius Juozas — šeštadieninės 

Diokykloskrūpesčiai i A 97 
AEalu šius. Juozas, dr. — Žvilgsnis į save 

pačiūsapo: 10" metu AT 241 
Baltinis A. Krikščionybės ir šventumo 

samprata A. Maceinos “Saulės Giesmėje" 272 
Eža HiRuBšaitis“ Jurgis Apie meno 

esmę ir menininko kūrybinę paskirtį 70 
Biržiška Vaclovas—-50 metų spaudos 

Larnmiejimo suka kt minint — 171111 147, 251 
Brazaitis Juozas Budėjimas naktyje 49 
Brinkis J.Z., dr. — Darbo medicina, jos 

Leik Sino Ja Matelis 0 Aue a 116 
Brizgys V., vysk. — Kad visi būtume viena 214 
Brown Gordon- Petras Kiaulėnas ir 

Odenos Spalvos Menas 141 is 162 
Celiešius P., dr. — Egzistencinis laikas ... 157 
Daugintis P., S. J. — Tikrasis korporatyzmo 

Neilast“ ui S AE 267 
Erdvilas E. — Ukrainos kova už laisvę 407, 460 
Gidžiūnas Viktoras Legendariškieji 

pranciškonų kankiniai Vilniuje -...-... 105, 175 
Golšanskis St. — Katalikų vienybė “...... 22 
Gravrogkas Julius Pasaulėžiūrinės 

pas:aHoSi 2 A sasas iais 289 
Grinius Jonas — Du lietuviai — didieji 
europiečiai: J. Baltrušaitis ir O. Milašius ............. 310 
Jakštas J. — Tarp senovės ir viduramžių --...... 366 
Juo nS5-1TAa s K. V. — Eduard Wiiralt 112 
Jonynas K. V. — Lietuviškoji architektūra ... 346 
Jurkus Paulius— Vytauto Kašubos 

ad ONos a LM 263 
Jurkus Paulius— Svečiuose pas 

azijų poela —- 396 
Ivinskis Zenonas Mindaugas ir 

jo. Karūna 0) au ennaanna sasas sasas ian manea 1, 54 
Ivinskis Zenonas Lietuvių tautos 

Arau: ini —— 297 
Kiaulėčnienė V.— Atgimimas architektūroje: 

IMG AG Ne RU L ————— 1 
Maceina A. — Albert Schweitzer, Nobelio 

premijos laureatas mama 77 
Male e as A. — Marijos idėja, ————————> 193 
Maceina Antanas— Dangun paėmimo 

cogm“s aktualumas 432 
Maldeikis P.— Tradicinis lietuvių 

Aue —— 145 
Niais vs Henrikas Dail. Viktoro Vizgirdos 

kūrybinis kelias em 412 
Ostrauskas K ost a s — Sovietų 1950 metų 

kalbos mokslo perversmas ir jo pasėkos ....------.- 60 
Pakštas K. prof. — Pasaulio tvarka pagal 

1941 metų AT A 204 
Eine is 5 Cc J Revoliucija mokslo pažiūrose 354 
Skard Ž. Iguks LE, — XVI amžiaus lietuvių 2 

“ 


asmenv ardžiai 


Skardžius P. — Lietuvių mitologiniai vardai 218 
Skardžius Pr.— Vincas Krėvė — žmogus 
iralicluvis L a as M 457 


Sužiedėlis Simas — Ateitininkai lietuvių 


tautos egzistencinėje kovoje 337 
Sužiedėlis. Simas Pabaltijo 

ateities problemos LLA 128 
Šidlauskaitė Agota, dr. — Vaiko 

Usdymasciesos  mellej LL: 73 
Šidlauskas Kazys, dr. — Administracinio 

teis mMokproblemos e 128 
Vaitkus M., kan. — Atsiminimai iš 

knysnešiųspadynes 320 

KNYGOS IR ŽURNALAI 

Aistis Jonas; Apie laiką ir žmones — 

Aalg = -Ruginias L 377 
Ališas Venancijus: Cascata Christalina 

Bern Brazdžionis 421 
Balys Jonas: Lietuvių tautosakos lobynas, 

I-II — A Mažiuhs ——— A 36 
Blekaitis Jurgis: Vardai dienoms 

ir ir vandenims — J. Žemkalnis 469 
Čižiūnas Vaclovas Tautinis 

auklėjimas šeimoje — Antanas Musteikis 470 
Haralds Biezais: Baltų mitologijos ap- 

žvalga (vokiečių kalboj) — J. Balys 326 
Barėnas K.: Giedra visad grįžta — A. T. 378 
Biržiška Vaclovas, prof.: — Senųjų lie- 

tuviškų knygų istorija — Zenonas Ivinskis .... 181 
Brazdžionis Bernardas: Didžioji 

kryžkelė — Jonas Aistis: S 82 
Būdavas Stasius: Uždraustas stebuklas 

A+ Tyruolis AL E 232 
Gliauda Jurgis: Ora pro nobis — 

Aug Raginis „kasai 84 
Jurlkkus Paulius: Pavasaris prie 

Varduvos — Bern, Brazdžionis 280 
Į Laisvę (politikos žurnalas) — Ig. K... 378 
Lukoševičius Henrikas: Likimo 

Žaismas4— Aug R 1 137 
Nyka Niliūnas Alfonsas: Orfėjaus 

medis — Jeronimas Žemkalnis 229 
Rašomosios lietuvių kalbos žodynas (lietuviškai 

vokiškas žodynas) — J. Balys 185 
Sužiedėlis Simas: šv. Pranciškaus lie- 

tuvių parapija Lawrence — Antanas Kučas -. 181 

LITERATŪRA 

J. B. — Eugene O'Neill — 34. L. M. — Ivan Bunin 
— 35. H. P. — Žymiausios srovės estų literatūroje XX 
amžiuje — 133. J. Kubilius — Puškinas ir lietuvių lite- 
vatūra — 227, A. Tyruolis — Racionalinis ir iracionalinis 


momentas Manno kūryboje — 279. J. Lingis — Naujoji 
švedų literatūra — 372, 418. A. V. — Ernest Hemingway 
— 465. J. Baltinis — Ar iš tikro kritikos nusikalstamu- 
mas? — 466. 


MENAS 


A, Kulpavičius — 300: "metų šv. Teresės (Karmelitų) 
bažnyčiai Vilniujė - '137./P. Jurkus — Dail. V. K. Jo- 
nynas surado spalvą, — 235. Paulius Jurkus — Adomo 
Galdiko kūrinių paroda New Yorke — 214. Paulius Jur- 
kus — Dail. Jono Mackevičiaus palikimas — 380. Paulius 
Jurkus — Henri Matisse — 472. Paulius Jurkus — 
Skulptorių Juozą Zikarą prisiminus 2 472. S. K. — 
Romo Viesulo paroda — 473. 3 

MOKSLAS 
J. Balys — Mokslas religijų istorijoje — 40. Dr. P. 
Celiešius — Laisvė ir būtis — 88. Antanas Musteikis — 
Bendro žodžio bejieškant — 89. Pr. Gaidamavičius — 
Originali Guebec'o švietimo sistema — 187. P. Maldei- 
kis — JAV pedagoginė filosofija — 233. B. S. — Gamtos 
filosofija dabar — 330. 


RELIGINIS GYVENIMAS 
V. K-as — Popiežiaus kalėdinė kalba — 86. Tėev. L. 


Andriekus, O. F. M. — šventumo viršūnėse — 282. Titas 
Narbutas — Lotynų Amerikos viltys ir rūpesčiai — 329. 
Pr. G. — Kanados lietuvių katalikų kongersas — 329. 


Kun. K. Matulaitis, M. I. C. — Arkivysk. Jurgio Matu- 
laičic beatifikacijos bylos eiga — 423. Tėev. dr. Klemensas 
Žalalis, O. F. M. — Antrasis tarptautinis marijologijos 
ir devintasis Marijos kongresas Romoje — 471. 


VISUOMENINIS GYVENIMAS 


Dr. V. A. Dambrava — Kersteno komisijcs tyrinėji- 
mų apžvalga — 42. J. Grinius — Prof. Juozui Brazai- 
čiui 50 metų — 45. Dr. J. Sav. — Italijos problemos — 
91. Dr. V. Dambrava — Amerikiečių pareiškimai Lietu- 
vos reikalu — 139. Juozas Alaušius — Atviras laiškas 
bendruomenės Lokui — 189. Julius Gravrogkas — Dvi 
galimybės — amerikonizmo ar tautinių kultūrų kelias — 
237. A. Z. — Lietuvių krikščionių demokratų sukaktis 
— 285. Dr, A. Lingaila — Bendruomenės drumzlės — 


331. L. Andriekus — Kultūros ir politikos grumtynės — 
381. V. Vaitiekūnas — Ateitininkų kongresas — 382. L. 
Andriekus — Artimo meilės žygyje — 429. K. Žukas — 
Mykolas Sleževičius — 429, Būkime lituanistikos insti- 
tuto nariais — 429. Dr. J. Budzeika — Įspūdžiai iš biz- 
nierių ir akademikų pasikalbėjimų — 474. 


PASTABOS 


J. Jakštas — Pastabos prie P. Maldeikio str. “Dvie- 
jų kultūrų sankryžoje" — 46. L. A, — Lietuvių Vyčių 
organizacija — 94. A. K. — Amerikos lietuvių katalikų 
istorija — 94. L. A. — Nauji lituanistiniai darbai — 95. 
Enciklopedijos fondas Lietuvai — 95. P. Maldeikis — 
Atsakymas į J. Jakšto pastabas — 142. A. Žemaitis — 


Apie architektūrą Lietuvių Enciklopedijoje — 191. J. 
Balsys — Sutiko mintys — 238, L. Gendrutis — “Aidų"' 
premija ir vakaras — 238. Juozas Alaušius — Dėl laik- 


raščių talkos lietuviškai knygai — 239. A. šilgalis — 
Nauji inteligentai — 239. L. G. — Liet. Krikščionių De- 
mokratų konferencija — 239. L. Gendrutis — W. Chur- 
chillic svajonės — 287. J. Alaušius — Dėl Loko — 288. 
K. Krikščiukaitis — Pastaba į pastabas — 430. L. Gen- 
drutis — Nerangumo piktžolė — 431. — L. Gendrutis — 
Didžioji grėsmė — 475. L. A. — Vienašališkos stiperdi- 
jos — 476. L. G. — Studentų balsas — 476. 


ĮVYKIAI 


Šiuose puslapiuose — 48, 96, 143, 192, 240, 288, 335, 
283, 431, 477. 


ILIUSTRACIJOS 


Vytautas Kašuba — Mindaugas (D. šulaičio nuo- 
trauka) — Nr. 1 virš. 1 puslapis. V. K. Jonynas — Pie- 
šinys — 3. Algirdo Landsbergio nuotrauka — 9, Alek- 
sandra Kašubienė — Angelas — 13. Frank Lloyd Wright 
nuotrauka — 17. Frank Lloyd Wright kūriniai — 18-21, 
Apvaizda — iš M. D. Dobužinskio — 24. V. Petravičius — 
Paskutinė kelionė — 29. M. K. Čiurlionis — šaulys iš 


Zodiako ciklo — 33. Juozas Brazaitis — nuctrauka (V. 
Maželio) — 41. Vytautas Kašuba — Rūpintojėlis (M. 
Sutkevičiaus nuotrauka) — Nr. 2 virš. 1 puslapis. Jur- 

gio Blekaičio nuotrauka — 53. Adomas Galdikas = 
Vienkiemis — 57. A. Vitkauskaitė-Merker — Lietuvai- 


tės — 65. Jurgio Baltrušaičio nuotrauka — 71. A, Va- 
leška — šv. Kazimieras (vitražo eskizas) — 75. Alberto 
Sehweitzerio nuotrauka — 79. Bern. Brazdžionio nuo- 


trauka — 83. Pijaus XII atvaizdas — 87. Eduard Wiiralt 
— Vyro galva — Nr. 3 virš. 1 puslapis. Tapytojas — 
101. Parkas — 107. Puma ir pantera — 115. Vienatvė — 
122. Laplandija — 124. Medžio graviūros gimimas — 130. 
Eduardo Wiiralto nuotrauka — 112. Gustav Suits, Maric 
Under, Henrik Visnapuu, Anton Hunsen-Tommsaare 
nuotraukos — 134-135. Petras Kiaulėnas — Aldona — 
Nr. 4 virš, 1 puslapis. Vysk. P. Būčio portretas — 149. 
E. Rochford portretas (piešinys) — 156. Gėlės — 152. 
Saulėlydis — 159. Mergaitės — 165. Natiurmortas — 167. 
Ponios J. Šš. portretas — 172. Medžiai — 178. Galvutė 
— 180. Portretas (piešinys) — paskutinis virš. puslapis. 
A. Valeška — Gėlės — Nr. 5 virš. 1 puslapis. K. Varne- 
lis — Žemaičių Kalvarijos Marija (vitražas) — 197. Te- 
lesforas Valius — Jono Meko “Semeniškių idilių" api- 
pavidalinimas — 200. Pusiau slaptas 1941 m. Žemėlapis 
— 205. V. K. Jonynas — Ruduo — 211. Grušlaukės baž- 
nyčia — 213. V. K. Jonynas — Pavasaris — 216. P. Pu- 
zinas — Malūnas — 221. Zenonas Kolba — Malda už 
tėvynę — 224. „Alfonso Nykos Niliūno nuctrauka — 
230. Adomas Galdikas — Rūpintojėlis (aliejaus) — Nr. 6 
virš. 1 puslapis. Ornamentas iš liet. tautodailės — 244. 
Adomas Galdikas — Takas miške (aliejus) — 258. Vy- 
tautas Kašuba (V. Augustino nuotrauka) — 261. Vytau- 
tas Kašuba — Keturios madonos (Vilniaus ir šiluvos 
madonų nuotraukos šulaičio) — 264-265. Pranas Dom- 
šaitis — Pietų Afrikos negrai — 268. Adomas Galdikas 
— Miškas (tempera) — 275. Vincc Krėvės nuotrauka — 
254. Pauliaus Jurkaus nuotrauka — 281. Lietuvių dele- 
gacijos Vašingtone nuotrauka — 286. Diego Velasgąuez 
— Mergaitė — Nr. 7 virš. 1 puslapis, Michelangelas — 
Dievas Kūrėjas — 291. Vaclovas Ratas — Sidabrinė nak- 
tis — 300. Al. Kašubienė — šv. Jurgis — 305. O. Milašiaus 
nuotrauka — 312. J. Baltrušaičio nuotrauka — 313. Vy- 
tautas Ignas — Jaunas muzikantas — 317. T. Zikaras 
— Kalinys — 323. Marcelė Katiliūtė — iliustracija — 
viršelių 4 pusl. A. Vitkauskaitė-Merker — Žuvėdros — 
Nr. 8 virš. 1 puslapis. Prano Dovydaičio nuotrauka — 
342. Stasio Šalkauskio nuotrauka — 343. J. Mackevičius 


— Kaprio saloj — 345. Rumšiškių bažnyčios nuctrau- 
kos — 348-349. Dubeneckis — Karmelavos bažnyčios pro- 
jektas — 350. J. Ladyga — šiaulių miesto bažnyčios 
projektas — 351. St. Kudokas — Toronto Prisikėlimo 


bažnyčios projektas — 352. T. Valius — Angelas — 353, 
Arbit Blatas — Bedarbiai — 359. A. Kašubienė — Lie- 
tuviška pasaka — 362. Arthur Rimbaud apybraiža — 365. 
Rafaelis Santi — Platonas — 368. Vilniaus karmelitų 
bažnyčios skliautas — viršelių 4 pusl. Viktoras Vizgirda 
— Kražių skerdynės (eskizas vitražui) — Nr. 9 virš 1 
puslapis. Šienapjūtė Lietuvoje — 387. Vaisiai ir gėlės 
— 390. Natiurmortas — 395. Slėnyje — 405. šv. Petro 
bažnyčia Bostone — 409, Autoportretas — 411. Pavasa- 
ris Bostone — 415. Rockporto žvejų uostas — viršelių 
4 pusl. T. Valius — Vytauto Mačernio portretas ir šar- 
nelės gamtovaizdžio eskizai — 396, 401. Arkivysk. Jur- 
gio Matulaičio nuotrauka — 424. Mokinių grupė su kan. 
dr. J. B. Konciumi — 428. Lietuvos laukų karalienė — 
437. Arkivysk. M. Reinio nuotrauka — 442. Adomas Gal- 
dikas — Žiema — 448. Romas Viesulas — Benamiai — 
451. Henri Matisse — Vinjetė, kambario vidus — 451, 
454. Vinco Krėvės ir jo gimtinės nuotraukos — 458, 459. 
Juozas Zikaras — Vytautas prie Juodųjų jūrų — 463. 
E. Hemingway nuotrauka — 466. Juozo Zikaro nuotrau- 
ka — 473. 2 


AIDAI SKIRIA PREMIJĄ UŽ MOKSLO VEIKALĄ 


1. Kultūros žurnalas “ Aidai", leidžiami TT. Pranciškonų, skiria pre- 
miją už lietuvių mokslo veikalą, išspausdintą atskira knyga ar pe- 
riodinėje spaudoje 1953 ir 1954 metais. 

2. Premija, $500 sumoje, skiriama už humanistinių mokslų veikalą (teo- 

logijos, filosofijos, literatūros mokslų ir meno mokslo, istorijos, kal- 
botyros, geografijos, archeologijs, folkloro, visuomeninių mokslų ir k.). 
Premija nebus skaldoma tarp atskirų autorių. 
Autoriai arba leidėjai veikalus komusijai atsiunčia ligi 1955 metų 
vasario 1 dienos “Aidų'' redakcijos adresu: A. Vaičiulaitis, 85-64 
144 St., Jamaica 35, N. Y. Pažymėti, kad tai siunčiama premijos ko- 
misijai. Neatsiųsti veikalai nebus svarstomi. 


5. Premijos "sprendėjų komisiją sudaro: Tėv. dr. L. Andriekus, A. Ben- 
dorius, V. Čižiūnas, dr. A. Kučas, A. Vaičiulaitis. 


6. Premijai galima siųsti ir suminėtų mokslų srities rankraščius. 


PRENUMERATOS IR ADRESŲ REIKALU | 
Baigiantis metams, nuoširdžiai prašome visų skaitytojų ne- 
uždelsiant atnaujinti “Aidų"? prenumeratą ir prisiųsti atitinka- 
mą mokestį. Laiku sutvarkymas žurnalo reikalų palengvina jo 
leidimą bei administracijos darbą. Taip pat prašome, persikė- 
lus gyventi į kitą vietą, prisiųsti savo naują adresą. Už dėmesį 
“Aidams"? būsime labai dėkingi. 


ADMINISTRACIJA 
jį a — Antanas Vaičiulaitis Administracijos adresas— Aidai, 
L! 680 Bushwick Ave., Brooklyn 21, N. Y. 
Redakcijos nariai — T. Leonardas Andriekus, 
O. F. M., Juozas Girnius, Alfonsas Nyka-Niliūnas Dailininko adresas — Telesforas Valius, 


84 Pine Crest Rd., Toronto, Ont., Canada 

Meninė priežiūra Telesforas Valius Redakcijos adresas — Antanas Vaičiulaitis, 


Leid žia— Tėvai Pranciškonai 85-64 144th St., Jamaica 35, N. Y. 


